
ACCN. 

SOURCE 

DATE 

Primo  temporis  momento  (*)  , quo  invi- 
tabar , ut  honorificentissimum  munus  Secre- 
tarii in  Nostro  hujus  temporis  medicorum 
Consilio  in  me  susciperem  , contigit  mihi  tam 
felici  esse  , ut  peritissimis  ejusdem  Senato- 
ribus universalem  rationem  , qua  quaestio  de 
morbo  , qui  hic  erupit , ad  artem  et  praecepta 
revocari  posset  , dijudicandam  proponerem  , 
quae  has  praesertim  res  spectabat  : 

Primum  ut  accurata  anatomico-pathologica 
indagatio  de  signis  hoc  morbo  oppressorum 
institueretur. 

i 

Deinde  ut  secundum  chemiae  leges  in  san- 
guinem aegrotorum  et  mortuorum  , ejectos 
eorum  succos  , atque  ea  , quae  intestinis 
continentur  , pariter  atque  in  usitata  alimenta, 
imprimis  vero  in  legumina  et  fructus  diligen- 
tissime inquireretur. 

Tum  ut  morbi  phaenomena  in  accurate  deli 
neatis  hoc  morbo  affectorum  historiis  subti- 
liter exponerentur. 


(*)  ix  ante  Nonas  Octobres  ex  nostra  tempus  compu- 
tandi ratione. 


IV 


Porro  ut  omnia  sedulo  colliderentur,  unde 

i ^ 

intelligi  posset  , quo  modo  hic  morbus  ortus 
longe  lateque  sparsus  esset , si  tam  domici- 
lium et  vitee  genus  , quo  aegroti  utebantur  , 
quam  rationes  usus  atque  consuetudinis,  quibus 
cum  aliis  conjuncti  erant , spectaveris  , ut  , 
quantum  fieri  posset,  nihil  deesset,  quod  ad 
quaestionem  de  propagatione  hujus  morbi  dis- 
solvendam conferre  posset. 

Denique  ut  accuratae  meteorologicae  inda- 
gationes instituerentur,  et  subtiliter  non  solum 
status  valetudinis  , qua  animalia  domestica 
gaudebant,  sed  etiam  incrementum  vel  sterili- 
tas frugum  et  leguminum,  quibus  ad  victum 
utimur  , investigarentur. 

Humanitas  atque  benevolentia  , qua  ratio 
a me  descripta,  excipiebatur  , mihi  persuasit  , 
me  expectationi  atque  voluntati  Senatorum 
Consilii  medicinalis  , qui  tam  disciplinae  atque 
artis,  quam  actuosi  in  aljos  amoris  studio  fla- 
grant, respondisse. 

In  hac  nostra  dissertatione  primum  cum 
splendidissimo  medicorum  ordine  eam  inda- 
gationum nostrarum  partem  communicamus, 
quae  ad  Choleram  melius  subtili  usque  cogno- 
scendam conferre  possit.  Sectiones  corporum 

mortuorum  a D.  Jahnichen  , secundum  ra- 
tionem, quam  ipse  Consilio  medicorum  hac 
de  re  proposuerat , instituebantur,  in  quibus  , 
saltem  in  majori  eorum  numero  Dno  Rinsky, 
digno  medico-chirurgo  juvene , egregio  ad- 
jutore utebatur.  Equidem  negotium  visa  re- 
perta colligendi  in  me  suscepi , et  testis  ab 
omnium  partium  studio  alienus  phaenome- 
na , quae  indagationibus  nostris  offerebantur , 
accurate  literis  mandavi. 

Attamen  pauca  quaedam  de  ratione  , qua 
haec  visa  reperta  vobis  retulerim,  mihi  comme- 
moranda sunt : 

Ut  phaenomena  in  vivo  atque  aegroto  orga- 
nismo cum  phaenomenis  in  mortuo  uno  in 
conspectu  videri  possent  , narrationi  cujus- 
que  sectionis  brevior  aegroti  historia  praemis- 
sa est. 

Cum  hoc  negotium  a nobis  sine  omni  prae- 
judicata opinione  susceptum  esset,  et  relationes 
nostrae  nil  nisi  sinceram  phaenomenorum,  quae 
nobis  offerebantur  , imaginem  continere  debe- 
rent : hanc  legem  nobis  scripsimus , ut  nulli 
phaenomeno  nomen,  ex  qualicumque  demum 
theoria  depromium,  tribueremus,  sed  ea  unice 
naturae  convenienter  atque  congruenter  verbis 

depingeremus.  Neque  a nobis  hoc  impetrare 
potuimus , ut  e visis  repertis  concluderemus, 
sed , quamcumque  sinceram  de  artium  studio 
atque  doctrina  opinionem  honorantes , cuique 
medico  ea  et  sua  ipsius  sententia  constituenda 
permisimus. 

Ceterum  cupimus  atque  speramus , ut  hic 
noster  labor  cum  indulgentia  et  humanitate 
dijudicetur  , cum  externae  occupationes  nobis 
nunc  minus  otii  relinquant,  quam  ut  operi, 
praesertim  latinitati  ( * ),  extremum  perpoliendi 
laborem  adhibere  possimus. 

D.  Markus. 


(*)  Quum  relationes  nostrae  continuo  exciperentur, 
nosque  a quacunque  mutatione  abstineremus  , quaedam 
enuntiationes  atque  vocabula  , quae  vulgo  sane  aliam 
significationem  babent , sed  , si  Anatomiam  spectaveris  , 
jure  civitatis  in  hac  disciplina  non  indigna  sunt  v.  gr. 
.injectio  vasorum  etc.,  quibus  verbis  res  indicata  egregie 
definitur,  retenta  sunt. 


DECAS  1 


I. 


Steplianus  A servus  D.  P . . . . quadra- 

ginta annos  natus  , e regione  urbana  in  domo 
D.  ni  T . . . . morbo  correptus  est  die  21f  Oc- 
tobris ejusque  quarta  hora  pomeridiana.  Ute- 
batur constitutione  corporis  non  admodum  ro- 
busta. Prima  symptomata  morbi  fuerant  haec : 
vomitus  et  alvi  fluxus  frequentes  , anxietas  , 
sensus  ponderis  sub  scrobiculo  , dolor  ca- 
pitis , et  spasmi  pedum  brachiorumque.  Una 
hora  elapsa  adiit  aegrotantem  medicus  , eumque 
mox  Laudano  liquido  S.  cum  liquore  anodino 
et  potu  tepido  propinatis  , et  frictione  toti- 
us corporis  oleo  Therebinthinae  et  spiritu  cam- 
phorato  instituta  , in  nosocomium  sectionis  urba- 
nae vehi  jussit.  Nosocomium  cum  his  sympto- 
matibus ingressus  est  : cum  summa  debilitate , 
dolore  capitis , nausea  et  vomitu  minus  frequen- 
te , diarrhoea  rara  , pulsu  fere  nullo  , anxie- 
tate praecordiali,  respiratione  difficili,  lingua  crusta 
albicante  obtecta,  spasmis  extremitatum  superio- 
rum et  inferiorum  , dolore  in  latere  sinistro.  Ibi 
statim  aegrotus  balneo  vaporario  immissus  , 
frictione  totius  corporis  instituta  , hirudinibus 
lateri  dolenti  appositis  , potionem  Riverii 
cum  aqua  menthae  piperitae  et  tinctura 

Thebaica  cochleatim  quavis  dimidia  hora 

bibere  jussus  est.  Altera  (25)  die  aegrotus  in 
pejus  ruit,  pulsus  prorsus  cessare,  et  oculis 
squalidis  , sensibus  abolitis  , et  anxietate  summa, 
hora  post  inediam  noctem  prima  morte  defun- 
ctus est  ( * ). 

Inspectio  cadaveris  instituta  est  Octobr.  die 
27  hora  XI  matutina. 

Habitus  corporis  externus  : — Sugillationes  in 
partibus  corporis  , quibus  incumbebat  , vesti- 
gia epispasticorum  in  extremitatibus , et  san- 
guisugarum in  hypochondriis  , rigiditas  musculo- 
rum totius  corporis  magna  , oculi  collapsi , nulla 
rubedo  in  albuginea , quae  muco  obducta  erat. 
Musculi  dorsi , ad  denudandam  spinam  dorsi 
incisi  , multo  sanguine  nigrescente  impleti  erant. 


Cranio  aperto  , omnia  vasa  durae  matris  san- 
guine nigro  turgida  apparuere  ; in  detegendo 
cerebro  vero  ab  involvente  dura  matre  versus 
sinum  longitudinalem  adhaesiones  plurimis  in 
locis  inter  duram  matrem  et  arachnoideam  , nec 
non  granula  sabulo  non  disimilia ; inter  arach- 
noideam vero  et  piam  matrem,  lympha  albicans 
hinc  illincque,  imprimis  pone  adhaesiones,  exsudata; 
arachnoidea  pluribus  in  locis  haud  pellucida ; 


( * ) Quod  adtinet  ad  historias  morbi,  quales  ex  nosoco- 
miis accepimus  , tales  hic  verbotenus  relatae  sunt. 

vasa  piae  matris  , quae  a substantia  cerebri  fa- 
cillime distrahi  potuit , multo  sanguine  repleta. 
Cerebri  substantia , quoad  textum  et  colorem  , 
praeter  magnam  copiam  punctorum  magis  nigri- 
cantium , naturalis  , plexus  choroidei  colore 
magis  fusco  , quam  vulgo  esse  solent  , eorum- 
que  venae  multo  sanguine  repletae  ; caetera 
omnia  in  cerebro  statum  naturalem  conserva- 
verunt. 


Medulla  spinalis  : — In  dura  meninge  nil  pecu- 
liare erat  , ipsa  vero  vasa  piae  matris  multo 
sanguine  repleta  praecipue  circa  initium  caudae 
equinae,  et,  quod  imprimis  observandum,  in  ipsa 
arachnoidea  strias  opacas  , imo  ramulos  vasorum 
piae  matris  sanguine  turgidos  et  firmiter  arachnoi- 
deae , tubulo  inflatae,  adhaerentes,  invenimus* 


Cavum  pectoris  : — Pulmones  collapsi  ( in  tota 
superficie  adhaesiones  plurimae  , et  quoque  cum 
diaphragmate  ) erant  colore  peculiari  a naturali 
longe  recedente,  et  quidem  extrinsecus  ex  coeruleo- 
rubro  , intrinsecus  vero  purpureo,  maxima  san- 
guinis spumosi  copia  repleti  , densitate  paulo  ma- 
jore quam  vulgo , et  crepitantes  ubique* 

Cor : — In  utroque  ventriculo  niger  san- 
guis ; in  ventriculo  sinistro  lympha  sanguinis 

coagulata  , seu  vulgo  pseudo-polypus  minor  , in 
dextro  vero  maximus , plurimis  in  locis  firmiter 
adhaerens  , albido  colore  , non  dissimilis  massae 
adiposo-fibrosae  , duas  lineas  crassae  et  maculis 
rubris  et  nigricantibus  variegatae. 


Cavum  abdominis.  — Peritonaeum  et  Omen- 
tum in  statu  naturali,  similiter  lien  et  hepar,  prae- 
ter vesicam  felleam,  quae  summopere  bile  ex  atro 
viridicante  distinebatur.  Ventriculus  aere  distentus, 
etiam  ileum  et  omnia  intestina  crassa  multo  aere 
inflata  , colon  transversum  in  situ  mutato  , arcu 
nempe  versus  inferiora  pendente.  Extrinsecus  nulla 
manifesta  vestigia  inflammationis  intestinorum  tum 
crassorum,  tum  tenuium,  sed  magis  rubebat  ileum. 

Interna  superficies  intestinorum  : — Ventriculus 
mucum  viridescentem,  intestina  tenuia  griseo-ru- 
bescentem  , crassa  vero  plurimum  pulti  similem 
griseum  continebant.  Membrana  interna  ventriculi 
cinereo  colore  et  ubicunque  maculae  rubescentes 
praesertim  circa  fundum  et  cardiam  sparsae  erant. 
In  intestinis  tenuibus : duodenum  et  jejunum 

erant  in  statu  naturali , sed  ileum  roseo  colore 
vel  carneo  et  vasa  ejus  magis  turgida  ; in  intesti- 
nis crassis  vero  : in  colo  transverso , atque  in 
fine  coli  membrana  mucosa  emollita , maculis 
latis  ex  fusco  rubescentibus  insignita. 

Arteria  aorta  descendens  et  vena  cava  sanguine 
nigro  repletae , sed  nulla  in  utraque  mutatio  mem- 
branarum. 

Ex  arteriis  renalibus  etiam  magna  nigerrimi  san- 
guinis copia  exprimebatur,  renes  vero  erant  m statu 
naturali , sanguine  tamen  repleti , et  ramificatio- 
nes  vasorum  in  membrana  interna  magis  conspi- 
cuae. Vesica  urinaria  erat  constricta  , urinae  ad 
Dr.  iij  continens,  membrana  interna  pallida,  cor- 
rugata , spatio  trigono  rubescens. 

Jahuichen.  Markus.  Riusky.  Physicus  Urbis  ProtopopofT. 

II. 

Natalia  Ivanova  V , civis  Mosquensis  , 

annos  nata  55,  e regione  urbana  in  domo  D.  K.... 
morbo  alFecta  est  Octobris  25  die  , hora  h pome- 
ridiana.  Prima  symptomata  morbi  erant:  vomitus 
bis  repetitus,  prolluvium  vero  alvi  aquosum  quin- 
quies , susurrus  aurium  , spasmi  extremitatum 
superiorum  et  inferiorum.  Ab  adeunte  medico 
horis  duabus  praeterlapsis  , post  assumtum  re- 
medium ex  liquore  anodino  HofFm.  cum  laudano 
liquido  S.  et  post  frictionem  corporis  deducta 
est  in  nosocomium.  Ibi  haec  symptomata  consi- 
gnata : debilitas  viriummaxima  , dolor  capitis  , an- 
xietas, nausea,  vomitus  frequens,  alvus  vehementer 
fluens,  pulsus  fere  nullus  , nec  respiratio  libera, 

spasmi  pedum  et  brachiorum  , lingua  humida  et 
crusta  albida  obtecta.  Praescriptum  erat : infusio 
Valerianae  cum  potione  Riverii  et  liquore  cornu 
cervi  succ,,  quaque  dimidia  hora  sumendum 
alternatim  cum  xxxgtt  aetheris  sulphur  ici , item 
balneum  vaporarium  et  frictio  spirituosa.  Altera 
die  (26)  status  aegrotae  pessimus  : pulsus  nullus, 
oculi  concavi  , aegrota  dormiente  semiaperti  , lin- 
gua frigida.  Hora  octava  pomeridiana  ejusdem 
diei  (26)  morte  defuncta  est. 

Inspectio  cadaveris  instituta  est  die  Octobris  28 
hora  XI  matutina. 

Habitus  corporis  erat  macilentus , musculi  to- 
tius corporis  rigidi , facies  collapsa  , oculi  aperti? 
collapsi , albuginea  non  rubebat,  aderant  vestigia 
epispasticorum  , sugillationes  in  dorso  ; musculi 
incisi  multo  sanguine  repleti  erant. 


Aperto  specu  vertebrali  in  conspectum  venit 
parva  albidae  materiae  copia  obtegens  medullae 
involucra  a tertia  vertebra  dorsali  ad  nonam 
usque.  Durae  meningis  vasa  sanguine  impieta  , 
et  rubor  magis  conspicuus  in  ea  parte  meningis 
ab  ultima  vertebra  dorsali  ad  secundam  hunba- 

f , 

lem  , qui  aqua  tepida  ablutus  non  disparuit. 
Incisa  dura  meninge  piae  matris  vasa  plurimo 
sanguine  inflata  , praecipue  fere  ad  pollices  duos 


% 

ante  initium  caudae  equinae  ( in  superficie  pc- 
stica  versus  processus  spinosos  nempe  ) et  exsu- 
dationes  cruoris  extensione  ciceris  magnitudini 
aequantes  ad  septimum  par  nervorum  dorsa- 
lium, et  pone  caudam  equinam,  ipsius  cau- 
dae vasa  multo  sanguine  turgida  ; ad  initium 
nervorum  dorsalium  p.  2.  8.  9 et  4 2.  lamellae 
cartilagineae  firmiter  arachonoideae  adhaerebant 
subrotundae , variae  extensionis  , sed  ciceris  dia- 
metrum non  superantes.  Medulla  spinalis  ipsa 
quoad  substantiam  in  statu  naturali,  praeter  par- 
tem circumscriptam  fabae  magnitudine  in  regione 
septimae  vertebrae  colli  , ubi  color  mutatus  in 
sub  fuscum  et  mollities  conspicua. 


Cranio  aperto  , vasa  durae  matris  turgida  sum- 
mopere, araclinoidea  in  pluribus  locis,  praesertim 
secundum  tractum  vasorum,  non  pellucida,  firmiter 
ubique  adhaerens  piae  meningi.  Substantia  cere- 
bri quoad  contextum  et  colorem  normalis  prae- 
ter majorem  numerum  punctorum  nigricantium; 
in  ventriculo  laterali  sinistro  et  dextro  laticis 
sanguinolenti  ad  Dr.  iij  ; plexus  choroidei  mul- 
to sanguine  referti  et  ruberrimi.  Omnes  sinus 
cerebri  multo  sanguine  scatebant. 

Cavum  pectoris.  — Pulmones  collapsi,  maxi- 
me adhaerentes  ubicunque,  extrinsecus  colore 
coeruleo  nigricantibus  cum  maculis , intrinsecus 
ex  atro-rubro  , immensa  nigri  et  spumosi  san- 
guinis copia  ubique  repleti,  substantia  ipsa  vero 
non  hepatica. 

In  pericardio  ad  unciam  unam  laticis;  aspe- 
ctus cordis  externus  naturalis  praeter  turgorem 
majorem  vasorum  propriorum  ; ventriculus 
et  auricula  sinistra  multo  atro  sanguine,  partim 
congrumato,  repleti,  alter  ventriculus  et  atrium 
eodem  modo  sanguine  turgebant  , in  utroque 
ventriculo  firmiter  adhaerens  massa  polyposa 
seu  potius  fibrosa  , colore  albido  , quasi 
concreta  cum  trabeculis  cordis  , maculis  ex 
nigro  rubris,  inter  abluendum  non  disparenti- 
bus, imprimis  pone  exitum  atrii  in  ventriculum, 
tincta. 


Cavum  abdominis: — Peritonaei  vasa  injecta. 
Hepar  et  lien  in  statu  naturali  ; vesica  fellea 
multa  bile  atro-viridis  coloris  turgida  , ventri- 
culus aere  distensus  et  intestina  eodem  repleta. 
Totus  tractus  intestinorum  in  superficie  externa 
magis  minusque  intenso  rubro  colore  tinctus  , 
jejunum  colore  roseo  , ileum  ex  coeruleo- 
rubro  , crassa  vero  intestina  in  nigrescentem 
inclinante. 

Vasa  coeci  intestini  summopere  injecta  , colon 
ascendens  et  transversum  evidentius  osten- 
debant maculas  punctatas  sanguineas  , ecchy- 
mosibus similes.  Membrana  interna  ventri- 
culi circa  cardiam  et  in  fundo  hinc  atque  illinc 
rosei  coloris  et  magis  corrugata  , duodeni  mem- 
brana villosa  fusci  coloris  ; in  jejuno  vero  val- 
vulae conniveiiles  solae  magis  hinc  ili  in  eque 
rubentes  , in  ileo  vero  tota  superficies  rubebat 
et  versus  finem  gradatim  in  colorem  ex  griseo 
cinereum  ( ardoisee  ) inclinans  , coecum  colore 
nigricante,  colon  (melanosis  ad  instar)  maculis 
nigris  interspersis  tinctum,  similiter  etiam  in- 
testinum rectum.  Pancreas  in  statu  naturali  ; 
vena  cava  et  arteria  aorta  sanguinis  nigri  plenae, 
earum  membranae  vero  in  statu  naturali. 

Renes  et  arteriae  renales  multo  sanguine  nicro 

d t? 

turgentes. \ esica  urinaria  contracta,  parva,  dura, 
capacitatem  ovi  columbini  referens,  membranae 
omnes  crassiores  , membrana  mucosa  corrugata. 
Ovaria  in  statu  naturali,  sed  uterus  in  cavitate 
sua  nigro  sanguine  repletus. 

Jahniclien.  Markus.  Pliysicatus  Sodalis  Herzog. 

111. 

Servus  D.  M.  . . . puer  4 2 annorum,  in  domo 
D.  Y.  ...  morbo  correptus  est  Octobris  46  die 
hora  4 0 .matutina.  Evomuit  sexies  materiam 
aquosam,  similemque  decies  alvum  purgando 
ejecit.  Una  hora  elapsa  medicus  eum  in  noso- 
comium traduxit  , ubi  conspiciebantur  hsec 
symptomata  : debilitas  corporis  magna  , an- 

xietas , nausea  , vomitus  , diarrhoea  , pulsus 
parvus  et  debilis  , lingua  crusta  albicante 
obtecta  ; praescripto  remedio  ex  infusi  Valerianae 
unc.  vj.  potionis  Riverii  unc.  j.  tincturae  mo- 
schi  et  ambroe  dr.  \/3  extracti  ratanhiae  dr.  j. 
cochleatim  quavis  hora  sumendo  , balneo 
vaporario,  frictione  spirituosa  , et  sinapismo  ad 
abdomen  adbibitis , adhuc  perseverante  diar- 
rhoea porrectum  est  aliud  ex  Aetheris  sulphurici, 
laudani  liquidi  aa  dr.  j /3.  aquae  menthae  piper, 
unc.  vj.  quavis  hora  cochleatim  sumendum. 
Secunda  (47)  die  eadem  symptomata  et  reme- 
dia. Tertia  (4  8)  die  vomitus  et  diarrhoea  minus 
vehementes  j remedium  ex  infusi  Valerianae  et 
potionis  Riverii  aa  unc.  jjj-  Quaria  (19)  die 
vomitus  denuo  frequens.  Vesicatorium  scrobi- 
culo superimpositum.  Intra  5,  6,  7,  8 diem  sta- 
tus aegroti  idem.  Nona  (24)  die  dolor  capitis 
vehementissimus  , oculi  rubri  et  concavi  , pul- 
sus vix  sensibilis  , lingua  crusta  flavescente  ob- 
tecta , sitis  magna , delirium  mite.  Praescriptum 

est  camphoroe  granum  j cum  saccharo  quavis 
hora  sumendum  , et  potus  elixirio  Halleri  aci- 
d ulatus  , vesicatorium  ad  nucham,  hirudines 
ad  tempora,  sinapismi  ad  suras  et  femora,  fo- 
mentationes frigidae  ad  caput.  Decima  ( 25  ) die 
frigus  extremitatum,  anxietas  summa.  Die  (26) 
undecima  pulsus  nullus,  frigus  extremitatum, 
oculi  concavi,  rubri,  semiaperti,  delirium,  coma, 
et  hora  7 matutina  mors  subsecuta  est. 


Inspectio  cadaveris  instituta  est  Octobris  28  die 
hora  prima  pomeridiana. 

Habitus.  — Emaciatus  , rigiditas  musculorum, 
facies  collapsa , oculi  aperti  , albuginea  non 
rubebat. 

Aperto  specu  vertebrali,  periosteum  inter- 
num vertebrarum  injectum  et  emollitum,  mul- 
tis in  locis  ab  osse  avulsum  , sero  sanguino- 

u 

lento  distentum,  praecipue  circa  primas  quin- 
que vertebras  dorsales  et  os  sacrum.  Aspectus 
externus  durae  meningis  nihil  peculiare  praeter 
colorem  roseum  praebebat  , sed  inter  inciden- 
dum in  regione  epistrophaei  magna  copia  (cir- 
citer unc.  j.)  seri  sanguinolenti  effluxit.  Ara- 
chnoidea facillime  inflari  potuit,  minus  pellu- 
cida ei  at  quam  vulgo,  aderant  trunculi  sat  con- 
spicui vasorum  piae  matris  arachnoideae  , tubulo 
inflatae,  firme  adhaerentes. 

Cavum  cranii.  — Meninx  dura  extrinsecus  in 
statu  naturali  , ex  illa  laticis  aquosi  minima 
copia  inter  incidendum  effluxit,  in  interna  ejus 
superficie  maculae  ruinae  praecipue  versus  pro- 
cessum falciformem  , et  adhaesiones  hinc  il line— 
que  cum  arachnoidea.  — Arachnoidea  non 
pellucida.  Piae  matris  vasa  erant  turgida. 
In  ventriculis  lateralibus  nonnihil  laticis. 
Ceterum  cerebrum  in  statu  naturali. 

/ 

Cavum  pectoris.  — Pulmones  collapsi,  ex- 
trinsecus colore  ex  coerulec-rubro,  intrinsecus 
purpureo , maxima  sanguinis  spumosi  copia 
repleti. — Cor  : — Ventriculus  sinister  sanguine 
nigro  repletus  , item  dexter  , et  in  hoc  massa 
evidenter  fibrosa  albicans  , conspersa  maculis 
ex  rubro  nigricantibus,  firme  adhaerens  trabeculis 
carneis. 


Cavum  abdominis.  — Lien  et  hepar  in  statu 
naturali , vesicula  fellea  pellucida  , vesicae  nata- 
toriae non  dissimilis.  Ventriculus  collapsus  , 
intestina  tenuia  et  crassa  aere  distenta  , coloris 
extrinsecus  naturalis,  praeter  ileum  , quod  ma- 
gis rubebat.  Interna  intestinorum  superficies 
muco  obducta  viridicante  , speciatim  intestina 
crassa  , in  quibus  variis  in  locis  maculae  fuscae  , 


/ 

substantia  tamen  immutata , in  intestino  ileo 
color  ex  albo  roseus  et  in  ventriculo  praecipue 
circa  carri iam  maculae  roseae.  Vesica  urinaria 
ampla  sed  tenuis  , et  magna  urinae  limpidae  copia 
repleta,  renes  in  statu  naturali.  Arteriae  renales 
multo  sanguine  repletae  erani. 

Jalmichen.  Markus.  Pbysicalus  Sodalis  Herzog. 


IV. 

Civis  Agapliia  P . . . annos  nata  26,  e regione 
urbana,  in  domo  mercatoris  S. . . . constitutionis 
debilis  , morbo  affecta  est  die  23  Octobris  hora  8 
pomeridiana.  Prima  symptomata  : Vomitus  et 
diarrhoea  frequentes,  cephalalgia,  anxietas,  sensus 
ponderis  in  thorace.  Altera  (24)  die  advocatus 
medicus  porrexit  ei  laudanum  liquidum  et 
naptham  vitrioli  cum  potu  tepido.  Nosocomium 
intravit  cum  his  symptomatibus  : cum  vertigine  , 
cephalalgia,  anxietate  praecordiali,  diarrhoea  vehe- 
menti, nausea,  et  vomitu  frequentibus,  pulsu  fere 
nullo,  lingua  frigida,  pura,  facie  pallida  , oculis 
concavis.  Praescriptum  remedium. — Aetheris  sul- 
phurici  laudani  liquidi  aa  gtt.  x.  in  aqua  sumendae 
quavis  dimidia  hora  alternatim  cum  mixtura  ex 
potione  Riverii  et  aque  menthae  piper,  compo- 
sita y mox  balneum  vaporarium  et  frictio  spiri- 
tuosa.  Lertia  (25)  die  morbus  mitior,  cephalalgia 

continuatur.  Mixtura  omissa, ordinatus  est  pulvis  ex 
nitri,  gumini  arabici  aa  gr.  x.  calomel  anos  gr.  j. 
quavis  hora  sumendus,  appositae  hirudines  hy- 
pochondrio dextro  et  sinapismi  suris  et  femori- 
bus. Quarta  (2b)  die  somnolentia,  stupor,  pulsus 
vix  ullus,  margines  linguae  ex  flavo-alhescentes  , 
corpus  frigidum  ; aegrota  medicamenta  respuit. 
Quinta  (27)  die  iisdem  symptomatibus  continuatis 
mors  subsecuta  est. 

Inspectio  cadaveris  instituta  est  die  Octobris 
29  hora  XI  matutina. 

Habitus  corporis  externus  : satis  robustus , 

vestigia  epispasticorum  in  suris  et  femoribus. 
Oculi  aperti , albuginea  non  rubens.  Rigiditas 
musculorum  totius  corporis.  Musculi  dorsi  ex 
rubro  subnigri. 

O 

Aperto  canale  spinali , periosteum  internum 
in  pluribus  locis  emollitum  et  sanguine  suffu- 
sum, dura  mater  in  toto  tractu  ruberrimo  co- 
lore tincta  tam  extrinsecus  quam  intrinsecus , 
adhaesiones  plurimae  cum  arachnoidea  , vasa 
vero  piae  matris  minime  turgida,  et  arachnoidea, 
facilis  avulsu  , haud  pellucida  , spatium  ipsum 
inter  meningem  duram  et  arachnoideam  majus, 
quasi  dilatata  esset  meninx  dura  , ex  qua  incisa 
effluxit  seri  sanguinolenti  fere  uncia  una. 
Substantia  medullae  spinalis  integra. 

Cavum  cranii.  — Dura  mater  in  statu  naturali, 
adhaerebat  araclinoideae  , quae  pelluciditatem 
amiserat,  in  pluribus  locis.  Ceterum  cerebrum 
in  statu  naturali. 


Cavum  pectoris.  — Pulmones  non  collapsi 
colore  extrinsecus  ex  eocruleo-rubro  , intrinsecus 
purpureo,  multo  sanguine  spumoso  repleti  , 
crepitantes,  sinister  cum  pericardio  et  costis  ad- 
haesiones plures  ostendebat. 

Cor  adiposum  , in  pericardio  ad  dr.  jj. 
liquoris , in  ventriculo  sinistro  sanguis  niger 
et  massa  evidenter  fibrosa  firmiter  adhaerens  tra- 
beculis ; valvulae  semilunares  ruberrimo  colore 
tinctae  , similiter  initium  aortae  ( membrana 
ejus  interna).  In  ventriculo  dextro  valvulae 
semilunares  etiam  rubrae  et  membrana  interna 
arteriae  pulmonalis  pariter  atque  valvulae  tri- 
cuspidales. Totum  ostium  venosum  fere  ob- 
turatum massa  fibrosa  , quae  firmiter  adhaerebat 
trabeculis  carneis  et  filamentis  suis  quasi 
intertexta  erat  cum  chordis  tendineis.  — Mem- 
brana interna  aortae  thoracicae  rubra. 

Interna  membrana  oesophagi  versus  cardiam 
rubra. 


Cavum  abdominis  : — Peritonaeum  et  hepar 
in  statu  naturali;*  hoc  tamen  justo  minori 


copia  sanguinis  repletum.  Omnia  intestina  aere 
distenta  , praecipue  colon  transversum.  Lien 
parvum,  sanguinis  plenum.  Interna  ventriculi 
superficies  muco,  parietibus  adhaerenti,  subviridis 
coloris  circumfusa  , membrana  ipsa  mucosa, 
in  ,qua  hinc  et  illinc  maculae  rubrae  secundum 
tractum  plicarum  , circa  cardiam  magis  rubebat. 
Duodenum  et  jejunum  in  statu  naturali , ilei 
mucosa  variis  in  locis  ruberrimo  colore  , qui 
abrupte  pone  valvulam  coeci  desinebat , in 
intestinis  crassis  raro  sparsae  maculae  paululum 
rubescentes. 

Vesica  urinaria  contracta  in  nucis  avellanae 
vel  amygdalae  magnitudinem  , renes  in  statu 
naturali  , multo  tamen  sanguine  repleti.  Ute- 
rus integer. 

Jahuichen.  Markus.  Pbysicatus  Sodalis  Herzog. 


V. 

Femina  libera  Natalia  I.  • » . . annos  nata  ItO, 
e regione  Jakimanskoi,  e domo  mercatoris  S.  . . . 
nosocomium  advecta  est  Octobris  26  die  , hora 
pomeridiana  octava.  — Symptomata  consignata 
erant  : debilitas  maxima  , vomitus  post  balneum 
tepidum  vehemens,  spasmi  extremitatum,  ver- 
tigo, cephalalgia,  anxietas,  dolor  sub  scrobiculo. 
Remedium:  PotioRiverii,  aqua  mentli.  pip:  aequali 
dosi  sumendae  cochleatim  quavis  hora  et  tincturae 

Thebaicae  gtt.  xl.  ter  intra  diem.  Vapores  acetosi , 
sinapismi  ad  abdomen  et  ad  suras  , frictiones  cor- 
poris spirituosae.  Altera  ( 27)  die  vomitus  et  diar- 
rhoea minus  vehementes  , pulsus  parvus  debilis, 
facies  Hippocratica,  sopor,  denique  hora  8 pome- 
ridiana  mors. 

Inspectio  cadaveris  instituta  est  29  Octobris 
hora  pomeridiana  prima. 

Habitus  externus: — macilentus,  rigiditas  muscu- 

7 O 

Iorum  in  extremitatibus  inferioribus  solummodo. 


Aperto  specu  vertebrali  , periosteum  ossis  sa- 
cri in  prima  vertebra  spuria  emollitum  ; dura 
mater  laxior  et  in  infima  parte  latice  distensa  , 
adhcerebat  pluribus  in  locis  arachnoideae ; in  pia 
matre  exlravasati  sanguinis  macula,  fabae  magni- 
tudine, in  parte  postica  versus  ortum  x.  p.  nerv. 
dorsalium  ; medulla  spinalis  ipsa  emollita  tri- 
bus in  locis  a primo  usque  ad  x par  nervorum. 


Cavum  cranii  ; — Durae  matris  vasa  admo- 
dum turgida  ; ex  emissariis  stillabat  multum 
sanguinis  nigri  , et  color  subjacentium  vasorum 
piae  matris  omnino  coeruleus  , nigricans.  Ce- 
rebrum ipsum  in  statu  naturali. 


Cavum  pectoris  : 1 — Pulmones  coloris  ex 
coeruleo  rubri , multis  punctis  nigris  dissemi- 

2 


V 


26 

natis , non  collapsi  , crepitantes  ; intrinsecus 
coloris  purpurei  atris  cum  maculis  hic  et  illic; 
pulmo  dexter  cum  pleura  et  pericardio  concretus. 

Cor  : totum  sanguinis  nigri  plenum.  Ex- 

terna superficies  ventriculi  sinistri  'coeruleo  co- 
lore , ecchymosibus  nigrescentibus  variegata  , 
interna  vero  naturali ; nec  valvulae  nec  in- 
terna membrana  aortae  rubrae  , et  massa  fibro- 
sa ex  sanguine  coagulato  conferta  ibidem  mi- 
nor ; in  ventriculo  dextro  massa  haec  major, 
albida  , firmiter  adhaerens  trabeculis,  pone  valvu- 
las tricuspidales , in  atrium  transiens. 

Cavum  abdominis : — Hepar  in  statu  natu- 
rali, vesicula  fellea  multa  bile  ex  atro  viridicante 
distenta.  Ventriculus  et  intestina  aere  inflata. 
Ventriculi  interna  superficies  muco  subviride 
obducta  , rubens  circa  cardiam  ; duodenum  in 
statu  naturali  , pariter  ac  Jejunum  , Ilei  vero 

membrana  mucosa  coloris  rosei  diversis  in  lo- 

* 

cis  , versus  intestinum  coecum  color  intensior 
inclinans  in  fuscum,  in  coeco  cum  nigrescente 
striatim  mixtus  ; colon  transversum,  descendens 
et  flexura  sygmoidea  coloris  nigri  (ut  in  Mela- 
nosi  esse  solet)  , membranae  vero  integrae  erant. 

Aorta  sanguinis  nigri  plena  , membrana  ejus 
interna  non  mutata.  Renes  in  statu  naturali,  ex 
arteria  multum  sanguinis  nigri  exprimebatur. 
Vesica  urinaria  constricta , membrana  interna 


corrugata  pallida,  nullum  lotium.  Ovaria  ni- 
gro sanguine  turgida.  Uterus  et  lien  sani. 

Jahnich.en.  Markus.  Phy.sicatus  Sodalis  Schukoflsky. 


VI. 

Uxor  militis  AvdotiaN....  annos  nata  Jt5,  e regio- 
ne urbana  in  domo  B...  morbo  correpta  est  Octo- 
bris 22  die  vespertino  tempore. Prima  symptomata: 
Vomitus  et  diarrhoea  frequentes,  vertigo  , anxie- 
tas, dolor  sub  scrobiculo,  frigus  extremitatum.  Ad 
lucem  (23)  diei  medicus  praescriptis  Jaud ano  liquido 
Sycl.  et  liquore  anodino  Hoffm.  potu  que  tepido, 
eam  in  nosocomium  transvehi  jussit , ubi  ei  haec 
symptomata  erant:  — Vertigo,  anxietas  praecor- 
dialis,  dolor  sub  scrobiculo,  diarrhoea  minime  fre- 
quens, vomitus  aquosus  rarus, pulsus  vix  sensibilis, 
respiratio  libera  , lingua  alba  , facies  pallida  , 
oculi  concavi  et  lacrimantes  , prostratio  virium 
summa.  Ordinata  sunt  : — Aetheris  sulphuriei 
Laudani  liquidi  S.  aa  Drij.  quavis  hora  guttae 
xx.  sumendae  alternatim  cum  cochleari  mixtu- 
rae ex  Infusi  Valerianae  Unc.  vj.  potionis  Ri- 
verii  Unc.  iij.  Liquoris  anodini  Hoffm.  Drij. 
paratae  , item  balneum  vaporarium  et  fri- 
ctio spirituosa.  Altera  (2 H-  ) die  : — vomitus 

et  diarrhoea  cessabant  , pulsus  erat  frequens 
et  parvus  , lingua  sicca  et  arida  , cephalalgia; 
Remedium  erat : Decocti  altheae  Unc.  viij  li- 

quoris  Cornu  Cerv  succ.  Drj.  cochleatim  omni 
hora  ; — et  fomentationes  frigidae  ad  caput.  Ter- 
tia (25)  die  : — lingua  rubra  , dolores  in  abdo- 
mine. Praescriptus  erat  potus  ex  decocto  Hordei 
cum  succo  Oxycocci.  — Applicati  erant  sina- 
pismi suris,  cataplasmata  emollientia  abdomini. 
Quarta  (26)  die  : — somnolentia  , delirium  mi- 
te , rubor  faciei,  oculorum,  linguae,  pulsus 
frequens  et  durus  ; porrectus  est  potus  ex  deco- 
cti altheae  Libr.  j.  cum  nitri  dr.  ij.  et  appositae 
sanguisugae  ad  tempora  et  pone  aures. — Quinta 
(27)  die  : — aegrota  in  sopore  delirioque  quae- 
stionibus non  respondebat;  praescripti  erant  potus 
ex  decocti  hordei  libr.  j.  elixirii  acidi  Hali, 
dr.  ij.  et  pulvis  ex  campliorae  gr.  j.  moschi 
gr.  ij..  eleosacchari  cajaput.  gr.  xx.  quavis  hora 
sumendus  , iterum  sinapismi,  ad  brachia;  aegrota 
medicamenta  respuebat;  abrasis  capillis  vesi- 
catorium  vertici  superimpositum  est.  Sexta  (28) 
die  : — status  idem  ; iterum  sinapismi  suris  et 
plantis  applicati.  Septima  (29)  die:  — sopor  pro- 
fundus , abolitio  sensuum mors. 

Inspectio  cadaveris  instituta  est  Octobris  30  die 
hora  XI  matutina. 

Habitus  externus  : — macilentus  , rigiditas  mus- 
culorum totius  corporis  , musculi  dorsi  sanguine 
multo  repleti.  Facies  collapsa,  oculi  aperti, 
albuginea  non  rubens. 

Aperto  specu  vertebrali,  dura  mater  medullae 
spinalis  plurimis  in  locis  rubra  et  sublivida, 
latice  extenta,  ex  qua  incisa  effluxit  seri  san- 
guinolenti fere  uncia  ; vasa  piae  matris  turgida, 
imprimis  venae  et  magis  circa  initium  caudae 
equinae  ; arachnoidea  facillime  inflari  potuit  , 
opaca  pluribus  in  locis  praesertim  ad  caudam 
equinam,  in  toto  tractu  ejus  lamellae  cartila- 
giueae  albida?  , firmiter  ei  adhaerentes , quarum 
diameter  a magnitudine  seminis  sinapeos  ad 
eam  lenticulae  extendebatur.  Omnia  haec  in 
superficie  postica.  Substantia  medullae  spinalis 
sana. 


Cavum  cranii  : — Dura  meninx  instasu  natu- 
rali, omnes  sinus  multo  sanguine  repleti  et 
vasa  cerebri  quam  maxime  turgida  ; arachnoidea 
in  plurimis  locis  haud  pellucida  et  Jjmplia  albida 
secundum  tractum  vasorum  majorum  obducta  ; 
in  utroque  ventriculo  laterali  vasa  et  plexus 
choroidei  multo  sanguine  inflati  et  laticis  in 
omnibus  ventriculis  fere  uncia.  Substantia  cere- 
bri et  cerebelli  naturalis. 


Cavum  pectoris:  — Pulmo  dexter  adhaerens 
pleurae  costali ; in  parte  posteriore  coloris  fere 
naturalis  , parva  quantitate  sanguinis  spumosi 

repletus  , pulmo  sinister  etiam  adhaerens  hic  et 
illic,  intrinsecus  coloris  ex  cocruleo-rubri. 

Cor:— In  ventriculo  sinistro  nigri  liquidi  san- 
guinis uncia  fere  dimidia  et  massa  fibrosa,  vermi- 
cularis, fortiter  trabeculeis  carneis  et  valvulis 
mitralibus  adhaerens  , in  aortam  et  in  atrium 
sinistrum  in  ramos  se  spargens  ; in  ventriculo 
dextro  major  similis  massa  , etiam  fibrosae 
texturae,  totam  fere  ejus  cavitatem  implens  et 
in  arteriam  pulmonalem  et  atrium  transiens 
idque  obstruens  ; tota  haec  massa  erat  intrin- 
secas albida  , extrinsecus  a sanguine  coa- 
gulato firmiter  adhaerente  , nigra  et  nigris 
maculis , quae  aqua  ablui  non  potuerant  , 
variegata. 


Cavum  abdominis  : — Peritonaeum  in  statu 
naturali , hepar  etiam  , vesica  fellea  enormis , 
bile  atro-viridicante  distenta  ; omnia  intestina 
aere  distenta  ; intestina  tenuia  extrinsecus  non 
multum  sanguine  impleta  apparebant,  colon  trans- 
versum in  situ  a naturali  recedente  , ventri- 
culus extrinsecus  albidus  contractus  , intestini 
capacitatem  referens. Ventriculi  membranee  ineras- 
satae,  mucosa,  albido , viridicante  muco  obducta  , 
circa  cardiam  rubescens , in  fundo  valde  cor- 
rugata et  grisea  , ad  pylorum  alba  ; ceterum 

totas  tractus  intestinorum  naturali  in  statu 
pariter  atque  pancreas.  Aorta  descendens  nigri 
sanguinis  liquidi  plena  , pariter  ac  vena  cava 
ascendens. 

Renes,  permagni,  et  lien  in  statu  naturali.' Vesica 
urinaria  contracta,  membranae  ejus  crassiores  et 
interna  corrugata  , in  spatio  trigono  livida. 
Uterus  et  ovaria  in  statu  naturali. 

Jahnichen.  Markus. • Physicus  Urbis:  ProlopopofT. 


VII. 

> 

Agricola  D.  T.  . . . Atlianasius  I.  . . . annos 
habens  58,  constitutionis  robustae,  e regione  ur- 
bana, in  domo  D.  V.  . . . . ex  hoc  morbo  labo- 
rare incepit  Octobris  28  media  nocte.  Prima 
symptomata  : — Vomitus  aquosus  vehemens  , 
dejectio  materiae  aquosae  ex  alvo  vicies  repetita, 
vertigo , anxietas  et  sensus  ponderis  in  pectore  , 
dolor  sub  scrobiculo  , spasmi  extremitatum. 
Mane  adiens  medicus  eum  in  nosocomium  de- 
duci jussit  , ubi  symptomata  erant  haec  : Pro- 
stratio virium  summa  , dolor  capitis  et  sub 
scrobiculo  cordis  , anxietas  , nausea  , vomitus 
frequens  , diarrhoea  vehemens  , spasmi  extremi- 
tatum, pulsus  fere  nullus,  respiratio  non  libe- 
ra , lingua  crusta  alba  obtecta  , cutis  frigida. 
Ordinabantur  : — Aetheris  sulphurici  , laudani 

liquidi  S.  aa  dr.  ij.  quavis  dimidia  hora  gutta? 
xx.  sumendae  alternatim  cum  cochleari  mixtu- 
rae ex  infusi  Valerianae  unc.  vij.  potionis  Rive- 
rii  unc.  ij/?.  liquoris  anodini  HofFm.  dr.  i/?, 
paratae , balneum  vaporarium  et  frictio  spiri- 
tuosa.  Altera  ( 29  ) die  hora  It  matutina  morbo 
defunctus  est. 

Inspectio  cadaveris  instituta  est  Octobris  30 
hora  pomeridiana  Ima. 

Habitus  corporis  externus  : robustissimus 

admodum  musculosus  , extremitates  rigidissimae 
praesertim  inferiores  et  manus  lividae. 


Medulla  spinalis: — Dura  mater  laxior,  ex 
qua  incisa  effluxit  seri  sanguinolenti  dimidia 
uncia  , adhaerebat  in  plurimis  locis  arachnoi- 
deae ; vasa  piae  matris  sanguine  venoso  multo 
injecta. 


Cavum  cranii  : — Dura  mater  in  statu  normali; 
vasa  cerebri  admodum  sanguine  injecta  ; ara- 
chnoidea multis  in  locis  pelluciditatem  amiserat  ; 
omnes  sinus  sanguine  turgentes;  in  cerebri  sub- 
stantia, prope  a ventriculis  lateralibus,  magnus 
numerus  punctorum  nigricantium  , vasa  ven- 
triculorum summe  turgida , et  plexus  cliorodei 
praeter  modum  sanguine  impleti. 

Cavum  pectoris  : — Pulmo  dexter  adhaerens 
in  tota  sua  superficie  pleurae  costali  , ex  cceru- 
leo-rubri  coloris  cum  punctis  nigris  sparsis  , 
non  collapsus  , intrinsecus  coloris  purpurei  ni- 
gris maculis  variegati.  Pulmo  sinister  in  eodem 

« 

statu. 

Cor  : Pericardium , intus  ruhens.  Vasa  pro- 
pria cordis,  maximi,  summopere  injecta  et  ecchy- 
moses ( imo  nigris  cum  punctis  ) in  superficie 
externa  ventriculi  sinistri,  qui  hypertrophia  sine 
dilatatione  affectus  erat.  In  ventriculo  sinistro 
maxima  nigri  et  liquidi  sanguinis  copia,  in 
atrio  sinistro  etiam,  sed  coagulati;  valvulae  se- 
milunares aortae  rubebant  , et  massa  fibrosa  fir- 
miter adhaerebat  trabeculis  carneis  et  chordis 
tendineis  valvularum  mitralium. 

Atrium  dextrum  dilatatum,  sanguinis  nigri  ple- 
num , in  ventriculo  dextro  massa,  ex  sanguine 
coagulato  conflata,  fibrosa, firme  ubique  adhaerens 
et  in  atrium  et  in  arteriam  pulmonalem  transiens ; 
interna  superficies  atrii  et  valvulae  rubrae. 


Cavum  abdominis  : — Hepatis  lobus  dexter 
major  quam  vulgo  esse  solet,  sed  ceterum  hepar 
in  statu  naturali, vesicula  fellea  distenta  bile  atro 
viridicante  , enormis  ; in  ductu  cystico  et  chole- 
docho impedimentum  transeundi  nullum.  Ventri- 

culus  naturali  in  statu  praeter  parvam  injectionem 
vasorum  in  curvatura  minori.  Intestina  tenuia 
in  statu  naturali  ; in  intestini  coeci  membrana 
mucosa  ramificationes  vasorum  conspicuae  , in 
colo  transverso  et  in  descendente  rubedo  cum 
maculis  ex  rubro-nigrescentibus,  sed  nulla  sub- 
stantiae laesio.  Aorta  descendens  immensa  quanti- 
tate sanguinis  nigerrimi,  atramenti  instar,  spissio 
ris,  in  toto  suo  tractu  , repleta. 

Renes,  Pancreas  et  lien  in  statu  naturali.  Vesi- 
ca urinaria  contracta. 

Jahnichen.  Markus.  Physicus  Urbis : ProlopopolF. 

■J  ' ’ ’ 

VIII. 

Servus  D.  . B.  . R.  . . D.  . . annos  natus  115  , 
constitutionis  debilis  , e remone  urbana  in  domo 

• U 

Comitis  Scb.  ...  ex  hoc  morbo  laborare  ince- 
pit Octobris  27  die  liora  7 pomeridiana.  Prima 
symptomata  : ■ — Vomitus  aquosus  quinquies 
repetitus,  alvi  fluxus  similis  decies  repetitus,  ver- 
tigo, anxietas  praecordiorum,  sensus  ponderis  sub 
scrobiculo , pulsus  debilis,  spasmi  extremitatum. 
Altera  ( 28  ) die  liora  5 matutina  advocatus  medi- 
cus, propinatis  laudani  liquidi  S.  guttis  xxxv.  et 
Naptbae  vitrioli  guttis  xx.  jussit  aegrotum  in  noso- 
comium transportari. Hic  symptomata  consignata  : 
dolor  capitis,  prostratio  virium  maxima,  anxietas, 
nausea  , vomitus  et  diarrhoea  vehementes  , 

spasmi  extremitatum , pulsus  vix  sensibilis,  respi- 
ratio paulo  impedita , lingua  humida  , crusta 
alba  obtecta,  vox  rauca  , facies  pallida,  cutis 
frigida.  — Ordinatio  : — Aetheris  sui  ph urici , 
laudani  liquidi  S,  aa  gutta;  xx.  quavis  dimidia 
hora  sumendae  , balneum  vaporarium  , frictio 
spirituosa.— Tertia  (29)  die  facies  Hippocratica, 
pulsus  nullus,  squalor  oculorum,  et  hora 
pomeridiana  — mors. 

Inspectio  cadaveris  instituta  est  Octobris  30  die 
hora  3 pomeridiana. 

Habitus  corporis  externus  : macilentus,  lividae 
extremitates  , rigiditas  extremitatum  praecipue 
inferiorum. 


In  ipso  canale  spinali  nihil , quod  ab  ejus  na- 
tura recedat.  In  postica  parte  medullae  spinalis 
dura  mater  arachnoideae  haud  pellucidae  pluri- 
mis in  locis  adhaerens  ; vasa  piae  matris  valde 
turgida  ; substantia  medullae  ad  6 et  7 vertebram 
dorsalem  emollita , quasi  pultacea. 


Cavum  cranii : — Yasa  durae  matris  multo 
sanguine  inllata  , sinus  in  basi  cranii  etiam 
multo  sanguine  ex  livido-coeruleo  turgebant ; 
arachnoidea  in  plurimis  locis  haud  pellucida  ; 
puncta  nigricantia  in  substantia  cerebri  nume- 

rosissima  ; plexus  choroidei  ex  nigro-rubri , et 
ventriculi  laterales  ( vasis  inulto  sanguine  in- 
jectis) laticis  sanguinolenti  pleni.  Ceterum  nihil 
peculiare. 


Superficies  interna  tracheae  et  laryngis  in 
statu  naturali. 

Cavum  pectoris  : — Pulmones  adhaerentes , 
extrinsecus  colore  ex  coeruleo-r ubro  cum  ma- 
culis nigris  , intrinsecus  purpureo  etiam  cum 
maculis  nigris  et  multo  sanguine  spumoso  re- 
pleti. Cor  : In  superficie  externa  posteriori  cor- 
dis puncta  nigricantia , in  ventriculo  siuistro 
sanguis  ater  , et  massa  ex  sanguine  coagu- 
lato prodiens  , fibrosa  , trabeculis  carneis  et 
chordis  tendineis  valvularum  firmiter  adhaerens  ; 
in  ventriculo  dextro  magna  copia  sanguinis 
nigri  et  massa  ejusdem  indolis  firme  insidens 
trabeculis  carneis , transiens  in  atrium  et  in 
arteriam  pulmonalem  ad  palmae  longitudinem, 
valvulis  tricuspidalibus  firmiter  adhaerens» 


Cavum  abdominis  : — Intestina  omnia  aere 
distenta  , ventriculus  contractus  in  latitudinem 
intestini.  In  ventriculi  membrana  interna  hinc 
et  ilinc  maculae  rubrae.  Jejunum  in  statu  naturali, 
in  ileo  membrana  mucosa  rubescens  et  maculae 
rubrae , in  processu  vermiculari  hydatides , in 

colo  descendente  membrana  mucosa  ruberrima, 
neque  tamen  in  tota  superficie,  sed  potius  in 
media  parte. 

Aorta  descendens  plurimo  sanguine  nigro 
repleta.  Lien  et  Pancreas  instatu  normali.  He- 
patis lobus  dexter  major  quam  in  statu  naturali, 
substantia  ejus  sana,  vesicula  fellea  enormis, 
ex  atro  viridicante  bile  impleta* 

% 

Renes  sanguinis  pleni*  Vesica  urinaria  con- 
tracta ad  magnitudinem  ovi  columbini  , 
membranae  ejus  crassiores,  quarum  interna  erat 
corrugata,  albida  , et  urinae  fere  drachmam 
continebat. 

Jahnichen.  Markus.  Physicus  Prbis  : ProtnpopoflT. 

IX. 

/ 

Virgo  Natalia  S.  . . . annos  nata  17,  C L .lOcit 
tionis  debilis  , temperamenti  sanguinei  , ab  in- 
fantia sua,  ut  ipsa  professa  est , ex  multis  mor- 
bis laborans,  adiit  ( ipsamet  ) 26  Octobris  hora 
tertia  pomeridiana  nosocomium  cum  hisce  sym- 
ptomatibus : — Cum  dolore  capitis  , diarrhoea 
vehementi,  anxietate,  nausea,  vomitu  fre- 
quenti , pulsu  debili  et  parvo  , respiratione 
paulo  impedita,  lingua  humida,  sat  pura  , facie 
pallida,  oculis  concavis  , cute  frigida,  appetitu 
nullo,  siti  magna  , urinae  absentia*  Ordinatio 

hujusce  cliei  : — Aetheris  sulphurici  dr.  ij.  lau- 
dani  liquidi  dr.  /3.  D.  S.  guttae  xx,  quavis  dimidia 
hora  sumendae  alternatim  cum  cochleari  mixtu- 
rae ex  decocti  Saleb.  une.  vj.  Potionis  Riverii 
unc.  jj.  aquae  Menthae  pip  : unc.  i /3.  liquoris 
cornu  cervi  suce.  dr.  ]/3.  paratae  ; adhibita  sunt 
item:  balneum  vaporarium  , frictio  spirituosa  , 
et  clysmus  amylaceus  cum  decocto  ratanhiae. 

Altera  (27  ) die  : diarrhoea,  anxietas,  nausea, 
vomitus  minus  frequens  quam  antea,  respiratio 
non  libera  , pulsus  debilis  , sitis  magna  , cutis 
parum  ad  diaphoresin  apta.  Intra  hanc  diem 
sumsit  aegrota  mixturam  ex  potionis  Riverii  unc. 
iij.  aquae  Menthae  pip.  unc.  jv.  liquoris  anodini 
Hofm.  dr.  /3.  paratam,  cochleatim  quaque  hora; 
sinapismi  appositi  sunt  scrobiculo  cordis  et  ex- 
tremitatibus inferioribus. — Tertia  (28)  die: 
diarrhoea  , nausea  , vomitus  frequentes  , respi- 
ratio difficilis  , sitis  minus  vehemens  quam  antea, 
pulsus  intermittens,  lingua  crusta  alba  obtecta. 
Ordinatio  : infusi  Valerianae  unc.  vj.  potionis 

Riverii  unc.  ij.  aquae  cinnamomi  unc.  j.  liquoris 
anodini  Ilofm.  dr.  ]/3.  quavis  hora  cochlear  j. 
Quarta  ( 29  ) die  : diarrhoea,  nausea  et  vomitus 
desunt,  anxietas  maxima  , sopor,  facies  Hippo- 
cratica,  immobilitas  totius  corporis  ; medicamenta 
aegrota  respuit,  pulsus  nullus, extremitates  frigidae. 
Capiti  fomentationes  frigidae,  extremitatibus  in- 
ferioribus sinapismi  applicati  sunt.  Quinta  (30)  die 

hora  secunda  pomeridiana  aegrota  diem  supremum 
obiit. 

Inspectio  cadaveris  instituta  est  Octobris  31  die 
hora  XI  matutina. 

Habitus  corporis  gracilis , non  admodum  ro- 
bustus ; rigiditas  extremitatum  inferiorum  non 
magna,  superiorum  nulla,  livor  manuum.  Oculi 
aperti , albuginea  non  rubens. 


Aperto  specu  vertebrali , dura  mater  medullae 
spinalis  circa  caudam  equinam  extenta  latice  , 
cujus  fere  uncia  effluxit;  vasa  piae  matris  san- 
guine turgida  , et  ipsa  superficies  interna  durae 
matris  rubra  ; araclinoidea  multis  in  locis 
haud  pellucida  , praecipue  circa  initium  caudae 
equinae,  in  quo  loco  ipsa  substantia  medullae, 
in  superficie  postica , ad  pollicis  extensionem 
emollita  insigniter  , anterior  superficies  in  statu 
naturali. 


Cavum  cerebri : — Durae  matris  vasa  sanguine 

multo  injecta ; arachnoidea  plurimis  in  locis 
pelluciditatem  amiserat  ; vasa  piae  matris  etiam 
turgida  ; in  substantia  haemisphaeriorum  puncta 
copiosissima  sed  rubra  potius  ; in  ventriculis 
lateralibus  non  nihil  laticis  ; ceterum  substantia 
cerebri  et  cerebelli  sana. 

Cavum  pectoris  : — Pulmones  non  collapsi  , 
extrinsecus  colore  ex  coeruleo-rubescente,  in- 
trinsecus purpureo  magnis  cum  maculis  nigris 
et  sanguine  spumoso  nigro  repleti  , crepitan- 
tes ; lobus  inferior  dextri  pulmonis  quoad 
textum  , bepati  similis.  Cor  : in  superficie  ex- 
terna et  postica  ventriculi  sinistri  puncta  nigra, 
quasi  ecchymoses.  In  ventriculo  sinistro  sanguis 
niger  , et  massa  fibrosa  , albida  , sanguine  coa- 
gulato obtecta , trabeculis  carneis  et  chordis 
tendineis  valvularum  mitralium  firmiter  adhae- 
rens et  in  aortam  transiens  ; valvulae  semilu- 
nares coloris  rosei  pariter  atque  mitrales;  massa 
ista  fibrosa  per  ostium  venosum  in  allium  et 
auriculam  sinistram  se  extendens, ostium  venosum 
fere  claudebat.  In  ventriculo  dextro  sanguis 
niger,  et  massa  fibrosa  membranae  instar  , albida, 
trabeculis  carneis  firmiter  inhaerens  , in  arteriam 
pulmonalem  , et  per  ostium  venosum,  quod  fere 
claudebat,  in  atrium  dextrum,  transiens. Valvulae 
tricuspidales  valde  rubrae  , pariter  ac  semiluna- 
res et  membrana  interna  arteriae  pulmonalis. 


Cavum  abdominis  : — Intestina  omnia  aere  di- 
stenta, praecipue  crassa  ;vasa  intestinorum  tenuium 
praesertim  ilei  magis,  quam  in  naturali  statu,  san- 
guine injecta;  membrana  interna  ventriculi  di- 
versis in  locis  subrubra,  mucosa  ilei  paulo  rubrior 


quam  in  statu  naturali  ; ceterum  intestina  ni! 
peculiare  ostendebant. 

Hepar  in  statu  naturali,  sed  sanguinis  plenum  , 
vesicula  fellea  bile  ex  atro  viridicante  impleta. 
Membrana  aortae  descendentis  interna  rubens ; 
lien  magnitudinis  consuetae , coloris  extrinsecus 
ex  nigro  coerulei , intus  substantia  fusca  quasi 
pultacea.  Renes  et  pancreas  in  statu  naturali  , 
solummodo  majori  copia  sanguinis  impleti.  Yesica 
urinaria  in  statn  naturali  nonnihil  lotii  con- 
tinens. Uterus  virgineus  integer  ; ovarium  dex- 
trum induratum  ad  magnitudinem  ovi  gallinacei, 
in  ovario  sinistro  hydatides. 

Jahnichen.  Markus.  Physicatus  Sodalis  Horzog. 

X. 

Civis  Mosquensis  Avdotia  S.  . . . annos  nata 
37  , constitutionis  debilis  , e regione  urbana  in 
domo  S.  . . . Octobris  26  die  hora  matutina  7 
morbo  correpta  est.  Prima  symptomata  : — Diar- 
rhoea et  vomitus  frequentes  , dolor  capitis  , dif- 
ficultas audiendi , molestiae  sensus  in  thorace  , 
spasmi  extremitatum.  Adiens  illam  hora  meri- 
diana medicus,  et  propinatis  laudano  liquido 
cum  aqua  Menth.  pip.  potuque  tepido  , et  in- 
stituta frictione  corporis  oleo  therebintinae  et 
oleo  olivarum  (,  deduci  illam  in  nosocomium 

jussit.  Ibi  adnotata  haec  symptomata : Summa 
virium  debilitatio,  dolor  capitis,  anxietas  , vo- 
mitus frequens  , alvi  fluxus  vehemens  , ex- 
crementa alvina  aquosa , pulsus  debilis  , parvus  , 
respiratio  non  tam  libera , spasmi  extremitatum, 
cutis  frigida,  facies  pallida,  oculi  concavi,  surdi- 
tas, lotii  absentia. Ordinabatur:  Aetheris  sulphurici 
dr.  i /3.  laudani  liquidi  S.  dr.  /3.  gtt.  xx.  quaque 
dimidia  hora  sumendae  alternatim  cum  cochleari 
mixturae  ex  infusi  Valerianae  unc.  vj.  potionis 
Riverii  unc.  iij.  aquae  Menthae  pip.  unc.  j/?.  liquoris 
anod.  HofTm.  dr.  ij.  compositae.  Eodem  tempore 
balneum  vaporarium  , clysmus  amylaceus  cum 
decocto  ratanhiae  , frictio  spirituosa.  Altera  (27) 
die  : dolor  capitis  , anxietas  , diarrhoea  rara  , 
spasmi  rarissimi  , oculi  concavi,  facies  pallida, 
dolor  sub  scrobiculo.  Medicamenta  interna  ea- 
dem , et  externe  sinapismus  lateri  dextro , vesi- 
cans  scrobiculo  appositi.  Tertia  ( 28  ) die  an- 
xietas , diarrhoea  eadem,  pulsus  fere  nullus, 
'lingua  crusta  alba  obtecta  , debilitatio  virium 
maxima.  Cura  eadem. — Quarta  (29)  die:  — 
Anxietas  , diarrhoea  nulla  , pulsus  fere  nullus, 
respiratio  per  nares  , lingua  rubra  et  h umida  , 
dolor  capitis  et  pectoris  , rubor  faciei.  Medica- 
menta omnia  respuit. — Quinta  ( 30  ) die  aegrota 
hora  meridiana  diem  suam  obiit. 

Inspectio  cadaveris  instituta  est  Octobris  31 
die  hora  prima  pomeridiana. 

Habitus  corporis  : — Sat  robustus  , rigiditas 
musculorum  totius  corporis  , facies  livida,  oculi 
aperti , albuginea  non  rubens. 


Aperto  specu  vertebrali  , e dura  matre  incisa 
eflluxit  magna  copia  seri  limpidi  ; interna  du- 
rae matris  superficies  coloris  rcsei ; in  postica 
parte  medullae  pone  caudam  equinam  locus 
pisi  magnitudinem  referens, ubi  mollior  substantia; 
arachnoidea  plurimis  in  locis  haud  pellucida, 
anterior  superficies  medullae  in  statu  incorrupto. 


Cavum  cerebri  : — - Vasa  durae  matris  sanguine 
multo  repleta  , arachnoidea  variis  in  locis  haud 
pellucida  , sinus  omnes  multo  sanguine  turgidi, 
in  substantia  cerebri  multa  puncta  nigricantia; 
cerebellum  sanum. 


Cavum  pectoris  : — Pulmones  non  collapsi  ; 
lobus  superior  et  medius  pulmonis  dextri  ex- 
trinsecus in  statu  naturali  , lobus  inferior  ex 
coeruleo  ruber  , intrinsecus  purpureus  cum 
maculis  nigris.  Sinister  extrinsecus  ex  coccineo- 
coeruleus  , sanguine  atro  spumoso  summopere 

impletus  et  intus  purpureus  eum  maculis  nigris 
maximis.  Cor  adiposum^  ventriculus  dexter 
in  tota  sua  cavitate  impletus  massa  fibrosa 

albida , quae  nigrescente  sanguine  coagulato 

obducta  , et  firmiter  parietibus  fere  ubicunque 
adhaerebat  ; haec  massa  per  ostium  venosum, 
quod  fere  claudebat , in  atrium  transiens  , hoc 
etiam  impleverat ; sanguis  coagulatus  ablutio- 
ne assidua  detergi  non  potuit.  In  ventriculo 
sinistro  sanguis  niger  , massa  fibrosa  vermifor- 
mis albida,  chordis  tendineis  valvularum  mi- 
tralium firmiter  adhaerens  , per  ostium  venosum 
in  atrium  sinistrum  et  per  ostium  arteriosum 

in  arteriam  aortam  transiens  ; valvulae  et  mem- 
branae vasorum  majorum  sanae. 


Cavum  abdominis  : — Peritonaeum  sanum. 
Hepar  solito  majorem  molem  habebat , vesicula 
fellea  distenta  bile  viridi.  Omnia  intestina  aere 
inflata.  Colon  ascendens  et  transversum  a situ 
naturali  recedebant.  Ventriculus  contractus , 
neque  latior  quam  intestinum  ileum.  Superficiei 
externae  intestinorum  vasa  pi  us  ininusve  variis 
in  locis  sanguine  injecta.  In  ventriculi  interna 
membrana  hic  et  illic  parvae  maculae  rubrae  , 
speciatim  versus  cardiam.  Jej  uni  membrana  interna 
fusci  coloris  praecipue  in  valvulis  conniventibus, 
in  ileo  variis  in  locis  rubedo  et  vasa  admodum 

sanguine  injecta  , intestini  coeci  tota  superficies 
ruberrima  , et  versus  valvulam  jactura  substantiae 
( ulcusculo  similis  ) fabae  magnitudinem  referens; 
cetera  intestina  crassa  in  statu  naturali.  Lien 
et  renes  incorrupti.  Vesica  urinaria  contracta, 
membranae  ejus  crassiores  , interna  vero  cor- 
rugata , nonnihil  lotii  continens  ; uterus  a sano 
statu  non  recedebat. 

Jabnichen.  Markus. 


/ 


' 


r 


' 


l ' 


DEGAS  II 


XI. 

annos  nata  , constitutionis  debilis  , cum  totam 
noctem  lectulo  matris  cholera  laborantis  assidens, 
anxie  transegisset  , hora  6 matutina  Octobr.  34 
die  morbo  correpta  est.  Hic  incepit  vomitu 
aquoso  decies  et  diarrhoea  simili  quindecies 
repetitis  , susurrii  aurium,  vertigine,  sensu  pon- 
deris sub  scrobiculo  , pulsu  debili.  Hora  altera 
praeterlapsa  ab  adveniente  medico  Laudani  liquidi 
gtt.  xxviij.  JNapthae  vitrioli  gtt.  xij.  aegrotae  pro- 
pinatae vunt , et  illa  in  nosocomium  regionis 
urbanae  transvecta  est.  Ibi  symptomata  adnotata 
haec  : — Debilitas  virium  summa , vomitus  fre- 
quens , alvi  fluxus  vehemens , spasmi  extremita- 
tum , pulsus  fere  nullus  , anxietas  praecor dialis, 
respiratio  difficilis,  rara  , manus  et  pedes  frigidi , 
lividi  , cutis  frigida , facies  livescens  , linqua  im- 
pura, crusta  albida  obtecta,  dorsum  dolens.  Ordi- 
natio fuit Aetheris  sulfurici  , Laud.  liquid.  Syd. 
aa  dr.  jj.  M.  D.  S.  guttae  xx.  omni  dimidia  hora 
sumendae,  externe  vero  vapores  acetosi,  et  frictio 
spirituosa.  Continuatis  omnibus  symptomatibus 
intra  horam  quintam  pomeridianam  aegrota  morte 
defuncta  est. 

Inspectio  cadaveris  instituta  est  die  4 Nov. 
hora  secunda  pomeridiana.  Habitus  corporis 

non  admodum  robustus , rigiditas  extremitatum 
praecipue  inferiorum  , livor  corporis  in  variis  lo- 
cis , praesertim  pedum  et  manuum , digiti  contra- 
cti , cutis  palmae  manuum  et  plantae  pedum 
corrugata. 

Aperto  specu  vertebrali , e dura  matre  incisa 
seri  sanguinolenti  fere  uncia  effluxit , interna 
superficies  ejus  hic  et  illic  coloris  rosei.  Vasa 
piae  matris  multo  turgebant  sanguine,  praesertim 
versus  caudam  equinam  • arachnoidea  variis  in 
locis  opaca  , et  maculis  albicantibus  obsita  , in 
canale  vertebrali  ipso  suffusio  sanguinis  inter 
fasciam  ligamentosam  et  cartilagines  vertebrae 
41mae  dorsalis  et  omnium  vertebrarum  lumbalium 
et  spuriarum.  Substantia  medullae  justo  mollior. 

Cavum  cranii:  — Yasa  durae  matris  multo 
sanguine  repleta,  in  basi  cranii  omnes  sinus  etiam 
magna  copia  sanguinis  turgentes.  Arachnoidea 
opaca  , plurimis  in  locis  fortiter  adhaerebat  piae 
matri  , haec  vero  facillime  avelli  potuit  a cere- 
bro , et  vasis  multo  sanguine  injectis  stipata  erat. 
I11  substantia  ipsa  cerebri  major  copia  puncto- 
rum , sed  non  admodum  nigricantium  ; substan- 
tia cerebri  emollita  circa  centrum  semiovale ; 
iu  ventriculis  lateralibus  seri  admodum  rubri , 
sanguinoleuti  parva  copia  , praecipue  in  cornu 
descendente,  ejusdem  indolis  serum  in  ventri- 

i 

culo  tertio.  Plexus  choroidei  multo  sanguine 
turgidi. 

Cavum  pectoris  : — Pulmones  aere  extensi , 
coloris  ex  griseo  coerulei  cum  punctis  nigrican- 
tibus , sanguine  non  admodum  impleti  ; pulmo 
sinister  costis  fortiter  adhaerens  ; interna  superfi- 
cies purpurei  coloris  cum  fuscis  punctis. 

Cor  : — Adiposum  , superficies  ejus  externa 
sana.  In  pericardio  liquoris  copia  normalis.  In 
ventriculo  dextro  sanguis  nigerrimus  , et 
massa  fibrosa  albida  flavescens  , trabeculis  car- 
neis intime  adhaerens  , per  ostium  venosum  in 
atrium  transiens , chordisque  tendineis  valvula- 
rum tricuspidalium  firmiter  annexa  ; in  ipso  atrio 
ejusdem  indolis  alia  sejuncta  massa  magis  flave- 
scens , vitello  ovi  non  absimilis , totam  auricu- 
lam implens  et  ibidem  firmiter,  adhaerens.  In 
ventriculo  sinistro  sanguis  nigerrimus  et  massa 
ejusdem  indolis  vermiformis  , longe  minoris 
voluminis , praecipue  chordis  tendineis  valvularum 
mitralium  adhaerens.  Valvulae  tricuspidales  leviter 
rubentes. 

Cavum  abdominis  : — Peritonaeum  in  statu 
normali.  Omentum  multa  pinguedine  gaudens. 
Intestina  in  situ  normali,  coecum  et  colon  ascen- 
dens non  admodum  aere  distentum  , tenuia  in- 
tenstina  rubebant  paulisper.  Ventriculus  colla- 
psus, Colon  transversum  spatio  quatuor  polli- 
cum a prima  flexura  summopere  coarctatum  ( ad 
diametrum  pollicis  unius ) usque  ad  flexuram 
secundam  sub  liene  , parvo  spatio  aere  distento. 


colon  descendens  iterum  ( extensione  2 pollic.  ) 
constrictum  , tunc  iterum  parvo  spatio  extentum 
et  iterum  usque  aci  finem  suum  angustatum. 
Membrana  interna  ventriculi  in  fundo  et  in 
pariete  postica  punctatim  rubebat.  In  duodeno 
levis  rubor  5 coetera  intestina  tenuia  praecipue 
initium  jejuni  intensius  rubebant , in  coeco  et 
initio  coli  maculae  rubrae  , in  reliqua  superficie 
intestinorum  crassorum  multo  levior  rubedo. 
Intestina  magnam  copiam  humoris  acpiosi  lacti 
similis  continebant.  Hepar  in  statu  normali , ve- 
sicula fellea  non  admodum  bile  viriclicante  ex- 
tensa. Pancreas  , plexus  solaris  et  lien  in  statu 
naturali  , pariter  ac  renes , sed  vasa  illorum 
multo  sanguine  nigro  turgebant.  Aorta  descen- 
dens sanguinis  nigerrimi  plena.  Membrana  in- 
terna aortae  et  venae  cavae  in  statu  normali. 
Yesica  urinaria  contracta  spatium  ovi  columbini 
referens  , membranae  ejus  crassiores  , interna 
corrugata  et  sanguine  injecta.  Uterus  in  statu 
normali , minimus  quidem* 

Jcehnicken»  Markus.  Rinsky. 

XII. 

Uxor  militis  , B.  . . • T.  . . . 60  vitae  suae  an- 
num agens  ex  domo  T.  . . • regionis  Jakiman- 
skoy  Octobris  30  die  I4ma  hora  noctis,  intravit 
nosocomium  cum  hisce  simiis  : cum  debilitate 

maxima  , vertigine , dolore  capitis  et  sub  scrobi- 
culo cordis  , vomitu  et  diarrhoea  , siti  magna  , 
anxietate  summa , spasmis  extremitatum  frigida- 
rum et  lividarum.  Cura  interna  fuit : pulveres 
aeropliori  N°  ij.  Potionis  River  ii , aquae  Menthae 
p.  aa  une.  iij.  tinct.  opii  dr.  /?.  omni  hora  co- 
chleatim , et  tinctur.  opii  gutt.  lx  ter  intra  diem 
sumendae.  Potus  tepidus.  Externa  : applicatio 

hirudinum  scrobiculo  cordis  , synapismorum 
abdomini  et  suris  , frictio  spirituosa  totius  cor- 
poris. Altera  ( 31  ) die  symptomata  eadem  , et 
post  balneum  cutis  madida  sudore  viscido , pul- 
sus parvus  y debilis  , fere  insensibilis  , facies  hip- 
pocratica  , urinae  retentio  , quam  scenam  mors 
sexta  hora  post  meridiem  clausit. 

Inspectio  cadaveris  instituta  est  Novembr.  i 
die  3 hora  pomeridiana. 

Habitus  corporis  : — Macilentus  , superficies 
corporis  livida  , rigiditas  musculorum  praecipue 
extremitatum  inferiorum  cutis  digitorum 
contracta  et  valde  livida. 

Aperto  canale  vertebrali,  dura  mater,  cujus 
vasa  sanguine  injecta  erant , laxior  , ex  qua  in- 
cisa effluxit  seri  sanguinolenti  uncia  dimidia ; 
arachnoidea  multis  in  locis  opaca , et  durae 
matri  adhaerens,  lamellis  parvulis  cartilagineis, 
diametrum  seminis  sinapeos  non  superantibus, 
obsita ; substantia  medullae  circa  7 vertebram  cer^ 

vicalem  , et  primam  dorsalem  ad  pollicis  unius 
extensionem  emollita. 

Cavum  cranii  : — Vasa  durae  matris  parum 
injecta ; arachnoidea  plurimis  in  locis  opaca , 
firmiter  adhaerens  piae  matri,  in  superiori  parte 
haemisphaerii  sinistri  pia  mater,  spatio  satis  lato, 
rubra  a sanguine  inter  cerebri  substantiam  et 
piam  matrem  extravasato , ceterum  ubicunque 
vasa  piae  matris  in  gyris  et  sulcis  cerebri  multo 
sanguine  turgida  , punctorum  in  cerebro  copia 
maxima.  In  ventriculis  lateralibus  minima  copia 
seri  parum  sanguinolenti , plexus  choroidei  late- 
rales non  admodum  sanguine  turgentes,  medius 
autem  multo  magis.  Substantia  cerebri  in  genere 
normalis. 

Cavum  pectoris  : — Pulmones  aere  extensi  , 
emphysematosi , in  parte  antica  coloris  griseo- 
rubescentis , in  postica  livescentis , interne  pur- 
purei cum  maculis  i igris  , magna  copia  sangui- 
nis spumosi  repleti. 

Cor. — In  pericardio  copia  liquoris  normalis. 
Superficies  cordis  externa  satis  adiposa.  Tn  ven- 
triculo sinistro  sanguis  nigerrimus  et  ad  valvu- 
lam semilunarem  mediam  et  mitralem  uno  pe- 
dunculo tenui  adhaerebat  massa  in  aortam  transiens 
albida , maculis  nigris  sanguineque  congrumato 
obtecta.  In  atrio  dextro  et  in  auricula  massa , 
inembranae  crassae  ad  instar  investiens  totam  su- 
peri! ciem  utriusque  cavitatis , valvulis  tricuspida- 

libus  firmiter  adhaerens, et  in  ventriculum  dextrum 
transiens.  Valvulae  semilunares  rubentes. 

Cavum  abdominis  : — Peritonaeum  in  statu 
normali , omentum  quidquam  magis  rubebat , 
intestina  omnia  aere  distenta , colon  transversum 
arcu  versus  inferiora  jacebat , omnia  intestina 
tenuia  valde  rubebant  , et  maculas  viridescentes 
offerebant  , color  intestini  coli  viridescens.  In- 
terna superficies  ventriculi  muco  ex  griseo  flavo 
obducta  ; aderant  maculae  rubrae  in  pariete  an- 
teriori , et  ad  cardiam  ; omnia  intestina  rubebant, 
magis  vero  duodenum  et  initium  jejuni  , finis 
intestini  ilei  coloris  ex  griseo-cinerei  ( ar.do.isee  ) 
cum  maculis  rubris , coecum  colore  ex  griseo 
viridicante , reliqua  superficies  intestinorum  cras- 
sorum etiam  colore  viridicante , sed  minus  inten- 
so , et  ubique  maculae  rubrae  praecipue  in  colo 
descendenti  nigricantis  coloris  , (melanosin  apro- 
pinquantes  ) nec  non  mollities  major  membranae 
mucosae , finis  vero  intestini  coli  vix  rubebat. 
Hepar  volumine  magnum,  substantia  ejus  nor- 
malis. Vesicula  fellea  bile  viridicante  impleta. 
Pancreas  in  statu  naturali  , uti  et  lien  praeter 
substantiam  molliorem.  Vena  portarum  sanguinis 
atri  plena.  Plexus  solaris  in  statu  normali.  Vena 
cava  et  arteria  aorta  descendens  magna  copia 
sanguinis  nigerrimi  repletae.  Renes  sani,  ex  arteria 
renali  etiam  nigerrimus  copiosus  sanguis  expri- 
mebatur. Vesica  urinaria  contracta , membrana 

ejus  interna  corrugata  , pallida.  Uterus  in  statu 
naturali , ad  latus  ejus  dextrum  excrescentia 
magnitudine  nucis  avellanae. 

Jaehnichen.  Markus. 

XIII. 

Rusticus  J....  Jl....  constitutionis  dehilis  , ab  in- 
fantia multis  morbis  obnoxius  , vitae  suae  anno 
sexagesimo,  Novembris  1 die  intravit  nosocomium 
regionis  urbanae  sequentibus  afflictus  symptoma- 
tibus : et  quidem  , magna  virium  prostratione  , 
anxietate  , nausea  , vomitu  sat  frequenti , alvi- 
fluxu  non  tam  vehementi,  spasmis  extremitatum 
praecipue  inferiorum  , pulsu  vix  sensibili,  dolore 
pectoris,  respiratione  difficili  et  rara  , cuti  frigi- 
da , lingua  crusta  alba  obtecta  , voce  rauca , 
facie  pallida  , oculis  squalidis.  Remedium  or- 
dinatumf  fuit  : — Aetheris  sulpliurici  laudani 
liquid.  aa  gtt.  xx.  alternis  vicibus  cum  infusi 
valerianae  unc.  vj.  potionis  Riverii  unc.  ij.  liquo- 
ris C.  C.  succ.  dr.  ij.  cochleatim  sumendis  qua- 
vis dimidia  hora  ; balneum  vaporarium  ter  de  die 
exhibendum  , frictio  spirituosa , synapismus  pec- 
tori , clysmus  amylaceus  cum  decocto  Ratanhiae. 
Ejusdem  Nycthemeri  hora  post  mediam  noctem 
tertia  elapsa  aegrotus  diem  supremum  obiit. 

Inspectio  cadaveris  instituta  est  Novembris  3 
die  hora  XI  matutina. 

Habitus  corporis  externus  non  admodum, 
robustus  , rigiditas  extremitatum , magis  inferio- 
rum , facies  collapsa  , albuginea  non  rubens  , 
manus  lividae  praecipue  ad  apices  digitorum,  cutis 
manuum  et  plantarum  pedum  corrugata. 

Aperto  specu  vertebrali : Ecchymoses  inter 

fasciam  ligamentosam  et  cartilagines  vertebrarum 
variis  in  locis  , praecipue  ultimarum  vertebrarum 
dorsi.  Ipsa  dura  mater  rubra  , relaxata  et  aliqua 
copia  laticis  impleta , in  interna  ejus  superficie 
maculae  colore  margaritarum  ( nacre  de  perles ) , 
araclinoidea  opaca  variis  in  locis,  lamellae  carti- 
lagineae hic  et  illic  firmiter  ei  insidentes.  Yasa 
piae  matris  multo  sanguine  injecta ; substantia 
ij)sa  medullae  ad  vertebras  dorsales  2 et  3tiam 
emollita  ad  pollicem  \\  et  vasa  ipsius  substantiae 
turgida  , parvae  adhaesiones  inter  duram  matrem 
et  arachnoideam  ; omnia  haec  in  superficie  pos- 
tica (ad  processus  spinosos  ),  in  antica  quoque 
injectio  vasorum  conspicua. 

Cavum  cranii  : — Yasa  durae  matris  non  ad- 
modum cruoris  plena  , laticis  sub  hac  meninge 
Sitis  magna  collectio  ; arachnoidea  opaca  , et  fir- 
miter adhaerens  piae  matri  , quae  ipsa  facillime 
a cerebro  avelli  potuit  , lympha  albida  secundum 
tractum  vasorum  effusa  ; in  basi  cranii  ad  un- 
ciam dimidiam  laticis.  Yasa  piae  matris  multo 
sanguine  turgida  , pariter  atque  ipsius  substantiae 
cerebri  , in  ventriculis  lateralibus  laticis  serosi 

tanta  collectio  , ut  omnia  cornua  impleta  essent, 
pariter  ac  ventriculus  tertius  et  quartus.  Ceterum 
substantia  cerebri  normalis  , praeter  majorem 
copiam  punctorum  nigricantium. 

Cavum  thoracis  : — Pericardii  accretio  ad  infe- 
riorem superficiem  ventriculi  sinistri.  Diaphragma 
visceribus  abdominalibus  summopere  elevatum, 
et  liinc  thoracis  capacitas  angustata.  Pulmones 
non  collapsi , sanguine  spumoso  repleti,  extrin- 
secus coloris  ex  coeruleo-riibri  , intrinsecus  co- 
lore purpureo  cum  maculis  nigris  , adhaesiones 
inter  pulmonem  dextrum,  et  pleuram  costalem; 
in  pulmone  sinistro  in  media  fere  parte  ejus 
superficiei  externae  concretio  pisi  magnitudine 
calculosa  , albida,  cretacea  , intus  sat  dura. 

Cor  : — In  ventriculo  sinistro  sanguis  niger  et 
massa  fibrosa  parva  albida , chordis  tendineis 
valvularum  mitralium  firmiter  adhaerens  ; val- 
vulae semilunares  rubrae.  In  ventriculo  dextro 
massa  fibrosa  albida,  maculis  rubris  et  nigricanti- 
bus obsita  , membranae  ad  instar  planae  lineas 
duas  crassae  poli.  \ . latae  , totam  ventriculi 
superficiem  implens  , firmiter  valvulis  tricuspi- 
dalibus et  fundo  ventriculi  adhaerens,  fine  suo  ver- 
sus arteriam  pulmonalem. spectans.  In  atrio  dextro 
ex  ipsa  auricula  prodiens  ejusdem  structurae  fibro- 
sae massa  crassa  et  voluminosa  triangularis  duo- 
pollicum  longitudine  et  unius  cum  dimidio 


rum 

in  basi  sua , albida  et  maculis  rubris  et  nigri- 
cantibus obsita. 

Cavum  abdominis  : — Peritonaeum  normali  in 
statu.  Omentum  valde  parvum , pinguedinosum. 
Intestina  in  situ  naturali.  Intestina  tenuia  extrin- 
secus rubebant  , crassa  vero  colore  naturali.  So- 
lum intestinum  jejunum  aere  distentum.  Intestina 
crassa  incipiendo  a coeco  uscpie  ad  dimidiam 
partem  coli  transversi  non  admodum  aere  disten- 
ta , ab  hac  parte  uscjue  ad  secundam  flexuram 
intestinum  coarctatum  ad  pol.  \ ubi  per  parvum 
spatium  dilatatum  , et  iterum  uscpie  ad  flexuram 
sygmoideam  aci  pol.  \ angustatum  erat. 

Interna  membrana  ventriculi  perparum  hic 
et  illic  rubebat  , et  muco  flavo  obducta  erat.  In- 
testina tenuia  per  totum  tractum  suum  maculis 
rubris  roseisque  obsita  , praecipue  vero  intesti- 
num ileum.  Crassa  intestina  pallida  , praeprimis 
colon  descendens  , hinc  et  illinc  tamen  maculae 
aderant  rubrae  , in  fine  vero  coli  transversi 
spatio  spithamae  unius  rubor  satis  intensus.  He- 
par volumine  non  magnum  ; ductus  biliares  bile 
repleti  , et  sanguis  niger  ex  magnis  vasis  in 
ipsa  substantia  discissis  prorumpebat  ; in  mar- 
gine anteriorf  et  meclia  parte  superficiei  inferioris 
lobi  hepatis  sinistri  substantia  mere  cartilaginea, 
in  superiori  superficie  ejusdem  lobi  sacculus 
cartilagineus  pisi  magnitudine  ? intus  substantia 
cretacea  et  caseosa  repletus  , in  extremitate  he- 


patis  dextra  in  simili  sacculo  cartilaginoso  calcu- 
lus ejusdem  indolis  ac  in  pulmonibus.  Vesicula 
fellea  collapsa,  parvam  copiam  bilis  continens.  Lien 
in  statu  normali.  Pancreatis  vasa  nigro  sanguine 
multo  repleta.  Plexus  coeliacus  in  statu  normali. 
Vesica  urinaria  valde  contracta  , membranae  ejus 
crassiores  , interna  corrugata  , pallida.  Aorta 
arteria  sanguine  nigro  impleta  , vena  cava  quo- 
que. In  femorali  arteria  sanguis  niger  , in  tibiali 
etiam  niger  minori  in  copia , in  radiali  nullus  , 
in  brachiali  niger. 

Jselmichcu.  Markus. 


XIV. 

Vidua  servi  aulae  N. . . . J.  . . . annos  58  nata, 
constitutione  debili  praedita,  morbo  affecta  est 
Octobris  ultima  die  hora  septima  vespertina.  — 
Domi  jacens  evomuit  duodecies  materiam  aquo- 
sam , et  rnultoties  alvum  similem  deposuit  . ac- 
cedentibus eodem  tempore  vertigine  , difficulta- 
te audiendi  , siti  , spasmis  pedum.  Hora  matu- 
tina alterius  ( \ Nov.  ) diei  adiens  eam  medicus 
mox  propinatis  laudani  liquidi  gtt.  xv.  cum  li- 
quore anod.  Hoffm.  potuque  tepido  , et  instituta 
frictione  corporis  tepida  vinoso-acetosa  , transferre 
illam  in  nosocomium  regionis  urbanae  jussit. Ibi  eam 
excruciabant  symptomata  haec  : — Debilitas  virium 
summa , anxietas  , nausea , et  vomitus  sat  fre- 

quens  , diarrhoea  vehemens  , spasmi  extremita  - 
tum  , pulsus  erat  fere  nullus  , respiratio  lenta  , 
calor  cutis  imminutus  ; facies  pallida,  oculi  concavi, 
lingua  crusta  alba  obducta.  Sumebat  aegrota 
Aetheris  sulphur,  et  Laud.  liquid.  guttas  decem 
quavis  dimidia  hora,  simul  adhibitis  balneo  va- 
porario, et  frictione  spirituosa.  Hora  tertia  matu- 
tina aegrota  mortua  est. 

Inspectio  cadaveris  instituta  est  Novembris  3 
die,  hora  pomeridiana  Ima. 

Habitus  externus  macilentus  , livor  totius 
corporis  praesertim  pedum  et  manuum,  rigiditas 
praeprimis  extremitatum  inferiorum  , facies  colla- 
psa, albuginea  paulisper  rubens.  Digiti  contracti, 
cutis  corrugata  praecipue  in  palma  et  ad  apices 
digitorum. 

Aperto  specu  vertebrali  : Ecchymoses  variis  in 
locis  speciatim  ad  vertebras  lumbales.  Dura  ma- 
ter relaxata  , latice  extenta  , cujus  effluxit  fere 
uncia  , superficies  externa  durae  matris  rubra, 
interna  diversis  in  locis  rubens  ; vasa  piae  matris 
summopere  injecta  , et  cruoris  extravasatio  sub 
arachnoidea  a 5 dorsali  ad  primam  vertebram 
lumbalem,  ubi  larga  effusio  sanguinis  ad  pollicis 
unius  longitudinem  (versus  5,um  par  ner v. dorsalium 
insidet  arachnoideae  lamella  cartilaginea  );  ad  finem 
medullae,  ubi  effusio  cruoris  major,  substantia  ipsa 
ad  pollicis  extensionem  emollita,  vasis  multis  san- 


guine  injectis  referta.  Adhaesiones  inter  cluram 
matrem  et  araclinoideam  plurimis  in  locis  , 
quibus  ultima  quoque  peliucidatem  suam  amiserat. 

Cavum  cranii  : — Yasa  durae  matris  turgida , 
sub  dura  matre  laticis  collectio  , araclinoidea 
opaca  plurimis  in  locis  ; vasa  piae  matris  multo 
sanguine  impleta  , omnes  venae  prseprimis  tur- 
gebant , araclinoidea  cum  pia  matre  concreta  , 
pia  mater  facillime  a substantia  cerebri  avelli 
potuerat  , latex  inter  piam  matrem  et  cerebrum 
sanguinolentus.  Puncta  in  cerebro  in  majori 
copia.  In  ventriculis  lateralibus  nullus  latex,  ple- 
xus choroidei  praecipue  medius  sanguine  injecti. 
Ceterum  substantia  cerebri  normalis. 

Cavum  pectoris  : — Pulmones  adhaerentes  variis 
in  locis,  non  collapsi  , coloris  ab  anteriore  ex 
coeruleo  purpurei  pallidioris , cum  nigris  parvis 
maculis  , a postica  ex  coccineo  purpurei , inter- 
ne purpurei  cum  maculis  nigris , sanguine  spu- 
moso repleti  , magis  vero  in  postica  parte. 

Cor  : — In  ventriculo  sinistro  sanguis  niger 
et  massa  fibrosa  ex  auricula  ad  ipsas  valvulas 
mitrales  descendens  et  chordis  tendineis  earum 
adhaerens.  In  ventriculo  dextro  massa  fibrosa 
valvulis  tricuspidalibus  et  multis  in  locis  chor- 
dis tendineis  et  trabeculis  carneis  firmiter  ad- 
haerens, et  in  arteriam  pulmonalem  transiens, 


cujus  valvulae  mitrales  rubebant  , in  auricula 
dextra  massa  albida  fibrosa  fortiter  musculis 
pectinatis  adhaerens,  versus  fundum  atrii  descen- 
dens ; atrii  membrana  interna  rubra. 

Cavum  abdominis : — Peritonaeum  naturali 
in  statu.  Omentum  maximum  et  adiposum. 
Ventriculus  vacuus  et  coloris  naturalis,  intes- 
tinum colon  transversum  situ  suo  a natu- 
rali recedens,  arcu  suo  versus  inferiora  depen- 
dens ; reliqua  intestina  in  situ  normali.  Intes- 
tina omnia,  excepto  coli  transversi  initio,  rube- 
bant , praecipue  autem  ileum.  Omnia  intestina 
tenuia  aere  distenta.  Coe  cum,  colon  ascendens 
et  fere  dimidia  pars  transversi,  aere  distenta,  ah 
hac  parte  colon, per  spatium  spithamae, constrictum 
ita , ut  ab  initio  (spatio  duorum  pollicum)  dia- 
meter ejus  crassitiem  digiti  vix  attingeret,  dein 
pollicis  ab  hoc  loco  usque  ad  llexuram  pri- 
mam non  coarctatum  , a qua  iterum  fere  usque 
ad  llexuram  sygmoideam  ad  pollicis  unius  dia- 
metrum angustatum  , in  flexura  ipsa  sygmoidea 
coarctatio  diditi  minimi  diametrum  habens 
( pollicis  unius  extensione  ) , post  quam  colon 
descendens  aere  distentum  usque  ad  finem  a 
forma  sua  consueta  non  recedebat.  Mesocolon 
transversum  rubebat.  Membrana  ventriculi  in- 
terna in  curvatura  ejus  minori  et  ad  cardiam 
maculas  rubras  ostendebat  , rubor  observabatur 

per  totum  tractum  intestinorum  tenuium  , prae- 
cipue vero  versus  finem  ilei ; intestinum  coeeum 
et  initium  coli  ascendentis  etiam  rubebat , reli- 
qua autem  coli  ascendentis  pars  pallida  , colon 
vero  transversum  et  descendens  latas  maculas 
rubras  hic  et  illic  offerebat.  Intestina  humore 
griseo-lactescente  repleti  erant.  Externa  mem- 
brana aortae  ab  arteria  renali  usque  ad  divi- 
sionem in  iliacas  rubebat  ? interna  vero  nor- 
malis praeter  ossificationes  nonnullis  in  locis. 
Hepar  parvum  , substantia  multo  sanguine 
repleta  , vesicula  fellea  bile  veridicante  turgida. 
Renes  parvi , et  multo  sanguine  nigro  repleti  ; 
lien  et  pancreas  in  statu  normali  pariter  ac  plexus 
coeliacus.  Yesica  urinaria  summopere  collapsa  , 
membranae  ejus  crassae  , interna  corrugata  et 
pallida  , urina  nulla.  Uterus  sanus. 

Jaehnichen.  Martin.  Rinsky. 


XV. 


Uxor  militis  M.  . . . M ex  domo  merca- 

toris N.  h 5 ann.  advecta  fuit  nosocomio  regionis 
Serpuchowskoy  Novembris  \ diei  hora  40 
vespertina  , morbi  vero  sui  nona.  Symptomata 
observata  haec  : — Frigus  totius  corporis  prae- 
cipue autem  extremitatum  inferiorum , facies 
pallida  , oculi  concavi  , labia  livida  , respira- 
ratio  sat  libera , vox  debilis  et  rauca  , dolor 

sub  scrobiculo  , sitis  magna  , pulsus  fere  iin- 
perceptibilis , y omittis  frequens  , alvi  fluxus 
fere  continuus,  spasmi  denique  extremitatum  ; 
ordinatio  fuit  : — Acidi  sulphur  : concentr  : 

guttae  vj.  cum  poculo  aquae  comm.  sumendae, 
item  balneo  aquoso  calido  immissa  fuit  aegrota 
et  perfricata  spiritu  salis  ammoniaci  cum  tinctu- 
ra capsici  annui  , apposita  quoque  fuerunt: 
vesicatorium  scrobiculo  , fomentum  tepidum 
regioni  hypogastricae  , rubefacientia  suris  et 
injectus  clysmus  amylaceus  additis  tincturae 
opii  crocat,  gtt.  viij.  Post  usum  balnei  manus 
evaserant  paulisper  calidiores  , pedes  vero  per- 
manserunt frigidi  , nec  sudavit  aegrota.  Hora 
post  mediam  noctem  secunda  invasit  illam  an- 
xietas summa  cum  respiratione  rara  , absenti- 
bus vomitu  et  spasmis , alvi  profluvio  tamen 
non  cessante.  Sexta  denique  hora  matutina  , 
magis  quieta  quasi  facta  , sub  respiratione  vix 
ac  ne  vix  animadvertenda  , diem  supremum 
obiit. 

Inspectio  cadaveris  Novembris  3 die  hora 
pomeridiana  3tia. 

Habitus  externus  : — Macilentus  , livor  totius 
corporis  praesertim  manuum  et  digitorum  , quo- 
rum cutis  livida,  contracta  et  corrugata,  rigidi- 
tas musculorum  praeprimis  extremitatum  in- 
feriorum. Facies  collapsa. 

5* 

Aperto  canale  vertebrali  : Dura  mater  la- 

tice extenta  , extrinsecus  hic  et  illic  rubebat , 
interna  ejus  superficies  coerulescens,  maculis  ru- 
bris bine  et  inde  dispersis  variegata;  arach- 
noidea nonnullis  in  locis  opaca , et  lamellis 
cartilagineis  firmiter  ei  adhaerentibus  obsita 
facillime  inflari  potuit ; vasa  piae  matris  san- 
guine injecta  ; arachnoidea  plurimis  in  locis 
leviter  adhaerebat  durae  matri.  Ceterum  sub- 
stantia medullae  normalis. 

Cavum  cranii:  — Vasa  durae  matris  turgida, 
ex  incisa  dura  matre  laticis  parva  quantitas 
effluxit ; araclinoidea  adhaerens  piae  matri,  quae 
a cerebro  facillime  avelli  potuit  , et  sub  qua 
serum  sanguinolentum  ubique  stillabat ; in  sub- 
stantia cerebri  major  copia  punctorum.  In  ven- 
triculis lateralibus  seri  sanguinolenti  parva 
quantitas  ; plexus  choroidei  sanguine  turgebant. 
Ceterum  substantia  cerebri  sana. 

Cavum  pectoris  : — Pulmones  adhaerentes  , 
extrinsecus  ex  coeruleo  ~ rubescentes  , interne 
purpureo  colore  cum  maculis  nigricantibus  , 
multo  sanguine  spumoso  repleti.  Iu  arteria 
aorta  sanguis  niger  ex  parte  coagulatus. 

Cor  : — In  atrio  sinistro  praeter  magnam  co- 
piam sanguinis  nigerrimi,  ex  eodem  conflata, 
massa  fibrosa  albida-flayescens , maculis  rubris 

et  nigricantibus  obsita  , fundum  atrii  implens  , 
chordis  tendineis  valvularum  mitralium  firmi- 
ter inhaerens,  et  in  ipsum  ventriculum  transiens. 
In  auricula  dextra,  massa  fibrosa,  crassae  mem- 
branae ad  instar,  per  atrium  in  ventriculum 
dextrum,  cujus  cavum  implebat,  descendens, 
usque  ad  valvulas  semilunares  ostii  arteriosi 
protendebatur , et  in  decursu  suo  tam  valvulis 
tricuspidalibus  quam  trabeculis  carneis  ventri- 
culi et  musculis  pectinatis  auriculae  firmiter 
adhaerebat. 

t 

Cavum  abdominis  *.  — Peritonaeum  in  statu  na- 
turali pariter  ac  omentum.  Ventriculus  vacuus 
coloris  naturalis.  Intestina  in  situ  normali  , 
tenuia  hinc  inde  aere  distenta  (praecipue  ileum), 
nonnihil  rubentia.  Intestina  crassa  colorem  na- 
turalem habebant.  Coecum , colon  ascendens 
cum  tertia  parte  transversi , aere  inllata  , ab 
hac  parte  vero  usque  ad  flexuram  coli  secun- 
dam coarctatio  aderat,  a qua  usque  ad  flexu- 
ram sygmoideam  intestinum  iterum  aere  dila- 
tatum , ah  ista  vero  ad  U-  digitos  transversos 
denuo  angustatum  erat.  Membrana  mucosa  ven- 
triculi  in  pariete  anteriori  et  posteriori  macu- 
lis rubris  variegata,  versus  pylorum  pallida  ; in- 
testina tenuia  per  totum  tractum  suum  aequa- 
liter sed  non  tam  intense  rubebant.  Incipien- 
do a media  parte  jejuni  ad  mediam  ilei  hinc 

et  illinc  observabantur  maculae  longitudinales 
albescentes,  valvulis  conniventibus  destructis, 
ulcusculis  superficialibus  non  absimiles  , inter- 
dum longitudine  2 poli,  latitudine  dimidium 
pollicem  non  superantes  , circulo  rubriori  cir- 
cumdatae. In  genere  autem  extenuatio  ( atro- 
pliia)  membranarum  intestinorum  tenuium. Coc- 
cum , colon  ascendens  et  transversum  cinerei 
coloris  cum  maculis  intense  rubris  praecipue 
in  coeco  et  initio  coli  ascendentis  , colon  vero 
descendens  in  statu  normali.  Hepar  magnum 
coloris-1  ividioris  quam  par  , intus  substantia 
normalis  , sed  sanguine  multo  nigro  turgida. 

^ o o o 

Vesicula  fellea  bilis  viridicantis  plena.  Lien  , 
pancreas  et  renes  in  statu  normali , arteris 
renales  sanguine  nigro  repletae.  Plexus  coelia- 
cus in  statu  naturali.  Aorta  descendens  san- 
guine nigro  impleta,  sic  et  vena  cava,  mem- 
branae utriusque  in  statu  naturali.  Vesica 
contracta,  membranae  ejus  crassiores,  interna 
corrugata,  in  latere  sinistro  nonnullas  maculas 
rubescentes  offerebat  , lotium  nullum  aderat. 
Peritonaeum  uterum  tegens  rubebat,  pariter  ac 
peritonaeum  tubam  Fallopii  sinistram  obvestiens 
colore  ex  livido  rubro  tinctum  , in  ovario 
sinistro  hydatis.  Uterus  in  statu  normali. 


Jajhnichen.  Morkus.  Hinsky. 

XVI. 

Liber  agricola  M.  . . . K annum  vitae 

suae  39  agens  , constitutione  corporis  debili  gau- 
dens , morbo  affectus  est  Novembris  2 die  hora 

post  mediam  noctem  prima,  regionis  urbanae  in 

> 

domo  Chi.  . . . Mox  excruciabant  illum  vomitus 
aquosus  decies  similisque  alvi  fluxus  multoties 
una  cum  vertigine , susurru  aurium  , constric- 
tione pectoris  , sensu  ponderis  sub  scrobiculo 
cordis  7 pulsu  debili , et  spasmis  extremitatum. 
Post  adventum  Medici  hora  6la  matutina  et  usum 
laudani  liquid.  Syd.  guttarum  xxv.  cum  guttis 
naplitae  vitriol.  xij.  itemque  frictionis  spirituosae 
extremitatum  ope  scopularum  setosarum  institutae, 
in  nosocomium  translatus  est.  — Ibi  collocatum 
tenebant  symptomata  haec  : — Prostratio  virium 
summa , vomitus  satis  frequens  , diarrhoea  , 
spasmi  extremitatum , pulsus  vix  sensibiles  , 
anxietas , respiratio  difficilis  , lingua  crusta  alba 
obducta  et  cutis  frigida.  Ordinatio  fuit  haec  : — 
Aetheris  sulphur,  laudani  liquid.  Sydenh.  aadr.  jj. 
quavis  dimidia  hovra  gutt.  xx.  sumendae, et  infusionis 
Valerianae  unc.  iv.,  potionis  Riverii  unc.  jj.  liquo- 
ris C.  C.  succinati  dr.  jj.  cochleatim  omni  hora 
usurpandae  , eodemque  tempore  frictio  spirituo- 
sa,  balneum  vaporarium  et  clysmus  amylaceus. 
Altera  die  ( 3 ) continuantibus  vomitu  et  diar- 
rhoea , pulsu  vix  sensibili  , respiratione  tarda , 
aegrotus  vita  defunctus  est  hora  8 matutina. 

i 

Inspectio  cadaveris  Novembris  b die  hora  NI 
matutina, 

t 

Habitus  corporis  : — Robustus , livor  fere  per 
totum  corpus  , rigiditas  musculorum  , praecipue 
extremitatum  inferiorum  , musculi  gastro-cnemii 
summopere  turgidi , cutis  manuum  palmae  et 
pedum  plantae  corrugata , apices  digitorum 
plumbei  coloris  , facies  collapsa  , oculi  concavi , 
albuginea  parum  rubens. 

Aperto  specu  vertebrali  : — Dura  mater,  cujus 
vasa  sanguine  injecta  , plurimis  in  locis  extrin- 
secus rubens  et  laxa  erat  , et  sub  incisione  ejus 
effluxit  laticis  sanguinolenti  fere  uncia.  Yaso- 
rum  ipsius  piae  matris  non  magna  injectio.  In 
antica  facie  araclinoidea  nonnullis  in  locis  opa- 
ca. Substantia  medullae  ipsae  sana  praeter  par- 
vum spatium  in  medio , ubi  emollita  erat.  In 
postica  facie  nulla  injectio  vasorum. 

Cavum  cranii : — Durae  matris  vasa  summo- 
pere turgida  , ejusdem  sinus  multo  sanguine  re- 
pleti, ex  incisa  dura  meninge  effluxit  parva  co- 
pia laticis  sanguinolenti ; intra  araclinoideam  et 
piam  matrem  parva  laticis  limpidi  accumulatio, 
sulcis  cerebri  respondens.  Araclinoidea  plurimis 
in  locis  opaca , speciatim  in  parte  a cerebello 
versus  medullam  oblongatam  et  spinalem  proce- 
dente. Arteriae  vertebrales  nonnullis  in  locis 
ossificationes  offerebant.  Arteria  basilaris  eo  in 

loco , ubi  dividitur  in  cerebri  profundam , et 
cerebelli  superiorem  , annulum  cartilagineum  ex 
membrana  interna  elformatum  habebat ; arteriae 
tam  basilaris  , quam  vertebrales,  multo  sanguine 
venoso  repleti  erant.  Maxima  vasorum  piae 
matris  injectio  erat  in  ponte  Varolii.  In  ventri- 
culis lateralibus  et  ceteris  parva  laticis  copia. 
Substantia  cerebri  normalis  , et  non  magnam 
punctorum  copiam  exhibebat.  Plexus  choroidei 
sanguine  turgentes. 

Cavum  pectoris  : — Pulmones  non  adhaerentes, 
coloris  anterius  fere  naturalis,  posterius  ex  coe- 
ruleo-rubescentis  , intus  coloris  griseo-lividi , 
sanguine  spumoso  non  multum  repleti. 

Cor  : — In  atrio  dextro  sanguine  nigro  cir- 
cumfusa massa  nigra  , totum  atrium  implens , 
musculis  pectinatis  firmiter  adhaerens  , sanguini 
congrumato  non  absimilis  , sed  firmior  , gelati- 
nosae spissitudinis  , et  inferius  in  massam  fibro- 
sam albescentem  maculis  rubris  et  nigris  no- 
tatam, membraniformem,  transiens  (circa 2 poli, 
long.  et  poli.  I.  lat. ) quae  chordis  tendineis 
valvularum  tricuspidalium,  et  trabeculis  carneis 
‘firmiter  adhaerebat , aqua  ejusdem  indolis  massa 
latis  maculis  nigris  obsita  in  ipsam  arteriam 
pulmonalem  protendebatur.  In  atrio  sinistro  , 
massa  nigra  ejusdem  indolis  ac  in  dextro  , sed 
multo  minor  musculis  pectinatis  , et  chordis 
tendineis  valvularum  mitralium  firmiter  annexa, 


cujus  parvuli  ramuli  in  ipsum  ventriculum, 
nigri  sanguinis  plenum,  descendebant. 

Cavum  abdominis  : — Peritonaeum  in  statu  na- 
turali , coloris  viridicantis.  Ventriculus  parvam 
copiam  aeris  continebat  , coloris  normalis. 
Omnia  intestina  tenuia  aere  distenta.  Colore 
extrinsecus  , superficie  contigua  parietibus 
abdominis  , viridi  , reliqua  vero  rubescente  ; 
coecum  , colon  , et  major  pars  transversi  aere 
valde  distenta  , quoad  colorem  ejusdem  ratio- 
nis uti  et  tenuia.  In  media  parte  coli  transversi 
contractio  spatio  3 pollicum,  et  similis  coarctatio 
in  ipsa  flexura  sygmoidea.  Interna  membrana 
ventriculi  parum  rubens  et  potius  in  fundo. 
Duodenum  et  initium  jejuni  coloris  griseo- 
cinerei  ( Ardoisee  ) cum  maculis  rubescentibus  , 
reliqua  pars  intestinorum  rubra  cum  latis  ma- 
culis viridicantibus  ; intestina  crassa  colore  ex 
fuscc-rubro  imo  nigricante  (Melanosi  simili) 
cum  maculis  hinc  inde  rubentibus.  Hepar  sat 
magnum  , superficies  ejus  inferior  viridis  , sub- 
stantia normalis.  Vesicula  fellea  collapsa.  Tra- 
chea et  bronchia  in  statu  normali  , oesophagus 
quoque.  I11  aorta  sanguinis  nigri,  ex  parte  coagu- 
lati, magna  copia,  et  massa  fibrosa  prouti  in  atrio 
cordis.  Pancreas  et  renes  in  statu  normali.  Lienis 
substantia  mollior.  Vesica  urinaria  lotio  distenta, 
membrana  interna  ejus  integra. 


Jieliniclien.  Markus.  Rinsky. 

XVII. 

Rusticus  T.  . . . D 68  annorum,  con- 

stitutione corporis  subrobusta  et  temperamento 
cholerico-sanguineo  praeditus , variisque  morbis, 
ut  ipsemet  professus  est , ab  infantili  aetate 
obnoxius  , hoc  morbo  Novembris  2 die  correp- 
tus est  tempore  noctis.  Initium  morbi  consti- 
tuebant symptomata  haec  : vertigo  et  oppressio 
pectoris,  brevi  post  diarrhoea,  vomitus,  et 
spasmi  extremitatum.  Nosocomium  regionis 
urbanae  intravit  cum  summa  virium  prostratio- 
ne , anxietate  , nausea  , vomitu  frequenti , 
diarrhoea  vehementi , spasmisque  extremitatum 
praecipue  inferiorum  , pulsu  fere  nullo  , respi- 
ratione difficili , lingua  frigida  , crusta  alba 
obd  ucta  , facie  pallida  oculis  concavis  , cuti 
frigida.  — Cura  ejus  interna  constabat  ex  Aetheris 
Sulph.  laudani  liquidi  Sydenh.  aii  dr.  j.  omni 
dimidia  hora  gutt.  xx.  et  infusionis  Valerianae 
unc.  vj.  potionis  River  ii  unc.  ij.  liquoris  C.  C. 
succinati  dr.  ij.  alternatim  quavis  dimidia  hora 
cochleatim  sumendis.  Praeterea  ordinata  sunt  : 
balneum,  vaporarium  ter  in  die  exhibendum, 
frictio  spirituosa  , clysmus  amylaceus  cum 
decocto  Ratanhiae  , sinapismique  ad  scrobicu- 
lum cordis.  — Altera  ( 3 ) die  aegrotus  hora  3 
pomeridiana  vita  defunctus  est. 

Inspectio  cadaveris  instituta  est  Novembris  H 
die  2 hora  pomeridiana. 

Habitus  corporis  : — Macilentus  , livor  fere 
per  totum  corpus  , rigiditas  musculorum  praeci- 
pue extremitatum  inferiorum , cutis  mannum 
palmae  et  pedum  plantae  corrugata , apices 
digitorum  lividi,  facies  collapsa  , oculi  collapsi, 
albuginea  parum  rubens. 

Aperto  specu  vertebrali Dura  mater  relaxata, 
et  multo  latice  distenta*  Vasa  ejus  satis  injecta, 
adhaesiones  cum  araclinoidea  plurimis  in  locis 
speciatim  in  parte  cervicali  , ubi  arachnoidea 
opaca  , et  maculis  albidis  obsita  , substantia 
medullae  in  facie  antica  versus  7 vertebram 
cervicalem  emollita  coloris  ex  fusco  rubescen- 
tis fabae  magnitudinis  extensione , in  genere 
vero  tota  medullae  substantia  justo  magis  ru- 
bens. In  facie  postica  sanguinis  extravasatio 
inter  piam  et  araclinoideam  in  parte  cervicali 
et  ad  initium  caudae  equinae. 

Cavum  cranii  : — Vasa  durae  matris  multo 
sanguine  injecta  , praecipue  versus  partem  po- 
steriorem haemispliseriorum.  Sinus  durae  matris, 
prseprimis  longitudinalis  , multo  sanguine  im- 
pleti ; adhaesiones  in  nonnullis  locis  durae  ma- 
tris cum  arachnoidea  , quae  opaca  , et  piae 
matri  adcreta  ; vasa  piae  matris  valde  turgida; 
in  basi  cranii , circa  sinum  circularem  hidlei, 
sanguis  extravasatus , sub  pia  matre  peduncu- 
los cerebri  et  pontem  Varolii  tegente  parva 

sanguinis  effusio  ; pia  mater  facillime  a cerebro 
secedebat,  et  infra  illam  laticis  minima  collectio. 
Cerebri  substantia  normalis  praeter  majorem 
copiam  punctorum.  In  ventriculis  lateralibus 
latex  nullus. 

Cavum  pectoris  : — Pericardium  in  statu  na- 
turali. Cor  adiposum.  Ecchymosibus  similes 
maculae,  ex  coeruleo  nigrescentes,  latae  in  su- 
perficie externa  postica  atrii  sinistri.  In  ipso 
atrio  sinistro,  praeter  multum  sanguinem  nigrum 
et  coagulatum,  massa  fibrosa  flavescens  rubris  et 
nigris  maculis  obsita  , membranae  adinstar  (long. 
2 pollicum  , latitud.  \ pollic.  crassit.  2 linea- 
rum ) , chordis  tendineis  valvularum  mitralium 
firmiter  adhaerens  , et  ramum  vermiformem  in 
cavum  ventriculi  demittens  , ex  altera  parte 
tenuis  fasciae  adinstar  planae  a valvulis  mitra- 
libus , (quarum  margines  liberi  rubebant  ) in 
aortam  progrediens  , cujus  valvulae  semiluna- 
res quoque  rubebant.  In  auricula  dextra  mi- 
nima particula  hujus  massae  musculis  pectina- 
tis firmiter  adhaerens.  In  ventriculo  dextro 
ejusdem  indolis  massa  membranae  tenuis  in 
modum  majori  parte  superficiei  ejus  internae 
et  valvulis  tricuspidalibus , quae  ipsae  rube- 
bant, firmiter  annexa.  Yalvulae  semilunares 
arteriae  pulmonalis  rubrae. 

Pulmones  ubique  fortiter  adcreti  colore  ex 
coeruleo  rubro  cum  multis  maculis  nigris  , in- 

trinsecus  colore  purpureo  cum  atris  maculis,  san- 

. / 

g a i n e spumoso  repleti,  non  collapsi.  Membrana 
interna  tracheae  et  bronchiorum  pariter  ac  laryn- 
gis epiglottidisque  rubens.  Membrana  interna 
oesophagi  parum,  magis  pharingem  tegens  rubebat. 
Arteria  aorta  et  pulmonalis  sanguinis  nigri  plenae. 

Cavum  abdominis  : — Peritonaeum  in  statu 
naturali  , diaphragma  multum  elevatum.  Omen- 
tum in  statu  normali.  Ventriculus  vacuus,  et 
coloris  naturalis.  Intestina  in  situ  normali  , 
omnia  intestina  tenuia  aere  distenta , atque  ru- 
bra, praecipue  ileum,  cujus  finis  ex  coeruleo- 
rubro  colore  cum  maculis  nigricantibus. Coecum 

O 

et  colon  ascendens  cum  tertia  parte  transversi 
aere  distenta,  ab  hac  parte  instestinum  con- 
tractum erat  ad  spithamam,  et  dein  iterum 
circa  flexuram  sygmoideam.  Intestina  crassa 
coloris  ex  griseo-viridicantis,  et  in  colo  descen- 
denti parva  rubedo.  Ventriculi  membrana  in- 
terna , quae  praecipue  in  sacco  coeeo  maculas 
rubras  offerebat  , muco  griseo  obducta  erat. 
Intestina  tenuia  toto  tractu  suo  rubra  , hinc 
inde  maculis  viridicantibus  obsita  , major 
rubedo  in  intestino  jejuno  , sub  finem  ilei 
praeter  rubrum  colorem  observatae  sunt  macu- 
lae ex  fiisco-viridescentes  ; coecum , et  initi- 
um coli  ascendentis  obsitum  variis  maculis  , 
nempe  rubescentibus  et  nigricantibus,  reliqua 
pars  coli  ascendentis  cum  aliqua  parte  trans- 

versi  coloris  non  nihil  viridicantis  cum  non- 
nullis ramificationibus  vasorum:  reliqua  autem 
pars  coli  colore  ex  fuscc-ruhro  nigricante 
( Melanosi  similis  ).  Lien  , pancreas  , plexus- 
que solaris  in  stalu  normali  , nec  non  hepatis 
substantia.  Vesicula  fellea  bile  atro-viridicante 
repleta.  Arteria  aoria  et  vena  cava  sanguinis 
atri  plenae , membranae  earum  internae  inte- 
grae. Vesica  urinaria  contracta  , membranae 
ejus  crassiores  , in  interna  membrana  maculae 
lividae  , lotii  minima  copia.  Peritonaeum 
pelvim  investiens,  prouti  et  mesenterium  viri- 
dicantis coloris. 

Jaelinichen.  Markus.  Rinsky. 

XVIII. 

Tribuarius  J. . . . S annum  vitae  suae 

sexagesimum  protrahens,  morbo  affectus  est 
Xovembris  3 die  hora  3 pomeridiana.  Prima 
symptomata  morbi  fuerant  : cephalalgia  vehe- 

mens, borborigmi  in  abdomine  , dolor  sub  scro- 
biculo, ad  vesperam  vero  vomitus  aquosus  et 
diarrhoea  similis.  Hora  vespertina  nona  noso- 
comium regionis  Novinskoi  intravit.  Ibi  oppri- 
mebant eum  symptomata  haec: — Vomitus  et 
alvifluxus  vehementes , dolor  sub  scrobiculo 
intolerabilis  , cephalalgia  , frigus  extremitatum, 
et  convulsiones  continuae  , respiratio  dolore 

pectoris  acuto  comitata,  lumbago , et  absentia 
urinae.  Gura  illius  interna  constabat  ex  calo- 
melan.  gr.  jjj.  Gummi  arab.  et  Sacliari  aa  gr.  v. 
itemque  laudani  liquidi  Sydenli.  guttis  xjj.  et 
olei  menthae  guttis  jv.  alternatim  quavis  hora 
porrectis.  Externe  vero  adhibita  fuerunt  : — Bal- 
neum tepidum  aquosum  et  vaporarium  , frictio 
spirituosa  etsynapismus  ad  scrobiculum.  Oriente 
( 6 hora  mat.  ) altera  ( ) die  aegrotus  morte 

defunctus  est. 

Inspectio  cadaveris  instituta  est  Novembris  5 
die  hora  XInia  matutina. 

Habitus  corporis  externus  : — Robustissimus  , 
musculosus  admodum,  lividitas  totius  corporis, 
praeprimis  faciei  non  collapsae  , quae  intensa 
lividitate  tincta  erat  , palpebra  sinistra  superior 
a sanguine  extravasato  tumida  et  livida , albu- 
ginea rubebat.  Ex  naribus  magna  copia  muci 
limpidi  grisei  foetidi  effluebat.  Bigiditas  musculo- 
rum , praecipue  extremitatum  inferiorum.  Mus- 
culi gastro-cnemii  duri  et  contracti.  Cutis 
plantae  pedum  et  palmae  manuum,  praesertim 
vero  digitorum  summe  contractorum  , corru- 
gata. 

Aperto  specu  vertebrali  : • — Dura  mater  me- 
dull  ae  spinalis  in  postica  facie  extrinsecus  hic 
et  illic  rubebat  , ex  qua  incisa  seri  aliqua  copia 
effluxit.  Arachnoidea  maculis  opacis  oblecta , 

et  vasa  rubra  in  illa, (dum  inflata  esset)  hic  et  illic 
serpentia  observata  ; piae  matris  vasa  summo- 
pere turgida,  nec  non  in  infima  parte  ejus  cer- 
vicali , et  versus  caudam  equinam  sub  arach- 
noidea parvae  sanguinis  extravasationes.  Sub 
prima  extravasatione  substantia  medullae  spina- 
lis emollita  esse  videbatur.  Vasa  vero  ipsius  sub- 
stantiae non  admodum  sanguine  turgida. 

Cavum  cranii : — Ossa  cranii  crassiora  , vesti- 
gia suturarum  nulla  , adhaesiones  firmissimae 
inter  duram  matrem  et  cranium  ; in  extremi- 
tate anteriore  lobi  utriusque  , et  in  tota  fere 
inferiori  superficie  hsemispherii  sinistri  inter 
piam  et  arachnoideam  extravasatio  sanguinis. 
Arachnoidea  opaca , praeprimis  in  basi  cranii. 
Vasa  piae  matris  summe  turgida.  In  ventriculis 
cerebri  magna  copia  laticis  valde  sanguinolenti, 
plexus  choroidei  non  admodum  injecti  , et  sub- 
stantia cerebri  normalis,  nec  tam  magna  copia 
punctorum.  Sinus  durae  matris  inulto  cruore 
impleti. 

Cavum  thoracis  : — Pulmones  non  collapsi,  ad- 
haerentes pleurae  costali  et  diaphragmati,  sangui- 
ne spumoso  repleti ; externa  superficies  eorum 
in  anteriore  parte  colore  ex  griseo-coerulescente 
cum  maculis  nigris,  emphjsematosa,  posterior 
vero  ex  livido-rubescente  , intrinsecus  et  ante- 
rius coloris  ex  griseo-rosei , posterius  ex  griseo- 

rubri. — Cor  adiposum,  voluminosum.  Atrium 
sinistrum  et  ventriculus  sinister  sanguine  nigro 
maxima  in  copia  repleti.  In  atrio  dextro  massa 
fibrosa  , albida  , musculis  pectinatis  firmiter 
adhaerens,  paulatim  in  nigricantem,  albumini 
ovi  non  cocti  similem  , tandem  in  massam 
nigram  compactam  , glutinosam  , abiens. 
Haec  massa  magnam  atrii  partem  implebat , 
inferius  valvulis  tricuspidalibus  firmiter  adhae- 
rens , sub  forma  membranae  crassae  albescentis, 
maculis  nigris  obsitae  , usque  ad  apicem  ventri- 
culi descendebat , ibidem  trabeculis  carneis 
adnexa  , ramum  ad  valvulas  semilunares  arteriae 
pulmonalis,  chordis  tendineis  adfixum,  mittebat. 
Yalvulae  semilunares  et  tricuspidales  rubrae. 

Cavum  abdominis  : — Peritonaeum  et  omentum 
in  statu  naturali.  Ventriculus  , cibis  repletus  , 
coloris  naturalis,  intestinam  situ  normali. Tenuia 
aere  impleta  et  rubescentia.  Coecum  et  dimidia 
pars  coli  transversi  aere  distenta  , ab  hac  ad 
flexuram  secundam  diameter  ejus  vix  pollicem 
superabat,  qualis  angustatio  in  ipsa  flexura 
sygmoidea  iterum  se  offerebat.  Color  intestino- 
rum crassorum  perfecte  naturalis.  Interna  mem- 
brana ventriculi  in  fundo  suo  rubedinem  sat 
intensam  ostendebat , et  versus  cardiam  aderat 
macula  parva  rubra.  Intestina  tenuia  per  totum 
tractum  suum  ex  pallido-rosei  coloris  , versus 
finem  ilei  maculae  albidae  circumscriptae  paululum 

elevatae.  Intestina  crassa  in  statu  naturali. 
Mesenterium  pinguedinosum,  ast  normale.  Hepar 
pallidioris  coloris  extrinsecus  et  intrinsecus  , 
vesicula  fellea  collapsa,  bile  ex  flavo-viridicante 
parum  impleta.  Lien  in  statu  normali,  substantia 
tamen  mollior  videbatur  esse.  Plexus  solaris  in 
statu  normali.  Aorta  et  vena  cava  sanguine  nigro 
repletae. Vesica  urinaria  et  renes  in  statu  naturali , 
membrana  eorum  interna  pallida.  In  omnibus 
arteriis  extremitatum  tam  inferiorum  , quam 
superiorum, ipsis  digitis  non  exceptis, sanguis  niger. 

Jaehnichen.  Markus,  Rinsky. 

XIX. 

i e “ \ 

Uxor  militis  L. . . . J.  ...  50  annos  nata  , 
consl itutione  corporis  robusta  gaudens,  Novem- 
bris 3 die  hora  \ Qraa  matutina  morbo  affecta 
est,  cujus  prima  symptomata  erant  : diarrhoea 
vehemens  , cephalalgia  , dolores  abdominis  et 
anxietas  summa;  hisce  excruciata  malis  (ipsamet) 
adiit  hora  XI  matutina  Nosocomium  regionis 
Novinskoy , ubi  anxietate  aliquantulum  mitigata 
alvum  tamen  aegrota  involuntarie  deponebat , et 
vomebat  multoties,  accedentibus  simul  spasmis 
extremitatum.  Balneis  tepidis,  prius  aquoso, dein 
vaporario , institutis  , venae  sectio  frustra- 
tentata  est  ; tunc  ordinatum : Calomel.  grana 

V.  Gumini  Arab.  Sacchari  albi  aii  grana  vjjj. 


quavis  altera  hora  una  rura  xij.  guttis  laudani 
liquidi  et  olei  menthae  guttis  iv.  sumenda. 
Symptomata  alterius  ( h ) diei  erant  : alvi  fluxus 
frequens  , isque  involuntarius  , vomitus  his 
repetitus,  remedia  vero:  — Calomelan.  grana 
jj.  cum  meile  eJ  olei  Mentli.  guttis  jjj.  cum 
decocto  altheae.  Eodem  tempore  halnea  aquosa 
duo , vaporarium  autem  unum,  exhibita  sunt. 
Prima  post  mediam  noctem  hora  mors  sub- 
secuta est. 

Inspectio  cadaveris  instituta  est  Novembris 
.6  die  hora  Xn,a  matutina. 

Habitus  corporis  medius,  extremitates  livi- 
descenles,  prseprimis  volae  et  apices  digitorum  , 
cutis  palmae  manuum  corrugata , facies  non 
collapsa  , albuginea  non  rubens,  rigiditas  potius 
extremitatum  inferiorum. 

Aperto  specu  vertebrali : — Dura  mater  ru- 
bescens , praecipue  versus  caudam  equinam  , 
in  parte  cervicali  adhaesiones  cum  arachnoidea, 
injectio  vasorum  versus  caudam  equinam  in 
parte  postica  ; ceterum  omnia  in  statu  normali. 

Cavum  cranii Dura  mater,  cujus  vasa  san- 
guine turgebant,  cranio  pluribus  in  locis  fir- 
missime adhaerebat.  Sinus  omnes  sanguine  nigro 
impleti.  Arachnoidea  opaca  plurimis  in  locis, 
durae  matri  firmiter  adhaerens  ; in  superficie 

externa  hsemispherii  utriusque  versus  basin  cra- 
nii sanguinis  extravasatio  inter  piam  matrem 
et  araclinoideam.  Latex  nullus  in  ventriculis  , 
plexus  choroidei  etiam  non  admodum  turgebant 
sanguine  ; ceterum  substantia  cerebri  normalis. 

Cavum  thoracis  : — Pulmones  fere  nullibi 
adhaerentes  , colore  ex  coeruleo-griseo  in  antica 
parte  , in  postica  ex  eoeruleo-rubro  , non  col- 
lapsi , sanguine  spumoso  repleti  , intrinsecus 
colore  rubro  praeprimis  versus  posticam  partem. 
Cor  totum  atro  sanguine  maxime  repletum. 
In  superficie  postica  vasa  propria  multo  san- 
guine nigro  injecta  , ad  marginem  superiorem 
et  anteriorem  maculae  ecchymosibus  similes. 
In  atrio  dextro  massa  nigra  gelatinosa  , ex 
sanguine  coagulato  conferta  , ad  parietes  atrii 
undique  annexa  in  fibrosam  albidam  transiens  , 
valvulis  tricuspidalibus  firmiter  adhaerens  , 
versus  valvulas  semilunares  procedens  , quae 
pariter  ac  valvulae  tricuspidales  rnbrae  erant. 
In  ventriculo  sinistro  praeter  magnam  copiam 
sanguinis  atri  , partim  coagulati , parva  massa 
albicans  ejusdem  indolis,  chordis  tendineis  val- 
vularum mitralium  firmiter  adhaerens. 

• 

Cavum  abdominis  : — Peritonaeum  in  statu 
naturali  , pariter  ac  omentum.  Ventriculus  col- 
lapsus , coloris  naturalis.  Intestina  in  situ 
normali.  Tenuia  valde  aere  extenta  , rubes- 

centia , facie  sua  parietibus  abdominis  contigua 
viridicantia.  Coecum  et  colon  ascendens  colore 
naturali  neque  extensum ; aderat  angustatio  a 
prima  llexura  usque  ad  mediam  partem  coli  trans- 
versi , in  flexura  sygmoidea  similis  coarctatio. 
Ventriculi  membrana  interna,  muco  tenui  ex 
flavo-griseo  obducta,  leviter  rubebat  , in  fundo 
aderat  macula  ex  fusco-rubescens.  Intestina 
tenuia  usque  ad  inferiorem  partem  jejuni  levi 
roseo  colore,  ab  ista  parte  vero  rubor  eorum 
intensior , et  hinc  illinc  maculae  viridicantes. 
Versus  finem  ilei  nonnullis  in  locis  maculae 
longitudinales  dimidiam  partem  pollicis  non 
superantes,  albidiores,  quam  reliqua  superficies, 
ulcusculis  non  absimiles.  In  coeco  et  colo 
ascendente  maculae  coloris  griseo-rubescentis , 
in  reliquo  autem  tractu  ex  griseo-cinerei 
( ardoisee  ).  Lien  et  hepar  in  statu  normali. 
Vesica  fellea  multae  bilis  atro-viridicantis  plena. 
Renes  qnoad  substantiam  in  statu  normali  , 
vasa  eorum  majora  sanguine  nigro  turgida. 
Vesica  urinaria  contracta  , membranae  crassiores, 
intrinsecus  levi  colore  roseo  tinctae.  Uterus  ex- 
trinsecus in  statu  naturali,  intrinsecus  nonnihil 
rubescens. 


Jaehniclien?  Markus.  Rinsky. 

XX. 

Agricola  Ph.  ...  A.  . . . annos  25  natus , 
constitutione  corporis  robusta  praeditus,  Novem- 
bris \ die  et  hora  prima  noctis  in  domo  B.  . . . 
morbo  correptus  est  , qui  incepit  vomitu  non 
tam  vehementi  , diarrhoea  fere  continua  , pro- 
stratione virium  , propensione  ad  delirium  , et 
spasmis  extremitatum  , praecipue  inferiorum. 
Post  aditum  Medici  statim  in  Nosocomium  re- 
gionis urbanae  translatus  est.  Ibi  observata 
symptomata  haec  : — delirium  et  somnolentia  , 
pulsus  plenus  satque  frequens  , facies  rubra  , 
oculi  rubentes  , spasmi  extremitatum  , respon- 
sus quaestionibus  minime  quadrantes  , prostratio 
virium  absentibus  tamen  vomitu  et  diarrhoea. 
Ordinatio  : Venaesectio  ad  libram  j.,  decoctum 

Alth.  cum  nitri  dr.  jj.  , balneum  vaporarium  , 
synapismi  suris  et  plantis  pedum,  glacies  ca- 
piti ac  vesicans  nuchae,  superimpositi.  Altera 
(2)  die  delirium  et  somnolentia  permanebant, 
pulsus  erat  frequens  , et  sat  plenus , respiratio 
libera.  Ordinatus  erat  pulvis  ex  ealomelan : 
gran.  jj.  et  Saccharo  compositus,  et  unaquaque 
hora  sumendus  , venaesectio  repetita  erat  ad 
libram  unam  et  semis  , pariter  ac  synapismi  et 
vesicans.  Tertia  ( 3 ) die  opprimebant  aegrotum 
delirium,  et  alvifluxus  liquidus,  biliosomucosus, 
foetidusque,  multoties  repetitus.  ; Omisso  pulvere 

decoctum  prima  die  praescriptum  propinaba- 
tur. — Die  (If)  quarta  aegrotus  in  meliori  statu 
esse  videbatur , sed  continuante  adhuc  delirio 
praescriptum  : — Infus.  ex  lior.  Arnicae  dr.  j. 
unc.  vj.  cum  nitri  dr.  j j . cochleari  uno  omni 
lio:  - sumendo  , item  appositae  sanguisugae 
temporibus  retroque  aures  , et  fomentatio  frigida 
capiti.  Quinta  (5)  die  aegrotus  in  statu  pessimo, 
pulsu  fere  nullo,  delirio  profundo,  non  cessante, 
mortuus  est. 

Inspectio  cadaveris  instituta  est  Novembris  6 

die  hora  N[  matutina. 

’ / 

Habitus  corporis  — macilentus  , color  corpo- 
ris potius  flavescens  quam  lividus,  manus  non 
lividae  , cutis  digitorum  et  palmarnm  non 
corrugata  , facies  non  collapsa  , albuginea  non 
rubens,  crusta  exanthematica  circa  labia  ni- 
grescens , suprema  pars  brachii  dextri  tumida, 
et  latam  , sanguine  partim  liquido  , partim  co- 
agulato, repletam , sugillationem  offerebat.  Rigi- 
ditas artuum  parva  , et  potius  crurum. 

Aperto  specu  vertebrali  : — Durae  matris 
medullae  spinalis  sanguine  injectio  nulla  , re- 
laxatio versus  caudam  equinam  , ubi  et  laticis 
sanguinolenti  aliqua  collectio  ; in  parte  postica 
arachnoidea  non  tam  facile  inflari  potuit  , et 
opaca  hic  et  illic  erat ; injectio  satis  magna 
vasorum  piae  matris  versus  caudam  equinam  ; 

ia  facie  antica  omnia  in  statu  naturali,  pariter 
ac  substantia  medullae. 

Cavum  cranii : — Dura  mater  aspectum  natu- 
ralem habebat  , elevata  dura  matre  in  haemi- 
spberio  sinistro,  iu  media  ac  superiore  parte,  ex- 
travasatio sanguinis  rubri  inter  araclinoideam  et 
duram  matrem  , et  in  eodem  loco  haemispherii 
dextri  similis  extravasatio  ; in  sinu  longitudinali 
sanguis  atro-rubescens  coagulatus,  et  cum  gra- 
nulis albidis  , mollibus  permixtus  , tam  cohae- 
rentem massam  vermiformem  exhibens  , ut  ea, 
non  abrupta  , facile  e sinu  extrahi  potuerit.  Ara- 
chnoidea opaca  , et  piae  matri  fortiter  adhae- 
rens. Inter  arachnoideam  et  piam  matrem  , 
cujus  vasa  multo  sanguine  turgida,  in  tota  fere 
superficie  loborum  posteriorum  cerebri  , magna 
sanguinis  extravasatio.  * — Sinus  durae  matris 
reliqui  non  admodum  sanguine  repleti , majores 
vero  ejusdem  indolis  coagulato  sanguine,  cum 

albida  quadam  substantia,  intermixto.  In  ventri- 

« 

culis  lateralibus  parva  laticis  limpidi  copia.  Plexus 
choroidei  solito  pallidiores  , et  vesiculis  hydati- 
dibus  non  absimilibus,  obsiti. 

Cavum  pectoris  : — Pulmones  non  collapsi  , 
coloris  in  parte  antica  ex  griseo-rubescentis  , 
in  parte  postica  ex  coerul eo-rubescentis  , intrin- 
secus et  anterius  ejusdem  coloris,  uti- extrinsecus, 
posterius  autem  ex  fusco-rubescentis  , sanguine 
multo  spumoso  repleti.  Sinister  pulmo  adhae- 

renis  pleurae  costali  et  diaphragmati.  Larynx, 
trachea  et  bronchia  in  statu  normali.  Cor  ex- 
terne livens  , (livor  atriorum  dependebat  a mas- 
sa in  iis  contenta  ) , et  vasa  ejus  sanguine  tur- 
gida. — In  pericardio  ad  unc.  /3  liquoris  flaves- 
centis , limpidi.  In  ventriculo  sinistro  sanguis 
ater  , in  atrio  sinistro  massa  gelatinosae  indolis 
nigricans  , hinc  inde  rubescens auriculae  fir- 
miter inhaerens  , et  ramum  ad  venam  pulmo- 
nalem , alterum  vero  in  ventriculum  mittens  , 
qui  chordis  tendineis  valvularum  mitralium  fir- 
miter adhaerebat.  In  atrio  dextro  ejusdem  in- 
dolis massa  totum  fere  cavum  ejns  implens  , et 
in  auriculam  progrediens  , et  in  ventriculum 
dextrum  transiens  , ostium  venosum  fere  ob- 
struens , valvulis  tricuspidalibus  , et  trabeculis 
carneis  firmiter  adhaerens  , deiil  in  massam 
fibrosam  albidam  membraniformem  (poli.  \ ~ lat. 
et  lin.  1~  crass.)  maculis  rubris  et  nigris  obsitam, 
abiens,  in  arteriam  pulmonalem  ascendens  , et 
multis  in  locis  trabeculis  carneis  firmiter  ad- 
haerens. 

1 j • • . 

Cavum  abdominis  : — Peritonaeum  et  omentum 
in  statu  naturali.  Intestina  parum  aere  distenta  , 
coloris  uniformis  griseo-viridicantis  , ventricu- 
lus quidquam  coloris  pallidioris.  Finis  coli  trans- 
versi et  usque  ad  flexuram  sygmoideam  diametri 
minoris  , quam  reliqua  intestina  crassa.  Interna 
membrana  ventriculi  circa  cardiam  et  in  sacco 

'coeco  ex  fusco  rubri  coloris  , reliqua  pars  co- 
lore ex  flavo  - viridicante  cum  maculis  rubris. 
Intestinum  duodenum  coloris  ex  fusco-rubri  et 
muco  ex  fusco-flavescente , qui  et  in  reliquo 
tractu  tenuium  intestinorum  observabatur  , ob- 
ductum erat.  Intestinum  jejunum  coloris  griseo- 
viridicantis  cum  ramificationibus  vasorum  ru- 
bris. Ileum  rubebat , et  versus  finem  suum  ma- 
culas latas  ruberrimas  offerebat.  Coecum  et 
initium  coli  coloris  griseo-viridicantis  cum  ma- 
culis ex  fusco-rubris  , colon  ascendens  et  trans- 
versum coloris,  pallidioris  , reliqua  vero  pars 
coli  coloris  ex  griseo-cinerei  ( ardoisee ) cum 
rubris  maculis  versus  finem  intensioris  coloris. 
Hepar  maximae  molis , color  et  substantia  ejus 
normalis  , sanguine  liquido  tamen  copiose  re- 
fertum. Vesica  fellea  bile  ex  atro  viridicante  valde 
extenta.  Ductus  omnes  in  statu  naturali.  Pan- 
creas , et  plexus  solaris  a statu  consueto  non 
recedebant.  Lien  voluminosum,  sed  in  statu  na- 

i 

turali  , pariter  ac  renes.  — 111  aorta  sanguis  co- 
agulatus , sanguine  liquido  non  tam  nigro  , quam 
in  aliis,  circumfusus.  In  vena  cava  sanguis  ater, 
etiam  coagulatus.  Vesica  urinaria  contracta , 
membranae  ejus  cassiores  , interna  corrugata  , 
ex  coeruleo-r ubens. 


Jaehuicbeu.  Markus.  Rinsky, 

DECAS  III 


XXL 


Femina  libera  E.  . . . A.  . . . annum  vitae 
Suae  28um  agens  in  nosocomium  regionis  Joa- 
kimansky  Novembris  \ die  advecta  fuit  perfecta 
sensuum  abolitione  detenta.  Ibi  post  usum  bal- 
nei tepidi , vaporum  acetosorum  , et  synapis- 
morum  scrobiculo  surisque  appositorum  aegrota 
conscientiam  suiinetipsius  et  loquelam  recupe- 
ravit, et  per  plures  jam  dies  se  alvi  lluxu  la- 
borasse  professa  esL  Symptomata  vero  erant : 
tota  superficies  corporis  aspera  et  frigida,  lingua 
alba  frigidaque  , pulsus  perparvus  , debilis  ac 
fere  insensibilis  , diarrhoea  et  vomitus  , dolor 
capitis  et  vertigo  , anxietas  praecordia  lis  ,,  et 
spasmi  extremitatum.  Ordinatus  erat  pulvis  ex 
calomelan.  granis  jj.  et  sacchari  gr.  x.  compo- 
situs , omni  bihorio  sumendus.  Die  ( 2 ) altera 
vomitus,  diarrhoea  et  spasmi  cessavere.  Praescri- 
pta potio  Riverii  et  aqua  melissae  aa-unc.  jjj, 
additis  liquoris  C.  C.  succinati  gutt.  xx.  omni 
hora  cochleatim  exhibenda.  Tertia  die  (3) 
diarrhoea  eaque  vehemens  denuo  apparuit  junc- 
tis delirio,  clamore  fere  perpetuo,  et  prostra- 
tione virium  summa.  Cura  eadem.  — Quarta 
die  (It)  status  idem.  Ordinatae  sunt  tineL  opii 
guttae  x.  omni  dimidia  hora  sumendae.  Symp- 
tomata quintae  diei  ( 5 ) erant  status  soporosus, 


it 

debilitas  et  frigus  totius  corporis , diarrhoea  et 
ex  cretio  lotii  foetidi  involuntaria.  Praescriptum 
remedium  constabat  ex  decocti  salep.  unciis  vj. 
aquae  menthae  p.  unc.  j.  et  laud.  liquid.  Sydenb. 
guttis  xxx.  omni  hora  cochleatim  sumendum , et 
moschi  granis  jv.  cum  saccharo  quavis  hora  ex- 
hibendis. Eadem  die  aegrota  mortua  est. 

O 

Inspectio  cadaveris  instituta  est  Novembris  6l° 
die  hora  Ima  pomeridiana. 

Habitus  corporis  torosus  , rigiditas  musculo- 
rum extremitatum  inferiorum  et  superiorum , 
livor  manuum  atque  pedum  , cutis  paululum 
corrugata  in  palma  manuum  , facies  non  col- 
lapsa , oculi  non  rubentes. 

Aperto  canale  spinali : dura  mater  medulla? 

spinalis  in  statu  normali , adhaesiones  arachnoi- 
deae nonnullis  in  locis.  Arachnoidea  hic  et 
illic  opaca  ? difficulter  inllari  potuit.  Vasa  piae 
matris  in  parte  superiori  portionis  dorsalis  et 
ad  caudam  equinam  injecta  , in  ultimo  loco 
substantia  ipsa  medullae  emollita , et  rubens. 
In  facie  antica  vero  medullae,  in  parte  cervicali 
et  suprema  dorsali  rubedo  leviori  extravasationi 
cruoris  similis.  Reliqua  in  statu  normali. 

Cavum  cranii  : Dura  mater  firmissime  cra- 

nio accreta,  vasa  ejus  valde  injecta.  Arachnoi- 
dea hic  et  illic  opaca  , piae  matris  vasa  non 

admodum  injecta.  In  ventriculis  cerebri  nulla 
laticis  collectio.  Ceterum  substantia  cerebri  sana. 

Cavum  pectoris  : In  pericardio  liquoris  peri- 
cardii minima  copia.  In  superficie  externa  cor- 
dis nil  peculiare.  In  atrio  dextro  in  fundo 
massa  fibrosa  , membraniformis  , tenuis , albida  , 
quae  ramum  ad  ventriculum  mittebat , in  ven- 
triculo ipso  massa  albida  fibrosa,  valvulis  tri- 
cuspida] ibus  et  parietibus  ventriculi  firmiter 
adhaerens  , usque  ad  apicem  protensa  et  in 
arteriam  pulmonalem  ramo  vermiformi  tran- 
siens , qui  secundum  divisiones  arteriae  pulmo- 
nalis in  duos  ramos  divisus  erat.  In  atrio  sinis- 
tro praeter  sanguinis  nigri  magnam  copiam  si- 
milis massa  membraniformis  valvulis  mitralibus 
firmiter  adhaerens  , et  in  ipsam  aortam  pro- 
grediens. Pulmones  non  collapsi  , ( dexter  justo 
minor,  ad  diaphragma  accretus),  extrinsecus 
colore  ex  livido  rubescente,  in  antica  superficie 
paululum  pallidiore,  intrinsecus  colore  purpureo, 
in  antica  parte  pallidiore;  sanguinis  spumosi 
pleni. 

Cavum  abdominis  : — Peritonaeum  in  statu 
normali,  omentum  breve,  pinguedinosurn.  Ven- 
triculus coloris  normalis  , Vacuus  , contractus 
in  sacco  coeco  ad  pollic.  Intestina  in  situ 
normali,  tenuia  hinc  inde  aere  distenta,  colore 
ex  griseo-rubcscenle.  Coecum  et  initium  coli 

ascendentis  aere  distentum.  In  medio  coli  ascen- 
dentis angustatio  ad  diametrum  poli.  \ ( spatio 
2 pollic. ) a quo  loco  colon  per  parvum  spa- 
tium aere  distentum  , iterum  per  totum  suum 
tractum  coarctatum  erat  , ita  , ut  colon  trans- 
versum digiti  minimi  vix  crassitiem  superaret. 
Interna  membrana  ventriculi  excepto  pyloro  in 
tota  superficie  rubebat  , duodenum  sat  inten- 
sam rubedinem  offerebat  , et  muco  ex  flavo- 
viridicante  obductum  erat , qui  mucus  et  in 
jeiuno  nonnullis  in  locis  observabatur.  Jeju- 
num solummodo  versus  finem  suum  majorem 
rubedinem  ostendebat,  reliquus  tenuium  tractus 
levissima  rubedine  tinctus  , in  ileo  maculae 
viridicantes.  Crassa  bine  inde  solummodo  ma- 
culas rubescentes  habebant.  Hepatis  substantia 
sana,  vesicula  fellea  bile  viridi  impleta,  accre- 
tio lobi  dextri  cum  diaphragmate.  Lien  , pariter 
ac  pancreas  in  statu  normali.  In  arteria  aorta 
descendente  et  vena  cava  sanguis  niger  , iu 
ultima  coagulatos.  Renes  et  uterus  in  statu  nor- 
mali  , hydatides  in  fine  tubae  Fallopianoe. 
Vesica  collapsa  , membranae  ejus  crassiores  , 
interna  corrugata  et  ex  ( oeruleo-rubens , loco 
urinae  muci  parva  copia. 

Joehnichen.  ]\tarkus.  Riusky, 

XXII, 

Ancilla  A.  . . . B.  . . . annos  12  nata,  consti- 
tutione corporis  debili  , morbo  affecta  est 
Novembris  U die  hora  9na  matutina.  Prima 
symptomata  morbi  erant  , vomitus  quater , et 
alvifluxus  quinquies  repetiti  cum  cardialgia 
vehementissima.  In  nosocomium  regionis 
Miasnizky  translatam  detinebant  symptomata 
baec  : — Aspectus  desperatus  , decubitus  quam 
maxime  inquietus  , oculi  retracti  , facies  Hip- 
pocratica  , aphonia  , respiratio  difficilis  , sitis 
vehemens  , extremitates  frigidae  ? totum  corpus 
sudore  frigido  madidum  ? convulsiones  extre- 
mitatum frequentes  et  vehementissimae  , pulsus 
nullus  , diarrhoea  et  vomitus  continui.  Hora  JJ- 

i 

post  mediam  noctem  mortua  est. 

Inspectio  cadaveris  instituta  est  Novembris  6 
die  hora  111  pomeridiana. 

Habitus  corporis:  — non  macilentus,  rigidi- 
tas extremitatum  inferiorum  ? apices  digitorum 
lividi  , cutis  palmae  manuum  parum  corrugata, 
facies  non  collapsa  , albuginea  non  rubens. 

Aperto  specu  vertebrali  : — In  medullae  spinali 
utraque  facie  levis  vasorum  injectio  versus 
caudam  equinam.  Ceterum  omnia  in  statu 
normali. 

Cavum  cranii  : — Durae  matris  vasa  vix  in- 
jecta , in  sinu  longitudinali  sanguis  ex  parte 
coagulatus.  Sinus  alii  cerebri  multo  sanguine 

impleti;  araclinoidea  ubique  firmiter  adhaerebat 
piae  matri,  nec  inflari  potuit , diversisque  in  locis 
opaca  erat.  In  superficie  externa  lobi  posterioris 
dextri  sub  media  ejus  parte  sanguinis  macula 
extravasati  inter  piam  matrem  et  cerebrum  , 
quales  maculae  , sed  longe  minores  , in  non- 
nullis aliis  locis  haemispheriorum  observabantur. 
Substantia  cerebri  sana. 

Cavum  pectoris  : — Pulmones  non  collapsi  , 
pleurae  costali  accreti , et  levis  adhaesio  dex- 
tri pulmonis  ad  diaphragma.  Extrinsecus  coloris 
ex  coeruleo-r ubri , pallidioris  in  antica  , inten- 
sioris in  postica  parte  , intrinsecus  vero  ejus- 
dem ac  extrinsecus  , parva  copia  sanguinis  spu- 
mosi repleti.  Cor  : — - ln  atrio  dextro  massa  nigra 
gelatinosae  indolis  satis  firma  , cum  macula 
albicante  fibrosa  , totum  atrium  implens  , sed 
non  adhaerens.  In  ventriculo  dextro  massa 
ejusdem  indolis , valvulis  tricuspidalibus  et 
trabeculis  carneis  firmiter  adhaerens.  Valvulae 
semilunares  rubrae.  In  atrio  sinistro  sanguinis 
nigri  magna  copia.  In  ventriculo  sinistro  massa 
fibrosa  albida  trabeculis  carneis  adhaerens , su- 
perius in  nigram  chordis  tendineis  valvularum 
mitralium  adhaerentem  transiens  , et  ramum  ad 
aortam  mittens,  cujus  valvulae  semilunares  ru- 
brae.— Larynx  et  trachea  in  statu  normali. 
Membrana  ejus  interna  pallida  cum  paucis 
hinc  inde  vasorum  ramificationibus. 

Cavum  abdominis:  — Perbonaeum  pariter  ac 
omentum  in  statu  naturali.  Ventriculus  ex 
parte  impletus  albicante  liquore,  coloris  natu- 
ralis. Situs  intestinorum  normalis.  Intestina 
tenuia  aere  impleta,  coloris  fere  naturalis,  pau- 
lisper rubescentis.  Intestina  crassa  coloris 
naturalis , neque  distenta  aere.  Interna  mem- 
brana ventriculi  , praeter  quod  paulisper  rube- 
bat circa  cardiam  , in  statu  naturali  , pariter 
ac  duodenum.  Reliqua  intestina  tenuia  mini- 
mam rubedinem  ostendebant,  tamen  in  intesti- 
no ileo  maculae  rubescentes  observabantur  ob- 
longae diversae  magnitudinis,  in  ipsa  superficie 
exsurgentes,  inaequales,  (ac  si  glandulae  et  folliculi 
mucosi  turgidiores  essent.  ).  Intestina  crassa  in 
statu  normali , versus  finem  eorum  vero  ma- 
culae aliquot  rubrae.  — Hepar  , substantia  et 
colore  naturali  , nigro  sanguine  repletum. 
Ductus  biliferi  in  statu  normali.  Vesicula  fel- 
lea bile  ex  fusco-viridi  turgida.  Lien  et  pan- 
creas in  stfttu  normali , pariter  renes , quorum 
vasa  majora  sanguine  nigro  turgida.  In  aorta 
descendenti  sanguis  niger  ex  parte  coagulatus. 
Vena  cava  eodem  sanguine  'impleta.  Plexus 
coeliacus  in  statu  naturali.  Vesica  urinaria  con- 
tracta , membranae  ejus  crassiores,  interna  cor- 
rugata.— Uterus  et  ovaria  in  statu  naturali. 


Jselmicbcn:  Mnrkus.  Fiinsky. 

XXIII. 

«Civis  Mosquensis.  A.  . . . J.  . . . L.  . . . annos 
H5  natus  , constitutione  corporis  debili  gaudens, 
morbo  correptus  est  Novembris  3 die  hora  se- 
cunda post  mediam  noctem  in  domo  U.  . . . e 
regione  urbana.  Prima  morbi  symptomata 
erant  : alvi  fluxus  multoties  repetitus  , absente 
tamen  vomitu  , vertigo  , anxietas,  ponderis  sen- 
sus in  pectore  et  sub  scrobiculo  , spasmique 
extremitatum.  — Adiens  illum  Medicus  propi- 
natis ei  laudani  liquidi  Sydenh.  gutt..  xxv  et 
naphthae  vitrioli  guttis  x.  transvehi  illum  in 
nosocomium  jussit.  Ibi  adnotata  symptomata 
haec  : — Prostratio  virium  , dolor  capitis  et  sub 
scrobiculo  , anxietas  , nausea  absque  vomitu  , 
diarrhoea  vehemens  , spasmi  extremitatum,  lin- 
gua crusta  alba  obtecta  , facies  pallida  , pulsus 
debilis  et  parvus  , respiratio  non  tam  libera. 
Ordinatio  erat : — Rp.  aetheris  sulphur,  lau- 
dani  liquidi  Sydenh.  aii  dr.  jj.  M.  D.  S.  omni 
dimidia  hora  gutt.  xx.  balneum  vaporarium, 
frictio  spirituosa,  et  synapismus  ad  scrobiculum 
cordis.  Die  (X)  altera  respiratio  erat  difficilis , et 
valde  rara  , pulsus  debilis  et  parvus  , diarrhoea 
sat  frequens  , lingua  crusta  ex  albo-flava  ob- 
tecta. Therapia  : Rp.  infusionis  valerianae  une. 
vj.  extracti  ratanhiae  dr.  j.  liquoris  cornu  cervi 
succinati  dr.  jj.  M.  D.  S.  omni  dimidia  hora 

cochlear,  mens.  unum.  — Synapismus  pectori 
superimpositus.  — Tertia  ( 5 ) die  aegrotus  magis 
magisque  in  pej  us  ruebat  , pulsus  erat  fere 
nullus  , et  respiratio  difficilis.  Denique  tempore 
noctis  aegrotus  mortuus  est. 

O 

Inspectio  cadaveris  institusa  est  Novembris  7 
die  hora  XI  matutina. 

Habitus  corporis  medius,  rigiditas  extremi- 
tatum inferiorum  magna , tota  superficies  cor- 

/ 

poris  livescens , praeprimis  digiti  lividi , quorum 
cutis  , pariter  ac  palmae  manuum  , et  plantae 
pedum  corrugata.  Facies  collapsa,  oculi  con- 
cavi, albuginea  non  rubens. 

Aperto  specu  vertebrali  : — Dura  mater  in 
statu  naturali,  qua  incisa  effluxit  seri  sangui- 
nolenti fere  uncia  ; arachnoidea  in  statu  nor- 
mali , sat  facilis  inflatu , versus  caudam  equi- 
nam trunci  majores  vasorum  piae  matris  san- 
guine turgidi ; in  antica  facie  praeter  minimas 
adhaesiones  arachnoideae  cum  pia  matre  nihil 
peculiare  aderat.  Substantia  medullae  spinalis 
normalis. 

Cavum  cranii  : Dura  mater  in  statu  normali. 
Sinus  longitudinalis  vacuus  ; in  parte  media 
superficiei  externae  haemispherii  dexri  minima 
sanguinis  extravasatio  inter  arachnoideam  et 
piam  matrem.  Arachnoidea  plurimis  in  locis 
opaca , vasa  piae  matris  satis  injecta,  pia  ma- 


ter  facilis  avulsu  a cerebro  , inter  piam  ma- 
trem et  cerebrum  laticis  parva  collectio  in  sul- 
cis. In  ventriculis  lateralibus  nihil  peculiare  ; 
plexus  choroidei  , speciatim  medius  , intense 
rubentes;  substantia  cerebri  normalis.  Sinus  ce- 
teri non  multum  sanguinis  liquidi  continebant. 

Cavum  thoracis  : — Pulmones  derelinquunt 
spatium  sat  conspicuum  inter  parietem  anterio- 
rem pectoris  , et  superficiem  suam  anticam , 
uterque  pulmo  pleurae  costali  fortiter  adhae- 
rens , extrinsecus  colore  ex  coeruleo-livescente , 
intrinsecus  et  superius  purpureo  cum  maculis 
nigricantibus  , inferius  autem  ex  coccineo 
purpureo , multo  sanguine  atro  et  spumoso  re- 
pletus ; suprema  pars  pulmonis  dextri  hepatisa- 
tionem  offerebat  colore  ex  fusco  viridicante.  In- 
terna membrana  laryngis,  tracheae  et  bronchi- 
orum intense  rubra. 

Cor  : — In  pericardio  parva  quantitas  liquoris. 
Cor  ipsum  flaccidum.  In  superficie  inferidVi  se- 
cundum tractum  vasorum  propriorum  cordis 
maculae  plures  ecchymosibus  similes.  Totum 
cor  sanguine  atro  repletum.  In  atrio  dextro  ex 
ipsa  auricula  massa  fibrosa  prodiens  albida  raein- 
braniformis,  maculis  nigris  et  rubris  obsita, 
(lineam  crassa),  usque  ad  apicem  ventriculi 
descendens , et  in  tractu  suo  tam  chordis  ten- 
dineis valvularum  tricuspidalium,  quam  trabe- 

culis  carneis  multis  in  locis  firmiter  adhaerens  ; 
eiusdem  indolis  massa,  sed  crassior,  per  totum 
ventriculum  extensa  , plurimis  in  locis  parieti- 
bus ejus  adhaerens,  et  rarnum  ad  arteriam  pul- 
monalem mittens , qui  deinde  in  massam  ni- 
gram , sanguini  coagulato  similem,  per  tractum 
arteriae  usque  ad  divisionem  eius  extendebatur. 
Valvulae  semilunares  arteriae  pulmonalis  ruben- 
tes. In  atrio  sinistro  ejusdem  indolis  massa , 
sed  crassior,  ab  auricula  incipiens  , usque  ad 
ostium  venosum  progrediens,  et  ramos  una  facie 
nigros  , altera  albescentes  in  duas  venas  pul- 
monales mittens  , chordis  tendineis  valvularum 
mitralium  firmiter  adhaerens  , et  ramo.,  in  ar- 
teriam aortam  usque  ad  arcum , vermiformi, 
crasso,  albido,  protensa.  Arteriae  aortae  mem- 
brana interna,  in  initio  et  in  arcu  rubens  , ex- 
terna membrana  aortae  in  parte  thoracica  quo- 
que rubebat  et  in  tela  cellulosa  eam  ambien- 
te rubedo  major  , et  maculae  nigricantes  ec- 
chymosibus similes  observabantur.  Aorta  ipsa 
sanguine  nigro  et  ex  parte  coagulato  repleta, 
pariter  ac  vena  cava. 

Cavum  abdominis  : — Peritonaeum  et  omentum 
in  statu  naturali.  — - Hepar  pallidioris  consueto 
coloris  , substantia  ejus  normalis  , sanguine  ta- 
men minus , quam  in  aliis  impleta.  Vesicula 
fellea  bile  ex  atro  flavescente  impleta.  Ventri- 
culus  aere  distentus  , colore  naturali  , intesti- 


norum  situs  normalis ; omnia  intestina  tenuia 
aere  distenta , colore  non  nihil  rubescente  cum 
maculis  viridicantibus.  Ileum  autem  colore  ex 
griseo-livido,  cum  maculis  rubis.  Intestina  crassa 
coloris  non  nihil  viridicantis , et  ad  dimidiam 
coli  transversi  partem  aere  dislenta  , a qua 
usque  ad  mediam  partem  flexurae  sygmoideae 
diameter  eorum  paulatim  angustatus  , ita  ut  hic 
non  superaret  pollicem.  Interna  membrana 
ventriculi,  praeter  perpaucas  vasorum  ramifica- 
tiones,  colorem  naturalem  habebat,  muco  tenui 
flavo  obtecta.  Intestina  tenuia  ad  mediam  fere 
ilei  partem  rubedinem  roseam  cum  maculis  viridi- 
cantibus latis  offerebant,  ab  hac  vero  rubedo  in- 
tensior, et  tandem  maxima  cum  maculis  fuscis 
supra  valvulas  conniventes  extensis,  quae  ma- 
culae vestigia  harum  valvularum  fere  deletarum 
constituebant , sub  finem  vero  ilei  color  in 
fusco  viridicantem  mutatus  cum  maculis  rotundis 
rubris.,  et  nonnullis  in  medio  fuscioribus,  minima- 
que membranee  internae  exulceratione.  In  coeco 
et  colo  ascendente  rubedo  intensa  , et  maculae 
transversim  sitae  , in  quarum  superficie  ex  flavo 
grisescente  membrana  interna  emollita  scal- 
pendo facillime  secedebat.  Colon  transversum, 
excepto  fine  ejus,  colore  viridicante,  deinde 
griseo  cum  maculis  parvis  rubris  , finis  autem 
ejus  intense  rubebat  , reliqua  vero  pars  cras- 
sorum colore  grisescente  cum  maculis  parvis 

rubris*  Lien  minimum  , flaccidum , substantia 
ejus  emollita.  Renes  in  statu  naturali , eorum 
vasa  majora  multo  sanguine  turgida.  Yesica 
urinaria  ad  magnitudinem  ovi  gallinacei  con- 
tracta , urinae  cum  muco  mixtae  fere  unciam 
dimidiam  continebat  , membrana  interna  levis- 
sime rubens  , et  corrugata  erat. 

Jsehnicbeu.  Markus.  Rinsky. 


XXIV. 

Rusticus  P.  . . . V. . . • M.  « . . S.  . . . annos  55 
natus,  constitutione  corporis  debili  praeditus  , 
morbo  affectus  est  in  domo  mercatoris  M.  . . , 
Novembris  5 die  hora  vn  pomeridiana.  Prima 
morbi  symptomata  erant  vomitus  , quo  ejicie- 
batur ab  initio  cibus  , postea  vero  mucus  , 
accedebant  brevi  post  alvi  fluxus  multoties  repe- 
titus , spasmique  extremitatum.  Post  aditum 
medici  transvectus  est  in  nosocomium  sectionis 
urbanae.  Ibi  adnotata  symptomata  haec:  summa 
virium  prostratio,  anxietas,  nausea  et  vomitus, 
diarrhoea  vehemens , spasmi  extremitatum  prae- 
primis  inferiorum,  pulsus  fere  nullus,  respira- 
tio non  tam  libera  , lingua  crusta  alba  obtecta, 
facies  pallida , oculi  concavi  , manus  et  pedes 
frigidi.  Ordinatio  erat  : Aetheris  sulphur,  laud. 
liq.  Syd.  aa  dr.  jj.  quavis  dimidia  hora  gtt.  xx. 
balneum  vaporarium  , frictio  spirituosa  et  clys- 

nrns  amylaceus  cum  decocto  ratanhiae.  Tandem 
hora  tertia  noctis  aegrotus  mortuus  est. 

Inspectio  cadaveris  instituta  est  Novembris  7 
die  hora  pomeridiana  secunda. 

Habitus  corporis  macilentus  , rigiditas  prae- 
primis  extremitatum  inferiorum , tota  corporis 
superficies  livescens,  digitorum  summe  contrac- 
torum apices  intense  lividi , cutis  palmae  manu- 
um corrugata  , facies  collapsa,  oculi  versus 
angulum  internum  rubentes. 

O 

Aperto  specu  vertebrali  : — Dura  mater  in 
statu  normali  , parva  quantitas  laticis  sub  in- 
cisione effluxit  ; arachnoidea  facilis  inflatu , 
sed  hic  et  illic  opaca,  multae  lamellae  cartilagineae 
albidae  diversa  magnitudine  (ad  lentem  usque  ) 
firmiter  adhaerentes  faciei  posticae  arachnoideae 
insidebant  ; vasa  piae  matris  non  multum  san- 
guine injecta;  medullae  substantia  circa  primum 
et  secundum  par  nervorum  dorsalium  et  praeser- 
tim circa  septimum  consueto  mollior. 

Cavum  cranii : — Vasa  durae  matris  multo 
sanguine  turgida  ; arachnoidea  plurimis  in  locis 
opaca  ; vasa  piae  matris  satis  injecta  ; in  parte 
inferiore  lobi  posterioris  cerebri  utriusque  lateris 
maculae  ex  sanguine  extravasato  sub  piam  matrem, 
quae  facilis  avulsu  erat  ; puncta  nigricantia 
majori  in  copia.  In  ventricnlis  cerebri  parva 
copia  laticis.  Ceterum  substantia  cerebri  normalis. 

Cavum  tlioracis  : — Larynx  et  trachea  in.  statu 
naturali.  Pulmones  non  collapsi  colore  ex  eoe- 
ruleo-roseo,  intrinsecus  colore  purpureo  cum 
maculis  nigricantibus  , qui  color  anterius  pal- 
lidior erat.  Nullae  aderant  adhaesiones  pulmo- 
num nisi  inter  lobos  ipsos.  Vasa  cordis  propria 
valde  turbida.  In  atrio  dextro  massa  "elatini- 

u O 

formis  nigra , floccis  albicantibus  membrani- 
formibus  obducta,  totam  cavitatem  atrii  implens 
et  in  ventriculum  transiens,  hic,  valvulis  tricuspi- 
dalibus firmiter  adhaerens, toto  fere  ventriculi  cavo 
diffusa  et  versus  ostium  arteriosum  protensa 
erat.  In  ventriculo  et  atrio  sinistro  sanguinis 
nigri  coagulati  magna  copia. 

Cavum  abdominis  : — Peritonaeum  in  statu 
normali.  Hepar  in  statu  naturali  , vesicula 
fellea  non  multum  bilis  ex  atro-flavescentis 
continebat.  Ventriculus  vacuus  et  nonnihil 
coarctatus.  Omentum  coloris  naturalis.  In- 
testina in  situ  normali  • intestina  tenuia  pa- 
rum aeris  continebant  , et  parum  rubebant  , 
coecum  et  dimidia  pars  coli  ascendentis  vix 
duorum  pollicum  diametrum  referebat , reliqua 
vero  coli  pars  , exceptis  flexura  secunda  \ et 
sygmoidea  atque  fine  coli , ubi  per  spatium 
pollicis  , angustationes  ( \ poli,  diametri ) ad- 
erant , in  statu  naturali  et  aere  extenta.  Ventri- 
culi interna  membrana  in  fundo  suo  parvas  ma- 
culas rubras  offerebat  , totus  tractus  intestino- 

rum  tenuium  colore  pallido-roseo  , sub  finem 
vero  ilei  nonnullis  in  locis  colore  intensiore.  In 
intestinis  crassis  , quamvis  pallidior  ingenere 
membrana  interna  praesertim  versus  finem , 
tamen  multis  maculis  roseis  ab  initio  obsita  erat. 
Pancreas  in  statu  naturali.  Plexus  solaris  nil  pe- 
culiare offerebat. Lienis  substantia  emollita.  Ptenes 
in  statu  naturali.  In  aorta  descendente  sanguis 
niger,  in  vena  cava  quoque.  Vesica  contracta  , 
sed  membranee  non  crassiores. 

Jaehnichen.  Markus.  Rinskjr. 

XXV. 

Civis  Moskvensis  B D annos  50 

natus  , constitutione  corporis  robusta  preeditus^ 
morbo  correptus,  est  Novembris  7 die  hora  IX 
matutina  in  domo  Chi.  ...  e sectione  Urbana. 

Prima  morbi  symptomata  erant  : — Vomitus 
et  alvifiuxus  mul toties  repetiti  , vertigo  , sensus 
oppressionis  in  pectore  , et  ponderis  sub  scro- 
biculo , spasmi  extremitatum  , et  pulsus  debilis. 
Mox  adveniens  Medicus  porrectis  laudani  li- 
quidi S.  guttis  xxv.  in  Nosocomium  trasvehi 
eum  jussit.  Ibidem  collocatum  tenebant 
symptomata  haec  : debilitas  virium  , anxie- 

tas , nausea  et  vomitus  frequens  , diarrhoea  ve- 
hemens , spasmi  extremitatum , prseprimis  in- 
feriorum , pulsus  nullus  f respiratio  difficilis  , 

calor  cutis  imminutus  , facies  pallida  , lingua 
crusta  alba  obducta.  Ordinatio  erat.  Rp.  Aether, 
sulphurici  , laudani  liquidi  aa  dr.  jj.  M.  D.  S. 
quavis  dimidia  hora  guttae  xx.  sumendae.  Balnea 
vaporaria  quatuor  vicibus , frictio  spirituosa , 
et  hirudines  ad  abdomen.  Altera  (8)  die  aegro- 
tus magis  magisque  in  pejus  ruit , aderant  an- 
xietas maxima  , respiratio  difficilis,  pulsus  nul- 
lus. Cura  interna  erat  : Rp.  Aetheris  sulphur, 
tincturae  castorei , liquoris  cornu  cervi  succin. 
aa  dr.  jj.  M.  D.  S.  Omni  quadrante  hora  gutt. 
xx.  Externa  : balneum  vaporarium  , frictio  spi- 
rituosa , et  synapismi  brachiis , suris , plantis- 
que pedum  superimpositi.  Hora  denique  7 po- 
meridiana  aegrotus  morte  defunctus  est. 

- / 

Inspectio  cadaveris  instituta  est  Novembris  40 
die  hora  XI  matutina. 

Habitus  corporis  externus  : robustus,  muscu- 
losus ; lividitas  totius  corporis,  rigiditas  muscu- 
lorum extremitatum  superiorum  , et  praesertim 
inferiorum , facies  collapsa  , oculi  retracti , 
aperti , non  rubentes,  digiti  contracti  ad  apicem 
lividi , cutis  in  iis  solis  corrugata.  Ex  ore  effluit 
humor  ex  griseo  viridicans. 

Aperto  specu  vertebrali : — Dura  mater  magna 
copia  laticis  extenta  , in  parte  postica  regionis 
cervicalis  adhaesiones,  nonnullae  cum  arachnoidea; 
arachnoidea  opaca , et  magno  numero  lamellarum 

cartilaginearum  obsita , praeprimis  a media  ejus 
parte  per  totam  reliquam  superficiem.  Vasa 
piae  matris  summopere  injecta  praesertim  ver- 
sus initium  caudae  equinae.  In  antica  parte  in 
eodem  loco  injectio  venarum  potius  , sed  minor, 
quam  in  postica.  Ceterum  substantia  medullae 
integra. 

O 

\ 

Cavum  cranii  : — Vasa  durae  matris  non 
multum  injecta,  in  sinu  longitudinali  sanguis 
fluidus,  arachnoidea  piae  matri  firmiter  adhae- 
rens , quae  simul  cum  ea  facile  a cerebro 
avelli  potuit ; sinus  omnes  multo  sanguine  im- 
pleti ; vasa  piae  matris  summopere  injecta  y 
punctorum  in  substantia  cerebri  major  consue- 
to copia  , in  ventriculis  lateralibus  parva  collec- 
tio seri  sanguinolenti.  Plexus  choroidei  sat  rubri, 
arteria  basilaris  sanguine  nigro  repleta. 

Cavum  thoracis  :• — Uterque  pulmo  costis  et 
diaphragmati  accretus,  collapsus  , coloris  ante- 
rius pallidi  griseo-rosei  , posterius  rubrioris  , 
intrinsecus  et  anterius  coloris  ex  pallido-rubes- 
centis  cum  maculis  nigricantibus  , posterius  au- 
tem purpurei , substantia  pulmonum  naturalis. 
Laryngis  et  tracheae  membrana  interna  paulul- 
lum  rubens. 

Cor.  In  utroque  ventriculo  sanguis  niger , 
in  atrio  dextro  ex  ipsa  auricula  prodibat  massa 
fibrosa,  membraniformis,  albida,  maculis  nigris 

et  rubescentibus  variegata,  ad  apicem  usque  ven- 
triculi descendens  , musculis  pectinatis  , valvulis 
tricuspidalibus,  et  trabeculis  carneis  firmiter  ad- 
haerens. Ejusdem  indolis  massa  , sed  multo  cras- 
sior cum  priori  cohaerens,  in  arteriam  pulmo- 
nalem transibat.  Valvulae  semilunares  rubrae. 
In  atrio  sinistro  ejusdem  indolis  massa  valvulis 
mitralibus  adhaerens  et  ramum  vermiformem  in 
ventriculum  mittens.  Valvulae  semilunares  arte- 
riae aortae  rubrae  erant.  Arteria  aorta  sanguinis 
nigri  plena. 

* 

Cavum  abdominis  : — Peritonaeum  in  statu 
naturali.  Omentum  minima  copia  pinguedinis 
gaudens.  Hepar  diaphragmati  fortiter  accretum, 
lobus  ejus  sinister  minimus,  durior,  et  tuberculis 
refertus,  celerum  in  lobo  dextro  substantia  nor- 
malis. Vesicula  fellea  bile  ex  atro-flavescente 
parum  impleta.Ventriculus  aere  distentus.  Intesti- 
na in  situ  normali.  Tenuia  parum  aeris  contine- 
bant, parum  rubebant,  crassa  colobis  grisescen- 
tis  , aere  nonnihil  distenta  * nullae  tamen  an- 
gustationes  aderant.  Superficies  interna  ventri- 
culi muco  flavescente  obtecta  vix  ullam  rube- 
dinem offerebat , intestina  tenuia  : Duodenum 

et  jejunum  pallido-rosei  coloris  , ileum  magis 
rubebat  a ramificationibus  vasorum  manifestis , 
versus  finem  ilei  autem  maculatim  compacta 
rubedo  non  ultra  pollicem  larga.  Coecum , 
colon  ascendens  et  transversum  colore  ex  griseo- 

rubescente  , hinc  et  inde  viridicante  , reliqua 
pars  crassorum  ab  initio  leviter  rubens , deinde 
naturalis.  In  plexu  solari  nihil  peculiare. 
Pancreas  induratum.  Lien  parvus  flaccidus  , 
contextus  mollioris.  Renes  in  statu  naturali, 
vesica  urinaria  valde  contracta, membranae  ejus 
crassiores , interna  corrugata. 

Jsehnicben.  Markus.  Rinsky.  Kudriawzoff. 

XXVI. 

Militis  Uxor  P.  . . . S.  ...  39  annos  nata , e 
regione  urbana  in  domo  Sch...  morbo  correpta 
est  die  octava  Octobris  hora  tertia  post  mediam 
noctem.  Utebatur  constitutione  corporis  debili. 
Spatio  vero  quatuor  dierum  ante  morbi  inva- 
sionem dolore  capitis,  prseprimis  in  occipite 
et  vertice  , atque  lumborum  laborabat.  Media 
nocte  hujusce  ( 8 ) diei  , dolore  lumborum  jam 
debellato  , subito  exorta  est  nausea  et  ipse  vo- 
mitus , ab  initio  cibis  , deinde  aquosus , cum 
diarrhoea , post  nonnullas  dejectiones  alvinas 
cum  foecibus,  etiam  aquosa.  Vomitu  tribus  vici- 
bus perpesso  dolorem  pungentem  in  epigastrio 
et  borborygmos  in  toto  abdomine  sentire  coepit. 
Hisce  malis  spasmi  extremitatum  inferiorum  et 
manuum  associati  sunt.  Per  totum  hoc  tempus 
nec  calorem  nec  horrorem  aegrota  persentie- 
bat. Hora  quinta  matutina  adiens  illam  Medi- 

cus,  porrectis  ei  laudani  liquidi  S.  guttis  xx. 
mox  illam  in  Nosocomium  deduci  jussit.  Hic 
adnotata  sunt  symptomata  : — Dolor  capitis, 
facies  collapsa  et  livens  , oculi  retracti,  albu- 
ginea non  rubens  , lingua  humida  , frigida  , 
livescens  , et  muco  albo  obducta  , sitis  intensa  , 
vomitus  frequens  aquosus,  respiratio  difficilis, 
parva  et  frequens,  halitus  frigidus,  anxietas 
maxima  , nullus  tamen  sensus  oppressionis  pec- 
toris , dolor  praecordiorum  pungens  , etiam  ad 
oppositam  partem  dorsi  sese  extendens  , inter 
profundiorem  inspirationem  recrudescens  , bor- 
borygmi,  diarrhoea  non  tam  frequens  , frigus 
totius  corporis  , cutis  manuum  ac  pedum  cor- 
rugata et  livida  , spasmi  solummodo  surarum, 
summa  anxietas  et  inquietudo,  pulsus  nullus. 
Post  ] alneum  pulsus  valde  debilis  quamvis  ap- 
paruerat, sed  quadrante  hora  elapsa  iterum 
nullus , corporis  frigus  fronte  excepto  idem 
mansit , et  in  tota  ejus  superficie  sudor  copio- 
sus frigidus  prorupit , cetera  symptomata  eodem 
tenore  perdurabant.  Venaesectione  instituta  vix  ad 
vasculum  theanum  sanguinis  spissi , tenacis , et 
statim  coagulati  exprimi  potuit.  — Secundo 
balneo  post  meridiem  adhibito  ejectiones  et 
spasmi  amplius  non  aderant  , reliqua  vero 
symptomata  non  remittebant.  Praeterlapso  quo- 
dam temporis  spatio  totum  corpus  , praeter  an- 
tibrachia  et  crura  tepidum  , absente  tamen 

pulsu  , observabatur  , livor  autem,  supra  faciem 
et  extremitates  diffusus  , gradatim  intensior  eva- 
debat ; tandem  ad  vesperem  respiratio  difficilior, 
rara  et  abdominalis.  Medicamenta  praescripta  : 
Aetheris  sulphurici , laudani  liquidi  S.  iia  dr.  jj. 
guttae  xx.  omni  dimidia  hora  sumendae  ; quas 
tamen  secunda  jam  vice  aegrota  respuebat. 
Denique  hora  septima  pomeridiana  aegrota  vita 
defuncta  est. 

Inspectio  cadaveris  instituta  est  Novembris 
decima  die  hora  XI  matutina. 

Habitus  corporis  externus  sat  robustus  , mus- 
culosus , lividitas  totius  corporis  magna  , prae- 
primis  extremitatum,  rigiditas  extremitatum  po- 
tius inferiorum  , facies  non  tam  collapsa  , livi- 
da, albuginea  parum  rubens. 

Aperto  specu  vertebrali : — Dura  mater  rela- 
xata minimam  copiam  laticis  continebat , in 
parte  cervicali  nonnullae  adhaesiones;  arachnoi- 
dea facile  inflari  potuit  , diversis  in  locis  mi- 
nimis lamellis  cartilagineis  obsita  , vix  ullam 
opacitatem  ostendebat  ; piae  matris  vasa  magis 
sanguine  injecta  in  superficie  postica  quam  in 
antica,  quae  in  statu  normali  erat;  substantia 
medullae  in  tota  parte  cervicali  et  in  suprema 
dorsali  emollita  et  rubens. 

Cavum  cranii Durae  matris  vasa  satis  in- 
jecta; sinus  longitudinalis  sanguine  nigro  re- 

pletus ; arachnoidea  diversis  in  locis  opaca , 
piae  matri  ubique  adhaerens  ; pia  mater  cujus 
vasa  sanguine  turgida,  facilis  avulsu  et  sub  illa 
in  sulcis  minima  laticis  copia.  Substantia  cere- 
bri in  statu  naturali.  In  ventriculis  lateralibus 
minima  copia  laticis. 

Cavum  thoracis  : — In  larynge  et  trachea  parva 
rubedo  totius  internae  membranae.  Pulmones  non 
collapsi , sanguine  spumoso  repleti,  dexter  ad- 
haerens , colore  extrinsecus  in  parte  antica  ex 
griseo-rubescente  cum  maculis  ex  fusco-lividis , in 
postica  livido-rubro,  intrinsecus  colore  ex  fusco- 
rubro  anterius  pallidiore.  Cor  : — totum  cor 
sanguine  atro  impletum.  In  atrio  dextro  massa 
fibrosa  albido-flavescens , enormis,  ab  una  parte 
crusta  ex  nigro  rubescente,  et  sanguine  coagulato, 
firmiter  adglutinato,  tecta,  totam  cavitatem  atrii 
et  ventriculi  implens  , musculis  pectinatis,  tra- 
beculis carneis  et  chordis  tendineis  valvularum 
tricuspidalium  firmiter  annexa  ramumque  ad 
arteriam  pulmonalem  mittens.  Yalvulae  semilu- 
nares rubrae.  I11  atrio  sinistro  ejusdem  indolis 
massa  albida  ; solummodo  valvulis  mitralibus 
adhaerens  et  ramo  vermiformi  ad  ventriculum 
progrediens. 

Cavum  abdominis  : — Peritonaeum  in  statu 
naturali  pariter  ac  hepar,  omentum  parum  pin- 
guedinis habens.  Vesicula  fellea  collapsa  , non 

magnam  quantitatem  bilis  ex  atro  flaventis  con- 
tinebat. Ventriculus  maximus  et  aere  inflatus  , 
colore  naturali.  Intestina  tenuia  aere  summopere 
distenta  colore  rubescente  , superficie  abdomini 
contigua  viridicante.  Intestina  crassa  aere  mi- 
nus quam  tenuia  distenta  , parva  angustatio 
in  colo  descendente  latitudine  unius  pollicis 
cum  dimidio  , longitudine  U-  pollicum.  Interna 
membrana  ventriculi  in  fundo  paulullum  rubebat 
pariter  ac  ultimus  finis  aesophagi.  Duodenum 
in  initio  nonnihil  rubebat.  Ileum  ad  mediam 
partem  colore  fere  naturali  cum  maculis  hinc 
inde  viridicantibus,  reliqua  pars  intestinorum 
tenuium  colore  roseo  bine  et  illinc  cum  macu- 
lis rubescentibus  aliisque  albidis  longitudinali- 
ter  dispositis , et  valvulis  Kerkringii  fere  deletis, 
transversim  insidentibus.  Color  intestinorum  cras- 
sorum grisescens,  in  colo  transverso  parva  ru- 
bedo , in  reliqua  superficie  maculae  leviter  ru- 
bentes. Pancreas  , lien , et  renes  in  statu  natu- 
rali pariter  ac  plexus  solaris.  Vesica  urinaria 
contracta  , membranae  ejus  crassiores  , interna 
corrugata  et  leviter  rubens.  Uterus  consueto  ma- 
jor , membrana  ejus  interna  rubebat  , cavum 
ejus  mucum  sanguinolentum  continebat , in 
Utroque  ovario  hydatides. 


Jeehnicber^  Markus.  Riusky. 

Servus  D.  . . . L.  ...  S.  ...  M. ...  e sectione 
Serpucliovskoy,  constitutione  corporis  debili  gau- 
dens et  ebrietati  deditus  , morbo  affectus  est  die 
Novembris  septima  tempore  noctis.*  Intravit  No- 
socomium die  Novembris  octava  hora  undecina 
matutina.  Symptomata  morbi  tunc  adnotata  : 
summa  virium  prostratio,  vertigo,  pulsus  fere 
nullus,  lingua  muco  albo  obducta,  vox  rauca, 
respiratio  difficilis  , dolor  sub  scrobiculo  et  in 
abdomine,  vomitus  ac  diarrhoea,  spasmi  extre- 
mitatum , sitis  non  sedanda  , eaque  continua. 
Ordinatio  fuit  : — Acidi  sulphurici  eoncentrati 
gutt.  jv.  cum  aquae  communis  cochleariis  jj. 
omni  hora  sumendae.  Eodem  tempor  e aegrotus 
balneo  tepido  aquoso  immissus  , et  spiritu  salis 
ammoniaci  cum  tinctura  capsici  annui  perfri- 
catus, vesicatorium  scrobiculo  superimpositum 
et  balneum  vespertino  tempore  reitera  tum  est. 
Hora  octava  vespertina  ( 8 Novembris  ) aegrotas 
vita  defunctus  est. 

Inspectio  cadaveris  instituta  est  Novembris 
decimo  die  hora  Xma  matutina  a Dno  Kudriawzoff 
Professore  Adjuncto  Academiae  Caesarae  Medico- 
chirurgicae,  adjuvantibus  DD.  Rikin  et  Bogoliuboff 
Prosectoribus  An.  ejusdem  Academiae. 

Habitus  corporis  externus  : — Superficies  to- 
tius corporis  livida,  aderant  insuper  vibices  et 

parvulae  escharae  ad  partem  praeprimis  lumba- 
lem , facies  maxime  collapsa  et  oculi  aperti 
atque  collapsi, rigiditas  ubique  et  praesertim  in  ex- 
tremitatibus superioribus  et  inferioribns  maximo 
in  gradu  , digiti  manuum  contracti  , rugosi  et 
ad  ungues  coloris  plumbei , in  pedibus  vero  a 
statu  naturali  non  recedebant. 

Integumentis  cranii  cruciatim  dissectis  atque 
remotis , musculi  temporales  tam  ab  externa 
quam  ab  interna  superficie  sanguine  nigro  tur- 
gentes , in  arteriis  temporalibus  ejusdem  coloris 
sanguis  ; aperto  cranio  , vasa  durae  matris  san- 
guine consueto  magis  nigricante  , sinus  vero 
longitudinales  et  omnes  basilares  nigerrimo, 
maxime  impleti  erant.  Quoad  basin  ipsius  ce- 
rebri, arteria  basilaris  cum  suis  ramificationibus 
sanguine  nigro  repleta , pariter  ac  arteria  cal- 
losa ipsaque  vasa  superficialia.  Cerebri  sub- 
stantia a statu  naturali  non  recedebat  , praeter 
puncta  nigricantia  per  eam  sparsa  satis  copiosa. 
I11  ventriculis  lateralibus  ad  eorum  cornua , 
in  aquaeducto  Sylvii  et  in  quarto  ventriculo  ad 
drachmam  dimidiam  seri  aderat. 

In  specu  vertebrali  : medulla  spinalis  , 

excepta  opacitate  arachnoideae  in  media 
ejus  parte  et  praeter  turgorem  nonnullorum 
vasorum  versus  cauci  am  equinam  ab  hocce 


a statu  naturali  non 


sanguine  nigricante  , 

u O 

recedebat. 

Iu  thoracis  cavo,  pulmones  non  collapsi  , 
ab  anteriori  parte  et  superficialiter  ex  griseo  et 
ex  fusco-rubescentes  , posteriora  versus  et  inter 
lobos  coloris  rosei  , in  substantia  interna  pur- 
purei. Pericardium  in  statu  naturali.  In  ventri- 
culo cordis  dextro  sanguis  grumosus  nigerrimus 
et  quoad  spissitudinem  quasi  oleosus  ; reperie- 
batur  insuper  coagulum  lymphaticum  , mas- 
sam in  nonnullis  locis  luculenter  fibrosam  re- 
ferens , quod  majus  erat  in  ventriculo  dextro  , 
quam  sinistro  , qui  pariter  sanguine  nigro  , eti- 
amsi minori  in  quantitate  repletus  erat.  Larynge 
dissecto,  interna  ejus  superficies  rubescens  rami- 
ficationes  vasorum  distincte  offerebat. 

In  cavo  abdominis  : — Hepar  et  lien  nil  pecu- 
liare ostendebant  , vesica  fellea  bile  repleta 
non  tamen  distenta.  Ventriculus  et  intestina 
etiamsi  non  nimis,  distenta  tamen,  colon  vero 
transversum  media  in  parte  et  descendens  per 
totum  tractum  coarctatum;  duodenum  et  jejunum 
magis  rubebat  quam  in  statu  normali,  reliqua 
intestina  in  statu  naturali.  Membrana  interna 
duodeni  et  jejuni  coloris  rosei  , ab  initio  inten- 
sioris , versus  ileum  sensim  sensimque  evane- 
scentis et  in  ileo  color  ex  toto  naturalis  5 re- 
periebantur  insuper  maculae  albidae  in  fine  je- 
'uni  et  initio  ilei , longitudinales  errosionibus 

non  absimiles.  Cetera  intestina  coloris  naturalis; 
omnes  insuper  membranae  ilei  extenuatae  esse 
videbantur.Renes  in  statu  naturali.  Vesica  urinaria 
summopere  contracta;  interna  superficies  ejus  ru- 
gosa et  pallida  ; in  arteria  aorta  , quamvis  non 
multum  , sanguinis  nigricantis  re  periebatur. 
Pancreas  a naturali  statu  non  recedebat. 

Jashnichen.  Markus.  Rinsky.  KudriawzofF.  Kikin.  BogoliubofT. 

XXVIII. 

Civis  Mosquensis  J M ^5  annos 

natus , constitutione  corporis  media  , ipsemet 
adiit  Nosocomium  urbanae  sectionis  Novembris 
8 die  hora  quarta  matutina.  Prima  morbi  symp- 
tomata, sicuti  ipse  professus  est,  erant : Vomitus 
decies  repetitus,  quo  ab  initio  ejiciebatur  cibus, 
postea  mucus  , et  dein  materia  aquosa  , fluxus 
alvi  prius  cum  excrementis,  postea  vero  aquosi, 
anxietas  praecordialis,  vertigo.  Symptomata  vero 
in  Nosocomio  consignata  erant  haec  : dolor 
capitis  et  sub  scrobiculo  , anxietas  , nausea  , et 
vomitus  et  diarrhoea  vehemens,  spasmi  extremi- 
tatum , pulsus  vix  sensibilis  , respiratio  difficilis, 
lingua  muco  albo  obducta,  calor  cutis  modicus. 
Cura  interna  erat  : — Aether,  sulphurici  lauda- 
m liquid.  Syd.  aa  dr.  jj.  quavis  dimidia  hora 
gutt.  xx.  sumendae,  et  infusionis  Valerianae 
unc.  vj.  ti netur,  castorei,  aether,  sulphur,  li- 

quor.  cornu  cervi  succinati  aa  dr.  j.  et  semis. 
M.  D.  S.  cochlear  mens,  omni  quadrante  horae. 
Cura  externa  , vaenesectio  ad  libr.  j.  balneum 
vaporarium  ter  de  die  exhibendum  et  frictio 
spirituosa.  Secunda  ( 9 ) die  vomitus  et  nausea 
continuabantur  , sed  non  tam  vehementer , 
pulsus  vix  ac  ne  vix  percipiebatur  , respiratio 
non  tam  libera,  spasmi  extremitatum  inferiorum, 
lingua  rubra  et  satis  pura,  manus  et  pedes  frigidi 
erant.  Media  hac  die  anxietate  summa  corripie- 
batur aegrotus  , singultus  , manus  e t pedes  fri- 
gidi , pulsus  vix  sensibilis  , et  dolor  sub  scro- 
biculo animadvertebantur.  Ordinatio  erat : 
— Moschi  gr.  jv.  Salis  cornu  cervi  gr.  jj. 
Elaeosachari  Cajeput  gr.  x.  M.  f.  pulvis,  omni 
dimidia  hora  sumendus.  Per  noctem  vero  aegrotus 

ter  in  balneum  immissus  erat , itemque  frictio 
spirituosa  totius  corporis  instituta, synapismi  suris, 
dorso  et  brachiis  applicati  erant.  Die  (4  0)  ter- 
tia anxietas  summa  , respiratio  difficilis  , pul- 
sus fere  nullus  , absentibus  tamen  vomitu  diar- 
rhoea et  spasmis  , dolor  in  pectore  , lingua  fri- 
gida , squalior  oculorum,  frigus  manuum  et 
pedum.  Denique  anxietate  maxima  et  con- 
vulsionibus accedentibus  aegrotus  vitam  suam 
amisit. 

Inspectio  cadaveris  instituta  est  Novembris 
undecima  die  hora  XI  matutina. 

Habitus  corporis  externus:  — Minime  emacia- 
tus , livor  in  dorso  potius  , rigiditas  extremita- 
tum praeprimis  inferiorum  manuum  cutis  cor- 
rugata , digiti  contracti , apices  eorum  aliquan- 
tulum lividi. 

Cavum  cranii  : — Durae  matris  vasa  valdo- 
pere  injecta,  sinus  longitudinalis  sanguine  atro, 
partim  coagulato  repletus ; arachnoidea  ubique 
fere  opaca  , in  sulcis  cerebri  collectio  laticis 
inter  piam  matrem  , quae  facile  auferri  potuit, 
et  ipsum  cerebrum  ; vasa  piae  matris  multo 
sanguine  injecta.  Sinus  in  basi  cranii  multo 
sanguine  turgentes.  In  ventriculis  lateralibus 
minima  seri  copia,  in  plexibus  choroideis  potius 
vasa  venosa  turgebant,  pariter  ac  in  corporibus 
striatis.  Ceterum  substantia  cerebri  naturalis. 

Aperto  specu  vertebrali  : — a postica  facie 
dura  mater  in  statu  normali  , arachnoidaea 
pellucida  , facilis  inflatu  , nonnullis  in  locis 
superficiei  ejus  externae  lamellae  cartilagineae 
insidebant  , quarum  tres  multo  majores  in  ima 
parte , ita  ut  maxima  illarum  lineas  tres  in 
diametro  haberet  ; vasa  piae  matris  multum  in- 
jecta , et  in  parte  cervicali,  et  versus  caudam 
equinam  satis  conspicuae  extravasationes  sangui- 
nis inter  piam  et  araclinoideam  , substantia 
medullae  in  infima  parte  dorsali  emollita  , reli- 
qua naturalis. 


Cavum  thoracis  : — Pulmones  non  collapsi , 
costis,  et  lobi  eorum  inter  se,  adhaerentes , 
extrinsecus  colore  anterius  griseo-rubescente 
cum  maculis  ex  fusco-coeruleis  , posterius  ex 
livido-rubro  cum  maculis  similibus  , intrinsecus 
et  posterius  colore  intense  purpureo  cum  macu- 
lis nigris  , anterius  non  nihil  pallidiore.  Cor  : — 
In  pericardio  multis  in  locis  ramificationes 
vasorum  manifestae,  liquoris  ad  unc.  dimidiam  , 
membrana  pericardii  interna  , vasa  majora  ob- 
volvens, rubra,  intensius  autem  supra  aortam, 
cujus  membranae  externae  vasa  multo  sanguine, 
potius  venoso  , turgida.  Superficies  cordis  ex- 
terna lividior  , et  vasa  ejus  sanguine  atro  im- 
pleta , in  superficie  inferiori  , praesertim  ad  ba- 
sin  ventriculi  sinistri  plures  maculae  rubrae  et 
nigricantes , ecchymosibus  similes  , in  super- 
ficie cordis  superiori  duae  maculae  albidae  , 
opacae , sat  latae , lymphae  exsudatae  similes  , 
quales  et  ad  tractum  vasorum  cordis  invenie- 
bantur , apex  cordis,  pinguedine  tectus,  magis 
rubens.  Atrium  dextrum  copia  sanguinis  nigri , 
ex  parte  coagulati,  repletum.  In  auricula  mas- 
sa albida  fibrosa  i,  tenuis  membranae  ad  instar 
sanguine  coagulato  gelatinoso  obducta  et  mus- 
culis pectinatis  accreta  , ad  apicem  ventriculi 
descendens , valvulis  tricuspidalibus,  et  trabe- 
culis carneis  firmiter  adhaerens  et  ad  arte- 
riam pulmonalem,  ejusque  divisiones  primas 

ramos  crassiores  dimittens.  In  atrio  sinistro  ex 
venis  pulmonalibus  massa,  ejusdem  indolis  ac 
in  dextro,  ad  valvulas  mitrales  descendebat, 
chordis  tendineis  firmiter  adhaerens  , unde 
aJia  massa  ejusdem  indolis  ad  arteriam  aortam 
transibat»  Membrana  interna  aortae  paululum 
rubens.  In  tela  cellulosa  , arcum  et  partem 
thoracicam  aortae  ambiente,  ecchymoses  satis 
latae,  nigrae  ; membrana  ipsius  aortae  hic  etiam 
rubens. 

Cavum  abdominis  : — Peritonaeum,  omentum, 
pariter  ac  hepar  in  statu  naturali , vesicula 
fellea  bile  atro-viridicante  impleta.  Ventriculus 
aere  non  multum  repletus,  coloris  naturalis. Intes- 
tina  in  situ  normali.  Tenuia,  praepi  imis  ileum 
aere  impleta  , externe  aspecta  fere  a dimidio 
jejuno  satis  rubebant  , et  hinc  inde  praesertim 
in  ileo  maculis  ex  livido-rubris  tecta  , cujus 
finis  ( ilei ) colore  ex  griseo-rubescente.  Coecum 
et  colon  ascendens  aere  distenta,  in  initio  coli 
transversi  angustatio  ad  diametrum  pollicis  4 
reliqua  ejus  pars  normalis.  Ab  initio  coli  des- 

cendentis  diameter  crassorum  sensim  sensimque 
minor  evadebat  ita,  ut  in  llexura  iliaca  ad  me- 
diam ejus  partem  vix  pollicem  adaequaret. 
Color  crassorum  ex  griseo-rubescens  , sed  palli- 
dior, quam  in  fine  ilei.  Interna  superficies  ven- 
triculi praeprimis  in  sacco  coeco  et  fundo  plu- 
rimis maculis  rubris  obsita  et  muco  tenaci  fla- 
vescente tecta , duodenum  , et  suprema  tertia 

pars  jejuni  in  statu  naturali , ah  hinc  vero  in- 
cipiebat rubedo  , ab  initio  non  admodum  , sed 
brevi  post  magis  intensa , carnea,  praesertim  in 
valvulis  conniventibus  compacta  , maxime  vero 
intensa  in  tractu  ilei,  cujus  finis  colore  ex  griseo- 
rubro.  In  toto  tractu  tenuium  praeterea  , spe- 
ciatim  in  ileo,  maculae  bine  inde  latae  viridi- 
cantes observabantur.  Coecum  et  colon  ascen- 
dens colore  ex  griseo-rubro , circa  primam  fle- 
xuram pallidiore.  Colon  transversum  intensa 
rubedine  compacta  tinctum , in  toto  fere  ejus 
tractu  maculae  ex  cinereo-viridicantes  cum 
punctis  rubris  et  nigricantibus,  (glandulas  Pey- 
erianae  esse  videbantur)  , a quibus  membrana 
interna  scalpendo  facile  avelli  potuerat.  Ejus- 
modi macula  magis  extensa  in  initio  coli  des- 
cendentis aderat  ; media  coli  descendentis  pars 
minimam  rubedinem  offerebat,  membranae  ve- 
ro illius  in  flexura  iliaca  crassiores  et  tota  ea- 
rum superficies  interna  coloris  ex  griseo-viri- 
dicantis.  Lien  voluminosus  in  statu  normali. 
Plexus  solaris  nihil  peculiare  ostendebat. 
Arteria  aorta  descendens  sicuti  vena  cava  san- 
guine atro  repletae , internae  earum  membra- 
nae vero  in  statu  naturali.  Renes  in  statu  nor- 
mali. Vesica  urinaria  valde  contracta  , spatium 
ovi  columbini  referens  , membranae  ejus  cras- 
siores , interna  corrugata  , pallida  , lotii  parva 
copia  aderat. 

XXIX. 

Servus  D.  . . . V. . . . G J.  . . . 3H  an- 

nos natus  , morbo  correptus  est  Novembris  1 0 
die  liora  11ma  matutina,  qui  incoepit  vertigine, 
dolore  capitis,  dolore  sub  scrobiculo  cordis, 
spasmis  extremitatum  , vomitu  et  diarrhoea  fre- 
quenti. Post  nonnullas  horas  in  Nosocomium 
regionis  Miasnizkoy  advectus  est.  Ibidem  consi- 
gnata symptomata  haec  : Debilitas  summa  , do- 
lor capitis  vehementissimus  , dolor  pectoris  et 
abdominis  , spasmi  extremitatum  , cutis  algida  , 
extremitates  frigidae  livescentes  , respiratio  la- 
boriosa , pulsus  nullus  , vomitus  , diarrhoea  fre- 
quentissima  , urina  nulla  , aphonia.  Ordinata 
remedia  : Liqu.  C.  C.  succ.  gutt.  xxv.  cum  aqua 
omni  dimidia  hora  , dein  Moschi  orientalis  gr. 
jjj.  gummi  arabici  gr.  x.  M.  f.  p.  D.  S.  omni 
hora.  Balneum  sale  culinari  saturatum.  Syna- 
pismi  ad  scrobiculum  cordis  et  ad  suras.  Frictio 
totius  corporis  spiritu  vini  camphorato  calidis- 
simo. Omnibus  hisce  adhibitis  status  aegroti 
idem  permansit  usque  ad  9nam  vespertinam,  qua 
diarrhoea  et  vomitus  cessavere  , sudor  viscidus 
frigidus  hic  et  illic  apparuit,  respiratio  magis 
laboriosa  , rara  evasit,  facies  erat  hippocratica  , 
cessantibus  spasmis  hora  decima  vespertina  ae- 
grotus animam  expiravit. 

Inspectio  cadaveris  instituta  est  Novembris 
undecima  die  hora  tertia  pomeridiana. 

Habitus  corporis  externus  : — Robustissimus  , 
admodum  musculosus,  livor  in  dorso,  rigiditas 
extremitatum  magis  vero  inferiorum  , manuum 
cutis  parum  corrugata  , digiti  contracti  , non 
lividi  nisi  paululum  ad  apices. 

In  specu  vertebrali  : — I11  facie  postica  dura 
mater  in  statu  normali,  arachnoidea  pellucida, 
facilis  inflatu,  pia  mater  sanguine  injecta,  et  inter 
utramque  tunicam  in  tota  fere  parte  medullae  dor- 
sali sanguinis  extravasatio,  ibidemque  ac  in  parte 
cervicali  substantia  emollita.  Facies  antica  me- 
dullae in  statu  normali. 

Cavum  cranii:  — Vasa  durae  matris  repleta 
multo  sanguine,  quo  turgent  etiam  omnes  sinus. 
Araclinoidea  fere  ubique  opaca.  Vasa  piae  ma- 
tris sat  injecta.  In  fine  posteriori  haemisplierii 
sinistri  minima  inter  piam  matrem  et  substan- 
tiam cerebri  extravasatio.  In  ventriculis  latera- 
libus et  tertio  parva  copia  seri.  Arteria  basilaris 
cum  ramis  suis  sanguine  nigro  turgebant.  Sub- 
stantia cerebri  normalis. 

Cavum  thoracis  : — Pericardium  adiposum  , 
cor  voluminosum  flaccidum  , totum  atrium 
dextrum  sanguine  coagulato,  «elatinse  simili  ini- 
pletum  , in  cujus  superficie  striae  albidae  fibrosae 
apparebant,  in  ventriculo  dextro  ejusdem  indolis 
massa  sed  magis  compacta  et  albida  , trabeculis 
carneis  et  valvulis  tricuspidalibus  adhaerens.  In 
ventriculo  sinistro  parva  ejusdem  indolis  massae 


quantitas  valvulis  mitralibus  adhaerens  , et  san- 
guinis nigri  magna  copia  pariter  ac  in  atrio.  Pul- 
mones nec  accreti  , nec  collapsi  , extrinsecus  et 
anterius  colore  ex  livido-rubescente,  posterius  ad- 
huc magis  livido. Intrinsecus  ubique  ex  fusco-rubro 
colore  , magna  copia  sanguinis  spumosi  repleti. 
Laryngis  et  tracheae  interna  membrana  rubebat. 

Cavum  abdominis: — Hepar  in  statu  normali, 
vesicula  fellea  bile  viridicante  turgida.  Perito- 
naeum in  statu  naturali  , omentum  adiposum. 
Ventriculus  vacuus,  coloris  naturalis,  situs  in- 
testinorum normalis.  Intestina  tenuia  hinc  inde 
aere  distenta  coloris  naturalis. Intestina  crassa  aere 
distenta  , coloris  pallidi  , angustationes  nullibi. 
In  interna  superficie  ventriculi  in  sacco  coeco 
prope  cardiam  parva  macula  rubra,  reliqua  tota 
superficies  in  statu  naturali.  Intestina  omnia 
coloris  pallidi.  Ad  finem  jejuni  et  in  toto  tractu 
ilei  observabantur  maculae  albidae  longitudinales 
valvulis  circa  eas  desinentibus.  Glandulae  Peye- 
rianae  solito  majores  exsurgebant  ex  superficie. 
Lien  et  renes  in  statu  normali.  Vesica  urinaria 
non  contracta  , membranae  ejus  consueto  non 
crassiores,  et  superficies  ejus  interna  leviter,  prae- 
primis  ad  collum , colore  ex  coeruleo-rubescente 
tincta.  In  vena  cava  et  abdominali  sanguis  niger. 

XXX. 

Rusticus  Cii.  . . . L. . . . servus  D. . . . Y. . . . 
33  annos  natus,  constitutione  corporis  robusta, 
et  temperamento  phlegmatico  praeditus,  morbo 
affectus  erat  Novembris  9 die.  Prima  morbi 
symptomata  erant  : — Diarrhoea  vehemens  , 
vomitus  frequens  , vertigo.  In  Nosocomium 
Novinskoy  altera  die  (10)  hora  3 pomeridiana 
collocatus  aegrotus  in  pe  jus  ruebat,  pulsus  erat 
parvus,  rarus,  et  vix  sensibilis,  lingua  crusta 
flavo-fusea  obtecta  , et  sicca  , alvi  fluxus  per 
plures  vices  repetitus  , absente  tamen  vomitu  , 
fluxus  urinae  minime  suppressus  , dolor  sub 
scrobiculo  maximus,  extremitates  frigidae,  ea- 
rumque  spasmi  vehementes  , color  totius  cor- 
poris pallidus.  Ordinatus  erat  pulvis  ex  Calo- 
melanos  gr.  jj/?.  saccharoque  compositus  omni 
hora  cum  laudani  liquidi  S.  gutt.  jv — v — vjjj. 
propinandus  , etiam  Olei  Menth.  gutt.  jj — jjjj. 
cum  aetheris  sulphurici  gutt.  x.  sumebat  aegro- 
tus in  decocto  Altheae.  Eodem  tempore  balnea 
aquosa  calida  et  vaporaria  adbibita  , hirudines- 
que scrobiculo  erant  appositae.  Media  nocte 
aegrotus  morte  defunctus  est. 

Inspectio  cadaveris  instituta  est  nobis 
praesentibus  ab  Adjuncto  Academiae  Caesareae 
Medico-chirurgicae  Mosquensis  Duo  Rudriawzoff, 


et  prosectoribus  ejusdem.  Academiae  Bogoliubow 
et  Kykin  Novembris  die  undecima  hora  Xnm 
matutina. 

Habitus  corporis  externus  : — Color  totius  cor- 
poris , praeprimis  ad  partem  ejus  posticam  , nec 
non  ad  apices  digitorum  , lividus  erat.  Rigiditas 
ubique  tam  maxima,  ut  non  solum  extremitates 
superiores  et  inferiores  flecti  et  diduci  nequirent , 
sed  et  totum  corpus  esset  inflexibile.  Facies  ejus 
non  collapsa,  sed  potius  turgida,  oculi  semiaperti, 
et  ad  albugineam  flavescentes.  Diditi  manuum 
coarctati , et  cute  rugosa  , pariter  ac  volae,  ob- 
tecti. Multum  insuper  materiae  liquidae,  flaves- 
centis, pessime  olentis,  ex  ore  et  naribus  effluebat. 

■ * ' \ t > , 

Integumentis  capitis  cruciatim  dissectis  nil 
praeternatui  ale  erat  repertum,  excepta  vasorum 
temporalium  a sanguine  nigro  parva  repletione. 
.Aperto  cranio  et  dissecta  dura  matre  in  sinubus 
non  multum  sanguinis  nigri  inveniebatur  ; ex- 
empto vero  cerebro  magna  quantitas  humoris 
serosi  ad  basin  cranii  collecta  ; arachnoidea 
a pia  matre  sejungi  non  potuit,  sed  utraque,  la- 
tice albicante  per  totam  superficiem  cerebri 
suffusa,  satis  facile  a cerebro  avelli  potuit; 
suffusio  humoris  liujusce  lymphoso-serosi  tanta 
erat  in  quantitate  , ut  non  solum  sulcos  reple- 
ret, sed  et  super  eminentias  stagnaret.  Vasa 

Cerebri  superficialia  sanguine  par  urii  repleta 
erant  * hemisphaeriis  a se  invicem  sejunctis  ar- 
teria callosa  vacua  erat ; iisdem  cum  Corpore 
calloso  paralleliter  dissectis,  substantia  cerebri,' 
quoad  colorem  naturalis  , quoad  contextum 
vero  justo  durior  visa ; ventriculis  lateralibus 
denudatis  quantitas  seri  in  illis  vix  naturalem 
excedebat*  Plexus  choroidei  pallidi  , et  ad  cor- 
nua posteriora  in  hydatides  performari , quae 
( hydatides ) materia  vera  lyriiphosa  repletae  , 
magnitudine  nuci  avellanae  aequales  erant* 
Aliae  partes  > pariter  ac  cerebellum*  naturaliter 
se  habebant* 

Specti  vertebrali  aperto  * dura  mater  un- 
dique pallida  et  relaxata  erat  5 dissecta  illa  , 
arachnoidea  ope  tubuli  facile  inflabatur  , et  a 
pia  secedebat,  hinc  et  inde  pelluciditatem  ali- 
quantulum amiserat,  et  in  parte  dorsali  Sua 
lamellari!  cartilagineam  habebat  subrotundam, 
quae  illi  firmiter  adhaerebat , et  in  ambitu  pi- 
peris maguitudinem  haud  superabat , pia  vero 
riiater  sanguine  rubro  in  ejus  vasis  haerenti  sat 
intense  r enitebat  \ substantia  medullae  spinalis 
erat  integra* 

In  cavo  pectoris  i Pulriiones  ex  Utroque 
latere  ad  costas , sinister  vero  ad  ipsum  dia- 
phragma, adhaerebant,  coloris  ex  griseo-coerulei* 


et  versus  posteriora  nonnullis  solummodo  in  locis 
erant  rubescentes ; quoad  contextum  natu- 
rales ; substantia  eorum  interna  in  pulmone 
dextro  coloris  naturalis  , in  sinistro  vero,  et  in 
inferiori  lobo  purpurei.  Pericardium  quam  ma- 
xime , ipsum  cor  satis  adiposum  ; llacciditas 
cordis  notabilis  ; in  atrio  dextro  massa  ex 
albo-llavescens,  lymphoso- fibrosa,  sanguine  coa- 
gulato obtecta  , totum  fere  atrium  implens  , 
et  in  ventriculum  descendens  eumque  ex  toto 
occupans  , valvulis  tricuspidalibus  et  trabeculis 
carneis  firmiter  adhaerens  , et  usque  ad  valvu- 
las semilunares  arteriae  pulmonalis  sese  exten- 
dens. In  atrio  sinistro  ejusdem  indolis  massa  , 
sed  tenuior,  membranae  similis  , sanguine  coa- 
gulato obtecta  , ad  superiorem  partem  valvu- 
larum mitralium  adhaerens  , et  unum  ramum 
in  fundum  ventriculi  , alterum  in  aortam  de- 
mittens. 

In  cavo  abdominis  : — Extrinsecus  hepatis  color 
ex  griseo-flavescens  ( jecinoris  anserini  adiposi 
haud  absimilis ) , pari  modo  et  interna  sub- 
stantia tincta.  Quoad  duritiem  , nil  praeternatu- 
rale  reperiebatur  ; vesica  fellea  coloris  vivide 
viridicantis  , ipsum  fel , eodem  fere  colore  tin- 
ctum f sat  liquidum  erat  ; collum  vesicae  hujus 
nimis  distentum  erat  ; aspectus  ventriculi  et 
intestinorum  pallidior,  quam  naturalis.  Intesti- 

na  omnia  exempta  , et  bene  examinata  ab  in- 
terna sua  superficie  ubique  pallidiora  erant , 
sicuti  ab  externa,  sed  duodenum  aliquantulum 
bile  tinctum , pariter  ac  ventriculus.  Splen  na- 
turale ; renes  pallidiores  extrinsecus  et  intrin- 
secus. Vesica  urinaria  nimis  coarctata  , intrin- 
secus et  extrinsecus  eodem  modo  , ac  renes  , 
pallida.  Arteria  aorta  descendens  , in  portione 
sua  abdominali  , extremitatibus  suis  deligata  , 
et  postea  dissecta  , sanguinem  coloris  nigri  , 
quamvis  non  abundanter  continebat, 

XXXI. 


Uxor  militis  A.  . . . S.  . . . 38  annos  nata , 
constitutione  corporis  debili  gaudens,  morbo 
affecta  est  Novembris  9 die  hora  quinta  pome- 
ridiana  in  domo  D.  Sclil.  . . . sectionis  urbanae. 
Prima  morbi  symptomata  erant  : alvi-fluxus 

aquosus  mul toties  repetitus  , vertigo  , anxietas 
praecordialis , pulsus  debilis , spasmi  extremi- 
tatum. Adiens  Medicus  propinatis  laudani 
liquid.  S.  guttis  xxv.  et  Naphthae  vitrioli  gutt.  x. 
illam  in  Nosocomium  transvehi  jussit.  Ibi  aegro- 
tam opprimebant  symptomata  haec  : prostratio 
virium  summa  , dolor  capitis  et  sub  scrobiculo 
cordis  , anxietas  , et,  absente  vomitu,  diarrhoea 
vehemens  , spasmi  denique  extremitatum , prae- 
sertim inferiorum,  pulsus  fere  uullus,  respiratio 
difficilis,  lingua  frigida,  muco  albo  obducta, 
facies  pallida,  oculi  concavi,  cutis  frigida, 
vox  rauca  , surditas.  — Ordinata  erant  : — Infus. 
Piad.  Valerianae  unc.  vj.  liquoris  corn.  cervi,  tinct. 
castorei  aii  dr.  j.  quavis  dimidia  hora  cochlear  j. 
balneum  vaporarium  , et  frictio  spirituosa.  Altera 
(40)  die  diarrhoea  et  spasmi  leviores  , pulsus 
vix  ullus,  lingua  erat  frigida,  manus  et  pedes 

etiam  frigidi.  Cura  eadem. — Ad  vesperem  aegro- 
ta excruciabatur  summa  anxietate  , respiratione 
laboriosa  et  pulsus  prorsus  cessaverant.  Instante 
vero  media  nocte  aegrota  mortua  est. 

Inspectio  cadaveris  instituta  est  Novembris 
duodecima  die  hora  XI  matutina. 

Habitus  corporis  externus : —macilentus,  livor 
in  dorso  et  extremitatibus  inferioribus  , praeser- 
tim in  pede  dextro,  rigiditas  extremitatum  su- 
periorum magis  quam  inferiorum  , cutis  pal- 
mae manuum)  contractarum,  corrugata  , livida 
praesertim  ad  apices  digitorum  , facies  pallida  , 
collapsa. 

» ~ / 

In  cavo  cranii  : — Dura  mater  in  statu  natu- 
rali ; in  sinu  longitudinali  sanguis  coagulatus  , 
reliqui  sinus  non  nimis  sanguine  impleti  ; ara- 
chnoidea plurimis  in  locis  haud  pellucida  , 
ubicunque  adhaerens  piae  matri  , quae  facile  a 
cerebri  substantia  avelli  potuit,  et  cujus  vasa 
satis  injecta  erant.Inter  piam  matrem  et  cerebrum 
laticis  aliqua  copia  in  sulcos  effusi.  In  ventriculis 
lateralibus  seri  parva  copia  ; plexus  choroidei 
et  substantia  cerebri  in  statu  naturali. 

( 

Medulla  spinalis  : in  facie  ejus  postica  dura 

mater  in  statu  naturali,  araclinoidea  facilis  in- 

* 

flatu,  pellucida,  hinc  inde  squamulis  cartilagineis, 
praesertim  versus  caudam  equinam  obsita  ; vasa 
piae  matris  valde  injecta , quorum  trunculi 


nonnulli , et  quidem  conspicui , simul  cum 
inflata  arachnoidea,  firme  ei  adhaerentes , ele- 
vabantur. In  ima  parte  cervicali  , et  prope 
caudam  equinam  substantia  medullae  emollita  , 
et  in  ultimo  - loco  extravasatio  sanguinis  inter 
arachnoideam  et  piam  matrem  ad  pollicis  ex- 
tensionem. In  facie  antica  nihil  peculiare  nisi 
adhaesiones  arachnoideae  cum  pia  matre  pluri- 
bus in  locis. 

In  cavo  thoracis  : — Laryngis  et  tracheae 
membrana  interna  in  statu  naturali.  Pulmones 
non  collapsi , nullibi  adhaerentes  , color  eorum 
anterius  ex  coeruleo  leviter  rubescens  , posterius 
ex  livido-ruber,  intrinsecus  in  parte  anteriori  ex 
griseo^-rubescens  , in  postica  ex  fusco -purpureus, 
cum  maculis  nigricantibus.  Pericardium  adipc- 
sum,  liquoris  dr.  jj,  continens.  Vasa  propria  cor- 
dis sanguine  injecta. In  atrio  dextro  massa  fibrosa, 
albida  , ex  auricula  descendens  , hic  sanguine 
multo  coagulato  , gelatinoso  quasi  obducta  , 
totam  cavitatem  atrii  fere  implens  , in  ventri- 
culum dextrum  transiens,  totam  ejus  cavitatem 
obstruens  , hoc  in  loco  albido-ilava  et  crassa  , 
et  usque  ad  ostium  arteriosum  progrediens  , 
musculis  pectinatis  , valvulis  tricuspidalibus  et 
trabeculis  carneis  in  tractu  suo  ubique  firmiter 
adhaerebat.  In  atrio  sinistro  maxima  copia  san- 
guinis nigerrimi  coagulati,  quasi  gelatinosi.  A val- 
vulis mitralibus  ad  ipsum  apicem  ventriculi  massa 

ejusdem  indolis  , ut  in  ventriculo  dextro,  sed 
minor  descendebat  , ramum  sat  crassum  ad  arte- 
riam aortam  mittens. 

Cavum  abdominis  : — Peritonaeum , omentum 
et  hepar  in  statu  naturali.  Vesicula  fellea  bile 
atro-viridicante  distenta.  Ventriculus  aere  im- 
pletus, et  in  media  sua  parte  ad  diametrum  ]~ 
pollicis  coarctatus , coloris  normalis.  Intestina 
( tenuia  liinc  inde  aere  distenta , atque  rubra , 
praesertim  ileum.  Goecum , colon  ascendens  , 
et  tertia  pars  transversi  aere  distenta  , et  coloris 
naturalis , ab  hac  parte  diametro  poli.  4 \ ad- 
aequante et  coloris  griseo-rubescentis , ejusdem 
coloris  et  colon  descendens  , cujus  initium  aere 
distentum  , reliqua  pars  usque  ad  flexuram 
iliacam  diametro  \ poli. ; eodem  diametro  et 
flexurae  media  pars,  quae  colo  descendenti 
pallidior  erat  et  duas  maculas  griseas  nigricantes, 
quasi  a fuligine  tinctas,  ostendebat.  Ventriculi 
interna  membrana  in  parte  coarctata  admodum 
rugosa  erat , sed  incrassatio  membranarum  vix 
conspicua,  nec  rubedo  ulla.  Duodenum  et  je- 
junum coloris  naturalis.  Ileum  vero  praeprimis 
ad  finem  rubebat  leviter.  In  coeco  nonnullae 
maculae  rubrae  compactae  ; colon  ascendens 
naturale  , in  reliquo  tractu  crassorum , prae- 
primis in  transverso,  maculae  ex  griseo-rubrae,  et 
quidem  etiam  compactae.  Contenta  tubi  inte- 

stinalis  grisei  coloris. — Renes  et  lien  in  statu 
naturali,  pariter  ac  uterus.  Vesica  urinaria 
valde  contracta,  membranae  crassiores  , interna 
corrugata , sed  non  rubens.  Plexus  solaris  nihil 
peculiare  offerebat. 

Servus  Pr.  D.  . . . S.  . . . . Ju.  . . . juvenis 
-19  annorum  , advectus  est  in  Nosocomium 
Tverskoi  Novembris  sexta  die  hora  Xma  pomeri- 
diana.  Morbi  symptomata  consignata  haec  : — 
dolor  vehementissimus  in  hypochondrio  dextro 
et  regione  epigastrica  sub  levi  jam  attactu  cla- 
morem excitans,  pulsus  celer,  plenus  et  mol- 
lis , urinae  incontinentia  , alvi  obstipatio  , 
superficies  corporis  calida  et  sicca , delirium  , 
cui  dolor  capitis  duas  dies  ante  morbi  inva- 
sionem praecedebat.  Cura  : — venaesectio  ad  li- 
bram j instituta,  balneum  vaporarium  acetosum, 
synapistni  suris,  clysmus  communis  , nec  non 
emulsionis  amygdalinae  omni  dimidia  hora  co- 
chlear mens.  sumendum.  Altera  (7)  die  postquam 
clysmi  usu  sordes  nigrae  foetidae  multae  ejec- 
tae essent  , dolor  in  hypochondrio  permansit  , 
alvo  iterum  stipata  delirium  furibundum.  Ordi- 
natio erat  : — Potionis  River,  unc.  jv.  Aqu. 
Menth.  p.  et  Melissae  citrat.  aa  unc.  j.  tartari 
emet.  gr.j.  M.  D.S.  omni  dimidia  hora  cochlear  m. 

Hirudines  hypochondrio  dolenti  et  epigastid- 
cse  regioni , yesicatorium  nuchae  , synapisrni 
brachiis  , et  fomentationes  frigidae  capiti  , 
abrasis  capillis,  adplicabantur.  Tertia  (8)  die 
aegrotus  in  sopore  continuo  * jacebat , reliqua 
symptomata  eadem.  Propinabantur  pulveres  ex 
Calomelan.  gran.  jjj.  Gummi  arabici  et  Sacchari 
albi  iia  gran.  vj.  compositi , quavis  tertia  hora 
in  Emulsione  amygdalina.  Hirudines  denuo  hy- 
pochondrio , et  pone  aures  apponebantur , nec 
non  synapisrni  femoribus.  Quarta  ( 9 ) die  ad 
pristina  symptomata  accesserunt  spasmi  su- 
rarum, hora  XI  mat.  opisthotoniis,  et  invo- 
luntarius alvi  fluxus.  Ordinatus  est  pulvis  ex 
calomelan.  granis  jjj.  Moschi  orientaj , gr.  jj. 
extracti  opii  aquosi  dimidia  parte  grani,  et 
Elaeosaccliari  foeniculi  gr.  x.  compositus  , pro  re 
nata  propinandus.  Ad  vesperem  aegrotus  cum 
duos  jam  pulveres  sumsisset,  prima  vice  ad  con- 
scientiam suimet  ipsius  reversus , mox  vero 
iterum  convulsionibus  affeclus  , nocte  acceden- 
tibus : spasmis  totum  corpus  convellentibus, 

singultu,  deglutione  impedita  et  .respiratione 
per  intervalla stertorosa.  Quare  Unguenti  Altli. 
unc.j.  olei  cajeput  dr.jj.  camphor.  dr.  jjj.  opii  puri 
dr.j.  pro  inunctione  totius  corporis  praescriptum. 
Quinta  ( \ 0 ) die  praeter  soporem  status  aegroti 
idem  , et  alvus  iterum  clausa.  Ordinatio:  — 
Calomelan  gr.  jjj.  Moschi  orient.  gr.  jj.  extracti 

liyosciami  dimidia  pars  grani,  eloeosachari  foe- 
niculi  gr.  x.  M.  D.  S.  ter  intra  diem,  et  emul- 
sio  amygdalina  pro  potu.  Vespertinis  horis  opi- 
sthotono strabismus,  sardonicus  risus,  priapismus, 
et  convulsiones  omnium  membrorum  adsocia- 
hantur  ; hora  Xma  vespertina  totum  corpus  su- 
dore tepido  madefactum  erat,  spasmi  vero  cum 
brevibus  remissionibus  per  totam  noctem  con- 
tinuabant, alvo  semper  stipata.  Praescripta  : 
olei  ricini  cochlear  m.  unum  quavis  hora  , et 
clysmus  ex  gummi  asae  foetidae  dr.  jj.  infusio- 
nis chamomillae  libr.  j3.  compositus.  Sexta  (tl) 
die  clysmus  eduxit  sordes  multas  nigras  cada- 
verosum foetorem  spargentes  et  quamquam 
simul  opisthotoniis  cessaverit  et  pulsu  vix 
ullo,  sudor  apparuerit  tepidus  , pedibus  tamen, 
etiam  tunc  frigidis  , spasmi  musculorum  inter- 
currenter  continuabant.  Remedium  nullum 
porrigi  potuit.  — Denique  hora  7 vespertina 
aegrotus  diem  supremum  obiit. 

Inspectio  cadaveris  instituta  est  Novembris 
duodecima  die  hora  tertia  pomeridiana. 

Habitus  corporis  externus  gracilis,  admo- 
dum emaciatus,  pallor  totius  corporis  et  faciei , 
rigiditas  in  brachiis  nulla  , sed  aliqua  in  ex- 
tremitatibus inferioi  ibus , manus  non  lividae, 
nec  cutis  earum  commata. 

D 

I11  cavo  cranii:  — Durae  matris  vasa  non  ad- 
modum injecta  , arachnoidea  haud  pellucida  , 

et  firmiter  adhaerebat  subjacenti  piae  matri.  In  tota 
superficie  externa  lobi  posterioris  hemisphaerii 
dextri, et  eadem  lobi  anterioris  baemispbaerii sinistri 
magna  effusio  sanguinis  inter  piam  matrem  et 
cerebrum,  similis  effusio  sed  maculatim  in  multis 
aliis  cerebri  superficiei  partibus  , et  speciatim  in 
postica  et  superiori  parte  cerebelli.Pia  mater  non 
facile  secedebat  ab  ipso  cerebro.  In  ventriculis 
lateralibus  seri  non  magna  copia  , ( fere  dr.  una 
cum  dimidia).  Ceterum  substantia  cerebri  na- 
turalis. 

I11  specu  vertebrali : — Medulla  spinalis  prae- 
ter injectionem  vasorum  versus  caudam  equi- 
nam, in  parte  postica,  nil  peculiare  offerebat. 

In  cavo  thoracis  : — Larynx  et  trachea  in 
statu  naturali.  Color  musculorum  pectoris  sub- 
lividus , carni  leporinae  non  absimilis.  Pulmo- 
nes non  collapsi , dexter  costis  accretus  , coloris 
anterius  "risei , bine  inde  livescentis  et  rubes- 
centis,  posterius  roseo-lividi.  Uterque  pulmo 
intrinsecus  ac  anterius  ejusdem  ac  extrinse- 
cus coloris,  posterius  vero  rubri,  sanguine 
spumoso  rubro  , et  quidem  non  nimis  impletus. 
Cor  : — In  atrio  dextro  massa  nigra  gelatinae 
similis  (pellicula  quasi  obducta ),  quae  totam 
cavitatem  atrii  implebat  , musculis  pectinatis 
adhaerens  , et  ventriculum  petens  totum  ejus 
cavum  occupabat  et  ad  arteriam  pulmonalem 

ramum  mittebat.  Valvulae  semilunares  arteriae 
pulmonalis  rubrae.  In  atrio  sinistro  ejusdem 
indolis  massa  ac  in  dextro  ex  ipsis  venis  pul- 
monalibus descendens  , fundum  atrii  implens , 
valvulis  mitralibus  et  trabeculis  carneis  ventri- 
culi firmiter  adhaerens,  ac  ramum  ad  arteriam 
aortam  mittens.  Totum  cor  sanguine  nigro 
turgebat. 

In  cavo  abdominis  : — Peritonaeum  in  statu 
naturali , omentum  tenuissimum  , pinguediue 
prorsus  fere  destitutum.  — Hepar  colore  ex 
fusco  sublivido,  musculis  aegroti  simili.  Vesi- 
cula fellea  in  statu  naturali.  — Ventriculus  aere 
impletus , coloris  naturalis.  Situs  et  color  in- 
testinorum naturalis  ; nonnullis  in  locis  venae 
sanguine  injectae.  — Intestina  tenuia  aeris  pa- 
rum continebant , pariter  ac  coecum  , et  colon 
ascendens  ; reliqua  pars  intestinorum  crassorum 
collapsa  et  angusta.  Ventriculi  interna  mem- 
brana (dissecto  ventriculo  effluxerat  magna  copia 
materiei  viridis ) tecta  ubicunque  muco  flavo- 
viridicante , circa  cardiam  maculae  ex  griseo- 
livescentes  et  rubescentes  aderant , reliqua  su- 
perficies naturalis.  Duodenum  et  jejunum  in 
statu  normali.  In  ileo  nonnullis  in  locis  rube- 
do major  et,  ad  valvulas  Kerkringii,  compacta. 
Coecum  et  initium  coli  ascendentis  fusco-colo- 
re , reliqua  j)ars  colore  rubescente  , hinc  inde 
magis  intenso.  Per  totum  tractum  intestinorum 


remansere. 


m 

muci  flavo-viridicantis  vestigia 
Plexus  solaris  nil  peculiare  offerebat.  Glandulae 
mesentericae  tumidae  , quarum  una  superabat 
volumen  nucis  avellanae.  Pancreas  et  lien  in 
statu  naturali.  Arteria  aorta  abdominalis  parum 
sanguinis , et  non  tam  nigri  continebat,  in 
crurali  vero  nullus  aderat.  Renes  in  statu  na- 
turali. Vesica  contracta  , interna  ejus  membra- 
na corrugata,  colore  naturali. 

Jsehnicben.  Markus.  Riusky,  KudriawzofF. 

XXXIII. 

Servus  D.  ...  V.  ....  G J. . . . Novem- 

bris i 0 die,  primo  diluculo,  vertigine  capitis, 
vomitu  et  diarrhoea  aquosis  affectus  , eadem  die 
in  Nosocomium  Miasnizkoy  admissus  est.  Ibi  dem 
a Medico  adnotata  : — Dolor  vehemens  pectoris 
et  sub  scrobiculo  cordis  , vox  rauca , fere 
aphonia  ; pulsus  vix  percipiendus,  cutis  frigida, 
contracta  , spasmi  extremitatum  superiorum  et 
in  feriorum.  Ordinata  sunt: — Potio  Riverii, 
balneum  salinum,  frictio  spirituosa  , sinapismi 
ad  pectus  et  suras.  — Nona  vespertina  hora 
aegrotus  mortuus  est. 

O 

Inspectio  cadaveris  Novembris  duodecima  die 
hora  X matutina  nobis  praesentibus  instituta  est 
a DD.  Rudriawzoff , Bogoliuboff  et  Kykin. 

Habitus  corporis  externus  : — Color  totius 
corporis  lividus , praesertim  vero  ad  apices  digi- 
torum ; digiti  non  contracti,  cute  tamen  rugosa 
obtecti  , rugositas  haec  observabatur  et  ad  vo- 
las manuum,  et  ad  dorsum  pedum.  Rigiditas 
totius  corporis  praeprimis  extremitatum  magna; 
facies  collapsa,  oculi  semiaperti,  et  ad  albu- 
gineam aliquantulum  flavescentes. 

Aperto  cranio  vasa  durae  matris  cerebri  su- 
perficialia et  interna  , sanguine  modice  injecta. 
Ceterum  omnia  in  statu  naturali. 

In  specu  vertebrali : medulla  spinali  una  cum 
velamentis  exemta  , suffusio  sanguinis  inter  cor- 
pora vertebrarum  et  ligamentum  eorum  posti- 
cum , praeprimis  in  parte  cervicali  et  lumbali , 
evidens  atque  magna  reperiebatur  , quae  ( suf- 
fusio ) in  tela  cellulari  ad  duram  matrem  , 
ad  foramina  intervertebralia  , ad  initium  invo- 
lucri nervorum  vertebralium , et  inter  fibras 
nervosas  caudae  equinae  , ab  antica  semper 
parte  penetrabat  , atque  ita  adhaerebat , ut  ru- 
bedo compacta  nec  detergi  , nec  repetita  lava- 
tione extingui  posset;  dura  mater,  excepto 
intensiori  rubore  in  parte  cervicali  et  lumbali, 
naturalis  erat ; tunica  arachnoidea  firmiter  ad 
piam  adhaerebat , et  excepta  media  parte , in- 
flari non  potuit.  Piae  matris  vasa  mullo  san- 
guine rubro  erant  injecta,  et  praeprimis  in  illis 

locis  , ubi  suffusio  adnotata  ; ad  caudam  equi- 
nam vasa  satis  magna  sanguine  nigro  repleta 
erant.  Ipsa  medulla  integra. 

In  cavo  pectoris  : — Pulmones  non  collapsi  , 
coloris  coeruleo-rubri , quorum  sinister  in  po- 
stica parte  prope  columnam  vertebralem 
adhaerebat ; substantia  vero  utriusque  pulmonis 
naturalis  erat.  Cor  e pericardio  extractum  tur- 
gebat sanguine  nigro  atque  grummoso , aderat 
praeterea  massa  gelatinoso-fibrosa,  colore  flave- 
scente, trabeculis  carneis  firmiter  adhaerens,  ah 
hisce  in  atria  et  vasa  majora  se  extendens , 
minor  tamen  in  ventriculo  sinistro  , quam  in 
dextro.  Memhrana  interna  laryngis  rubescens  , 
post  ablutionem  colorem  suum  non  amittens , 
conspicuas  vasorum  ramificationes  repraesenta- 
bat. 

In  cavo  abdominis : — Intestina  et  quoad 
situm,  et  quoad  colorem  in  statu  sunt  naturali, 
excepto  eo  , quod  ventriculus  paululum  aere, 
colon  vero  ascendens  multum  eo  distentum 
esset.  Intestinis  exemtis  , aqua  probe  ablutis, 
et  per  longitudinem  dissectis  , interna  super- 
ficies ventriculi  in  fundo  maculis  rubris  , 
parvis  et  compactis  obsita  erat.  Intestina 
tenuia  , pariter  ac  crassa  toto  suo  tractu  statum 
normalem  conservabant.  — Hepar  et  quoad  co- 
lorem, et  quoad  substantiam  sanum,  vena  por- 

tarum  sanguine  nigro  repleta  erat.  Vesica  fel- 
lea ex  pallido-viridis , bile  viridicante,  liquida, 
modica  in  quantitate,  repleta  erat.  — Splen  ex- 
trinsecus coloris  naturalis , sed  in  intima  sua 
substantia  magis  nigrescere  visus.  Renes  in  statu 
naturali.  Venae  tamen  renales  sanguine  nigro 
repletae,  arteriae  vero  vacuae.  Vesica  urinaria 
coarctata. 

Nervi : Phrenicus  et  Ischiaticus  nil  alienum 
ostendebant.  Arteria  poplitea  sanguine  nigro 
modice  impleta  erat. 

Jsehnichcn.  Markus.  Rinsky.  Kudriawzoff.  Kikin.  Bogoliuboff. 


XXXIV. 

Civis  Mosquensis  C.  . . . L. . . . quadragesi- 
mum aetatis  suae  annum  agens , constitutione 
fruebatur  debili , morbo  correptus  est  in  Domo 
Dn*  B.  . . . Novembris  9na  die.  Prima  signa  morbi 
erant  : vertigo,  anxietas  circa  praecordia , diar- 
rhoea et  vomitus.  Hisce  cum  symptomatibus 
ingressus  est  Nosocomium  4 4ma  Novembris  die. 
Ibidem  adnotata  : maxima  debilitas,  pulsus  fere 
nullus  , spasmi  extremitatum , alvi  fluxus  et 
vomitus  vehementes.  Ordinata  sunt : Aetheris 
sulfurici  laud.  liquidi  sydenh.  aa  dr.  jj.  M.  D.  S. 
omni  dimidia  hora  gutt.xx.  balneum  vaporarium, 

frictio  spirituosa  cum  oleo  Terebinthinae  et  clys- 

% 

mus  amylaceus  cum  Dl°  Ratanhiae.  Quarta  die 

morbi  (4  2)  liora  undecima  matutina  aegrotus 
morte  defunctus  est. 

Inspecto  cadaveris  instituta  est  Novembris  XIII 
die  hora  secunda  pomeridiana. 

Habitus  corporis  erat  macilentus , lividitas 
solummodo  in  partibus  declivis,  musculi  erant 
rigidi , praeprimis  extremitatum  inferiorum,  cutis 
manuum  non  corrugata  , facies  non  admodum 
collapsa , tamen  livida. 

In  cavo  cranii  : — Dura  mater  erat  in  statu 

i 

naturali,  sinus  ejus  non  multo  sanguine  im- 
pleti. Arachnoidea  ubicunque  fere  pellucidita- 
tem  suam  amiserat  ; inter  cerebrum  et  piam 
matrem  , quae  absque  difficultate  a cerebro 
avelli  potuit,  et  cujus  vasa  non  multum  sangui- 
ne turgebant , minima  lymphae  suffusio  aderat. 
3n  ventriculis  cerebri  parva  copia  laticis , in 
arteria  basilari  sanguis  nigerrimus.  Plexus 
choroidei  justo  pallidiores , et  in  dextro  parva 
hydatis. 

i 

Aperto  specu  vertebrali  : In  superficie  postica 
dura  mater  laxa  erat , et  multo  latice  distenta  f 
arachnoidea  prorsus  pellucida , inter  eam  et 
piam  meningem  versus  caudam  equinam  parva 
suffusio  sanguinis.  Vasa  piae  matris  non 
multum  sanguine  impleta.  Ipsius  medullae  sub- 
stantia infra  suffusionem  , et  in  media  parte 
dorsali , colore  parum  mutato  , emollita  erat. 

In  cavo  thoracis  : — Cor  flaccidum  , in  peri- 
cardio Jicjuoris  fere  une.  j.  ; in  atrio  dextro,  ex 
auricula  ipsa  descendens  massa,  extrinsecus  ni- 
gra, hinc  et  illinc  albicans  , ad  apicem  ven- 
triculi progrediens , ubique  parietibus  ejus  et 
valvulis  tricuspidalibus  firmiter  adhaerens  , et 
ramum  vermiformem  ad  ipsam  arteriam  pulmo- 
nalem mittens.  Valvulae  semilunares  arteriae 
pulmonalis  rubrae.  In  atrio  sinistro  ejusdem 
indolis  massa  , sed  membraniformis  et  multo 
minor  , auriculae  et  valvulis  mitralibus  adhae- 
rens , et  ramum  ad  arteriam  aortam  mittens. 

Pulmones  multo  sanguine  spumoso  repleti, 
costis  et  diaphragmati  adhaerentes  , et  collapsi 
erant  , anterius  colore,  coeruleo  , hinc  et 
illinc  leviter  rubescente  , posterius  lividiore  , 
intrinsecus  et  in  antica  parte  griseo-ruhescente, 
in  postica  ex  fusco-rubescente.  Laryngis  mem- 
brana interna  leviter  rubebat,  tracheae  vero 
in  statu  naturali  erat. 

i 

In  cavo  abdominis  : — Peritonaeum  in  statu 
naturali , pariter  ac  omentum.  Hepar  erat  ma- 
ximum , colore  carneo , musculis  ipsius  cada- 
veris paulo  pallidioribus  simili ; incisa  substan- 
tia , quidquam  duriori  et  eodem  colore,  loco 
sanguinis  ex  vasis  ejus  serum  tenue  sanguino- 
lentum effluxit.  Vesica  fellea  pallida  , adiposa  , 

collapsa  , bilis  rubro-flavoe  tenacis  minimam  co- 
piam continebat.  Ventriculus  aere  inflatus  , a 

cardia  transversim  inter  saccum  coecum  et 

» 

fundum  coarctatus  , colore  consveto  pallidiore. 
Situs  intestinorum  normalis  , color  justo  palli-  - 
dior.  Intestina  tenuia  hinc  et  illinc  aerem  con- 
tinebant. Coecum  aere  distentum  , colon  usque 
ad  flexuram  sygmoideam  plus  minusve  angusta- 
tum , reliqua  pars  coli  et  rectum  aere  distenta 
erant.  Aliqua  copia  laticis  flavescentis  limpidi 
in  cavo  ipso  abdominis  reperiebatur.  Ventri- 
culi membrana  interna  circa  cardiam  et  in 
fundo  leviter  rubebat.  Intestina  tenuia  naturali 
colore  , nisi  forte  pallidiore.  Crassa  a colo  des- 
cendente incipiendo  pallebant.  Membranae  te- 
nuium justo  minore  densitate  gaudebant , et 
muco  flavo  obductae  erant.  Pancreas  in  statu 
naturali.  Plexus  solaris  nihil  praeterii aturale 
ostendebat.  Lien  voluminosum  substantia  firmiore 
et  colore  fusciore  erat.  Renes  magni  , sed  in 
statu  naturali.  Vesica  urinaria  contracta,  mem- 
branae cujus  crassiores,  uncias  duas  lotii  conti- 
nebat. Arteria  aorta  descendens  vix  ullo  sanguine 
repleta  pariter  ac  iliacae,  cruralis  vero  prorsus 
vacua  erat.  Vena  cava  et  vena  portarum  etiam 
parum  sanguinis,  admodum  fluidi,  continebant. 

Jaehnichen.  Markus.  Rinsky.  KudriawzoIF. 

XXXV. 

Rustica  A.  . . . S annos  56  nata,  morbo 

correpta  est  Novembris  12  die  hora  secunda 
post  mediam  noctem.  Morbus  illius  incepit  alvi- 

11  uxu  mucoso  , et  dein  aquoso  multo ties  repe- 
tito , vertigine  , sensu  oppressionis  in  pectore  , 
spasmis  vehementissimis  extremitatum  et  pulsu 
debili.  Adiens  illam  Medicus  post  frictionem 
pedum  ope  pannulorum  spiritu  imbutorum 
transvehi  jussit  in  Nosocomium  sectionis  urba- 
nae. Hic  symptomata  adnotata  erant  sequentia: 
- — Summa  prostratio  virium,  dolor  capitis  et  sub 
scrobiculo,  diarrhoea  vehemens  , spasmi  extre- 
mitatum praesertim  inferiorum  , pulsus  fere 
nullus  , respiratio  non  libera  , extremitates  su- 
periores et  inferiores  frigidae,  lingua  muco  albo 
obducta  et  frigida.  Ordinatio  erat  haec:  — Rp. 
Infus.  Valerian.  une.  vj.  tincturae  castorei  li- 
quoris cornu  cervi  succinati  aa  dr.  jj.  M.  D.  S. 
omni  dimidia  hora  cochlear  m.  unum.  Eodem- 
que  tempore  balneum  vaporarium , et  frictio 
spirituosa , synapismi  scrobiculo  et  dorso  appli- 
cati. Hora  vero  quinta  pomeridiana  Novembris 

12  die  aegrota  mortua  est. 

Inspectio  cadaveris  instituta  est  Novembris  13 
die  hora  tertia  pomeridiana. 

Habitus  corporis  erat  macilentus  ; musculi 
totius  corporis  rigidi  , imprimis  extremitatum 

inferiorum  , lividitas  totius  fere  corporis  , cutis 
manuum  et  plantae  pedum  corrugata  , tota 
vola  manuum  livida  , facies  collapsa  erat. 

In  cavo  cranii  : — Durae  matris  vasa  pariter 
ac  sinus  omnes  sanguine  multo  turgebant.  In 
media  parte  cerebri,  ad  latus  sinistrum  sinus 
longitudinalis,  dura  mater  tumore  fluctuante , 
diametro  nucis  avellanae  circumscripto  , ele- 
vata, quo  inciso  laticis  aliqua  copia  effluxit, 
inter  duram  vero  matrem  et  araclinoideam 
in  tota  superficie  guttatim  serum  sanguinolen- 
tum stillabat.  Arachnoidea  huc  et  illuc  haud 
pellucida  et  fortiter  piae  matri  adhaerens.  In 
lobis  anterioribus  liaemispliaeriorum  parva  ade- 
rat effusio  sanguinis  inter  cerebrum  et  piam 
matrem  , similis  in  postica  et  superiori  parte 
cerebelli.  In  substantia  cerebri  punctorum  ni- 
gricantium justo  major  copia  , ceterum  omnia 
in  statu  normali. 

In  specu  vertebrali : — a parte  postica  et  antica 
dura  mater  rubebat  summopere  , et  parvam  la- 
ticis copiam  continebat.  Arachnoidea  difficillime 
inflari  potuit.  Piae  matris  vasa  in  statu  natura- 
li , nullo  modo  turgida.  Substantia  medullae  in 
media  parte  dorsali  ad  pollicis  extensionem 
emollita  , et  cruore  aliquantulum  suffusa  erat. 

In  cavo  pectoris  : — Membrana  interna  laryn- 
gis et  tracheae  in  statu  naturali.  Pulmones  coi- 

lapsi,  sanguine  spumoso  impleti  erant,  in  an- 
tica superficie  colore  ex  griseo-livescente  , in 
postica  nonnihil  rubescente,  intrinsecus  ex  atro- 
rubro.  Cordis  in  superficie  externa  vasa  turge- 
bant. Totum  atrium  dextrum  pariter  ac  ventri- 
culus dexter  , massa  nigra  gelatinosa , ex  san- 
guine coagulato  concreta , eacjue  ubicunque 
firmiter  adhaerente  , impletum  erat.  In  atrio 
sinistro  ejusdem  indolis  aderat  massa  , sed  mul- 
to minor  , valvulis  mitralibus  adhaerens  , et 
ramum  ad  arteriam  aortam  mittens.  Reliqua 
cavitas  cordis  sinistri  sanguine  nigro  coagulato 
impleta  erat. 

In  cavo  abdominis  : — Peritonaeum  , omen- 
tum , nisi  quod  justo  tenuius,  et  hepar  in  statu 
naturali  erant.  Yesicula  fellea  bile  atro  viridi- 
cante  impleta  erat.  Specillum  ex  vesicula  fellea 
trans  ductum  choledochum  non  transiens  , ex 
duodeno  facile  in  illam  penetrare  potuit.  Ven- 
triculus aere  distentus  , colore  naturali.  Colon 
transversum  in  situ  mutato  , arcu  versus  infe- 
riora pendente.  Intestina  tenuia  partim  aere 
inflata,  partim  collapsa,  leviter  rubebant.  Inte- 
stina crassa  aere  distenta , excepto  colo  trans- 
verso , quod  ad  flexuram  secundam  , ( pariter 
ac  ipsa  flexura  iliaca  , cujus  diameter  vix  pol- 
licem superabat  ) angustatum  erat.  Initium  coli 
ascendentis  rubebat.  Ventriculi  membrana  in- 
terna et  duodeni  in  statu  naturali.  Reliqua  in- 

testina  rubedinem  rosaceam  hinc  illinc  magis 
intensam , vix  autem  compactam  , ostendebant. 
In  fine  jejuni,  et  per  aliquod  spatium  in  ileo  , 
maculae  oblongae  , albidiores  , deficientibus 
valvulis  Kerkringii  , nonnihil , quasi  a sabulo 
insperso  , elevatae  aderant.  Ad  finem  coli  trans- 
versi rubor  maximus  et  quidem  compactus,  ma- 
culis fusco-rubris  variegatus,  dimidiam  coli  la- 
titudinem occupans  ; in  flexura  iliaca  maculae 
rubrae  minus  fuscae.  Plexus  solaris  in  statu  con- 
sueto. In  arteria  aorta  parva  sanguinis  rubri, 
liquidi  / copia  reperiebatur.  Substantia  lienis 
emmollita.  Renes,  nisi  quod  multo  sanguine  tur- 
gerent, in  statu  naturali  erant,  perinde  ac  uterus 
et  ovaria.  Vesica  urinaria  vacua  , sed  in  statu 
normali.  Arteria  cruralis  et  radialis  vacuae. 

Jaehnicben.  Markus.  Rinsky.  KudriawzofT. 

XXXVI. 

Ancilla  Dominae  N.  . . . D.  . . . K.  . . . annum 
vitae  suae  Jt5  agens,  constitutione  corporis  sub- 
robusta  gaudens , et  temperamento  cholerico , 
morbo  affecta  intravit  hora  Xn,a  matutina  No- 
vembris >12  die  Nosocomium  Joakimansky,  ubi 
examine  morbi  instituto  apparuit  , illam  diar- 
rhoea jam  intra  quinque  dies  laborasse  et  nunc 
Medico  examinanti  adhuc  sese  obtulerunt : do- 
lor maximus  sub  scrobiculo  cordis,  spasmi  ex- 

tremitatum  inferiorum  atroces,  superficies  totius 
corporis  frigida  et  aspera  , pulsus  debilis  et 
parvus  , vertigo  , linqua  sicca  et  rubra  , pro- 
stratio virium  summa  , facies  pallida , chole- 
rica.  Ordinatio  : — - decocti  rad,  saleb,  unc.  vj. 
tincturae  opii  dr.  semis.  M,  D.  S,  omni  hora  co- 
chlear , itemque  frictiones  spirituosae  , balnea 
salina,  et  vapores  acetosi  aliquoties  intra  diem  , 
synapismi  epigastrio  et  suris,  hirudines  vero  scro- 
biculo apponebantur.  Tandem  hora  Xnia  ves- 
pertina aegrota  vita  defuncta  estf 

Inspectio  cadaveris  instituta  est  nobis  prae- 
sentibus a D.  D.  Kudriawzoff,  Kikin  et  BogoliubofF 
Novembris  \ 3 die  hora  X matutina. 

Habitus  corporis  externus  ; — Color  totius  cor- 
poris lividus  , praeprimis  ad  apices  digitorum 
manus , venae  striarum  instar  ad  posticam  utrius- 
que  femoris  partem  a sanguine  in  iis  conden- 
sato conspicuae  erant ; dissecta  cute  sanguis  ni- 
ger cum  difficultate  effluebat , cutis  digitorum 
satis  rugosa ; rigiditas  praeprimis  extremitatum 
magna,  oculi  semiaperti,  facies  non  collapsa. 

Aperto  cranio: — Vasa  durae  matris  sanguine 
nigro  abundanter  repleta  erant  ; resecta  tamen 
durae  matris  particula  et  aqua  abluta  slatim 
colorem  amittens,  albida  evasit,  rubescentes  va- 
sorum ramificationes  retinens.  Sinus  lonmtudi- 

nalis , transversi  et  basilares  multo  sanguine 

nigro  turgebant  pariter  ac  vasa  externa  cerebri, 

i 

arteria  callosa  et  basilaris.  Arachnoidea  neque 
inflatu,  neque  secessu  facilis  erat,  etiamsi  sub 
illa  ad  sulcos  cerebri  parva  humoris  serosi 
effusio  nonnullis  in  locis  deprehenderetur.  Sub- 
stantia cerebri  resecta  et  quoad  colorem  et 
quoad  densitatem  naturalis  , etiamsi  ad  corpus 
semiovale  Vieussenii  sat  numerosa  puncta  parva 
fusco-rubra  apparuerint , et  repetita  superficiali 
cerebri  sectione,  comprimendo  sanguis  nigres- 
cens effluxerit.  In  ventriculis  ad  cornua  hu- 
moris quantitas  normalis  ; plexus  choroidei  san- 
guine impleti  erant  , et  sanguis  in  minoribus 
vasis  rubescens  , in  majoribus  nigrescens  erat. 
Vasa  cerebelli  multo  sanguine  nigrescenti  re- 
pleta erant. 

In  specu  vertebrali  : — Exemta  medulla  spi- 
nali dura  ejus  mater  in  statu  normali  j ara- 
chnoidea ad  superficiem  externam  tres  a se  in- 
vicem remotas  squamulas  parvas  cartilagineas 
habebat  ; ipsa  arachnoidea  facilior  separatu  , 
quam  inflatu , multis  in  locis  pelluciditatem 
suam  amiserat  , pia  mater,  ad  initium  caudae 
equinae,  vasis  sanguine  rubescenti  repletis  abun- 
dabat, ita  ut  confluxu  vasorum  hoc  in  loco 
rubedo  compacta  appareret  ; substantia  in- 
terna medullae  spinalis  in  centro  suo  justo  ma- 
gis rubescere  videbatur. 

Aperto  cavo  pectoris  : — Pulmones  non  mul- 
tum collapsi,  flaccidi,  coloris  grisco-rubri , 
lobus  inferior  pulmonis  sinistri  et  costis  et  dia- 
phragmati firmiter  adhaerebat,  coloremve  in- 
tense rubicundum  habebat,  substantiae  internae 
color  in  pulmonibus  rubescens  , in  lobo  autem 
sinistro  et  inferiori  rubedo  intensior  erat.  Vena 
jugularis  sanguine  nigro  turgida.  Arteria  aspera 
in  statu  naturali.  Atrium  cordis  dextrum  san- 
guine nigro  praeabundabat,  ex  ipsa  praeterea  au- 
ricula m ventriculum  descendebat  massa  libroso- 
gelatinosa  , quae  fere  totam  cavitatem  ejus  im- 
plens, ad  trabeculas  carneas  adhaerebat;  in  atrio 
sinistro  et  ventriculo  reperiebatur  ejusdem  in- 
dolis sanguis  minori  tamen  copia.  Massa  poly- 
posa in  ventriculo  sinistro  inter  trabeculas  so- 
lummodo retinebatur,  et  ad  valvulas  adhaerebat, 
in^atrio  vero  deficiebat.  Nervus  sympathicus 
magnus  in  pectore  a latere  sinistro  denudatus 
naturalis  erat,  pariter  ac  nervi  intercostales 
et  plexus  brachialis;  ipsa  Ganglia  cervicalia, 
medium  scilicet  et  infimum,  a statu  naturali 
non  recedebant. 

In  cavo  abdominis:  — Ventriculus  justo  an- 
gustior , quoad  colorem  in  statu  naturali  ; in- 
testina tenuia  plus,  quam  par  est,  rubebant; 
intestina  crassa  ab  aere  distenta,  excepto  colo 
descendenti,  quod  parumper  eoaretatum  erat, 
omnia  coloris  naturalis.  In  interna  superficie 

ventriculi  solummodo  ad  fundum  ejus  quaedam 
striae  rubescentes  aderant  ; totus  tractus  intesti- 
norum tenuium  rubedine  rosacea,  non  tamen 
compacta,  tinctus  erat,  in  ileo  autem  hinc  inde 
rubedo  et  intensior  et  compacta  observabatur  5 
in  initio  coli  ascendentis  , et  medio  transversi 
macitlae  ruberrimae  et  compactae  apparebant , 
reliqua  pars  crassorum  in  statu  naturali , so- 
lummodo hinc  inde  maculis  subviridibus  obsita. 
Hepar  quoad  colorem  naturale,  non  volumino- 
sum et  flaccidum  erat,  vesica  fellea  viridis, 
nimis  a bile  nigrescenti , sat  liquida  distenta. 
Splen  in  statu  normali  utique  et  lienes  ; venae 
renales  sanguine  repletae  ; pelves  renales  et 
ureteres  integri,  Yesica  urinaria  coarctata  , ab 
externa  superficie  magis  albescens  , quam  ab 
interna.  Uterus  cum  suis  partibus  sanus. 

Jcehniclieo.  Markus.  Rinsky.  Kudriawzoff.  BogoIiubofF.  Kykin. 

XXXVII. 

Serva  P, . , , . 35  annos  nata,  constitutionis 
corporis  subrobustae,  temperamenti  sanguinei, 
Novembris  8 die  morbo  affecta  in  Nosocomium 
Joakimanskoy  suscepta  erat,  ac  primo  Medici 
intuitu  satis  sana  esse  videbatur.  Faciei  colorem 
habebat  rubrum  , cutem  calidam,  pulsos  plenos 
el  duros,  conquerebatur  de  dolore  capitis  et  sub 
scrobiculo  , de  pressione  superioris  partis  pec- 

toris,  et  de  diarrhoea  quinquies  de  die  repetita,  et 
intra  quatuor  jam  dies  continuata.  Mox  aegrota 
balneo  lepido  salino  immissa  erat  , et  frictio- 
nibus spirituosis  saepe  repetitis  , hirudinibus 
octo  epigastrio  appositis  , sinapismis  superiori 
parti  pectoris,  abdomini,  et  suris  applicatis, 
mixtura  ex  potione  River,  aqua  menthae  p. 
et  tinctura  opii  parata  cochleatim  omni  hora  , 
et  pulvere  ex  ealomelan.  gr.  v.  cum  sacharo 
composito  utebatur.  Altera  (9)  die  aegrota  se 
melius  sentire  coepit,  detinebant  solummodo  eam 
debilitas  corporis  parva,  levis  dolor  capitis  et 
pectoris  oppressio.  Ordinata  erant  : — Mixtura 
eadem  , et  pulveres  ex  ealomelan.  gr.  j.  ex- 
tracti hyosciami  gr.  semis  et  opii  puri  i gr. 
compositi,  omni  bihorio  sumendi.  Tertia  (10) 
die  doloribus  extinctis  aegrota  recon valescens 
aestimabatur.  Quarta  (11)  die  hora  IX  matutina, 
ex  causa  ignota  (ex  reffi  gerio  verosimiliter  per- 
pesso) diarrhoea,  vomitus,  spasmi  extremitatum 
violentes  , frigus  totius  corporis,  cutis  anserina, 
color  faciei  ex  coerulescenti  niger  , pulsus  par- 
vus, debilis,  vix  sensibilis  , respiratio  difficilis  , 
anxietas  et  dolor  sub  scrobiculo,  summo  in 
gradu  apparebant.  Praeter  remedia  externa  prae- 
scriptura : Decocti  Saleb  une.  vj.  tincturae  opii 
dr.  semis.  Moschi  orient  gr.  jv.  mucilaginis 
Gummi  Arab.  qnc.  j.  M.  D.  S.  omni  bihorio 
et  saepius  cochlear  jj.  m.  Quinta  (12)  die  symp- 

tornata  eodem  tenore  «continuabant,  et  post 
meridiem  aegrota  in  statu  soporoso  vita  de- 
functa est  et  cadaver  illius  odorem  foetidum 
brevi  post  mortem  sj)argebat. 

Inspectio  cadaveris,  nobis  praesentibus,  a DD. 
Kudriawzolf,  Bogoliuboff  et  Kykin  Novembris  13 
die  hora  secunda  pomeridiana  instituta  est. 

, Habitus  corporis  externus  : — Color  totius 
corporis  in  parte  postica  lividus,  in  antica 
naturalis , livor  ad  volas  manuum  et  digitos 
intensior  reperiebatur , ubi  et  rugositas  cutis 
notabilis  observata  erat  , digiti  contracti,  facies 
collapsa  , oculi  semiaperti  et  collapsi. 

i 

In  cavo  cranii  : — *■  Vasa  durae  matris  , sinus 
venosi,  vasa  cerebri  externa  , circulus  arterio- 
sus Willysii  et  arteria  callosa  sanguinem  ni- 
grum modica  in  quantitate  continebant.  Tunica 
araclinoidea  sat  facile  inflabatur  , et  a pia  sece- 
debat. Substantia  cerebri , cerebelli  , cavitates  , 
contenta  in  iis,  et  plexus  choroidei,  nil  alienum 
exhibebant. 

In  specu  vertebrali  : — Exemta  medulla  spi- 
nali dura  mater  aliquantulum  relaxata.  Tunica 
arachnoidea  facillime  separabatur  et  paulisper 
opaca  erat,  pia  mater,  in  antica  superficie  me- 
dulla? modice  , caudam  versus  abundanter  , 
sanguine  repleta  erat  ; in  superficie  postica  in- 
jectio vasorum  hujusce  velamenti  multo  major 

reperiebatur,  et  circa  caudam  vasa  ita  conflue- 
bant , ut  rubedinem  compactam  exhiberent  , 
quod  et  armatis  et  nudis  oculis  patebat , circa 
caudam  praeterea  emollitio  substantiae  medulla- 
ris observabatur. 

In  cavo  pectoris  : — Pulmones  collapsi  et  flac- 
cidi , coloris  extrinsecus  grisei  , inter  lobos  et 
in  substantia  rosei,  pericardii  vasa  , praeprimis 
ad  apicem  , abundanter  sanguine  nigrescenti 
erant  injecta  ; in  utroque  atrio  et  ventriculo 
reperiebatur  sanguis  niger,  massa  fibroso-gela- 
tinosa,  membrani-formis,  ex  ventriculo  dextro  ad 
atrium  et  initium  arteriae  pulmonalis  ascendebat, 
in  sinistro  vero  deficiebat.  Larynx  naturalis. 

In  cavo  abdominis  : — Peritonaeum  et  omen- 
tum in  statu  normali  , viscera  situm  naturalem 
conservabant.  Ventriculus  erat  coarctatus , co- 
loris naturalis  , intestina  tenuia  aere  impleta  , 
duodenum  et  initium  jejuni  leviter  rubebant, 
reliqua  ejus  pars  coloris  ex  livido-rubri , color 
hic  intensior  erat  in  ileo  ; intestina  crassa  in 
toto  suo  tractu  ad  crassitiem  dmiti  minimi  an- 

gustata  , ad  initium  tamen  flexurae  iliacoe  pau- 
lisper aere  repleta , quoad  colorem  etiam  ex 
livido-rubra  erant.  Interna  superficies  ventriculi 
naturalis  , excepto  introitu  , ubi  levis  rubedo 
aderat.  Intestinis  dissectis  interna  superficies 
duodeni  et  ad  dimidium  jejuni  colore  naturali, 


reliqua  ejus  pars  colore  intense  rubro  , ilei 
color  ex  griseo-rubescens  , coecum  et  initium 
coli  ascendentis,  coloris  fusco-rubri  , reliqua 
pars  usque  ad  transversum  fere  naturalis  ; ulti- 
mus tractus  crassorum  , praesertim  colon  trans- 
versum, colore  ex  fusco-rubro  compacto,  fere 
nigricante,  absque  destructione  membranae  mu- 
cosae ( sicuti  in  Melanosi  esse  solet.  ) Hepar  , 
lien  et  renes  in  statu  normali. 

Jaehnichen.  Markus.  Rinsky.  KudriawzofF.  Kykin.  Bogoliuboff. 

S I 

Rusticus  A.  . . . Ja 60  annos  natus  , 

constitutione  corporis  debili  gaudens  , Novem- 
bris 4 0 diei  ipsa  meridie  transvectus  erat  e 
navigio  ( nomen  habente  barca  ) Mercatoris 
G. . . . in  Nosocomium  Serpuchowskoy  , ubi  ex- 
amiue  instituto  symptomata  morbi  consignata 
erant  haec  : debilitas  maxima  et  frigus  totius 
corporis,  dolor  capitis,  oculi  concavi,  labia  li- 
vida, lingua  muco  albo  obducta,  pulsus  imper- 
ceptihilis , dolor  sub  scrobiculo  cordis,  spasmi 
extremitatum  vehementissimi , vox  valde  sub- 
missa, vix  ac  ne  vix  audienda,  diarrhoea,  vo- 
mitus continuus.  Cura  interna  erat  : Acidi  Sul- 
phuriei  concentrati  guttae  jjj.  cum  cochlearibus 
aquae  communis  jj.  sumendae.  Externa  vero: — 
Balneum  calidum  aquosum  , frictio  totius  cor- 

poris  spiritu  salis  ammoniaci  caustico  cum  tin- 
ctura capsici  annui,  fomentatio  corporis  tepida, 
et  vesicatorium  scrobiculo  superimpositum. 
Sexta  hora  vespertina  continuantibus  sympto- 
matibus adhuc  singultus  apparebat. — Altera  (14) 
die  singultus  cessavit,  et  spasmi  mitigati  sunt, 
nondum  prodigatis  aliis  symptomatibus.  Reme- 
dium porrectum  erat  idem  , et  frictio  eadem 
pluribus  vicibus  intra  diem  repetita.  Tertia  (1 2) 
die  livor  extremitatum  inferiorum  , et  praeprimis 
circa  genua  , retentio  urinae , reliquis  sympto- 
matibus continuantibus  accesserunt.  Remedium 
praescriptum  : — Emulsionis  seminum  cannabis 
cum  Ixali  nitr.  cochlearia  duo  omni  hora.  Ex- 
terne adhibita  sunt:  — fomentatio  tepida  ab- 
dominis, inunctio  ejus  linimento  volatili  cam- 
phorato,  et  injectio  clysmi  amylacei  cum  tin- 
cturae opii  guttis  x.  Quarta  (4  3)  die  apparebant 
alvi-fluxus  cruentus  , ( media  adhuc  nocte  ex- 
citatus) absentibus  vomitu  et  spasmis  , livor  et 
frigus  totius  corporis  , pulsus  nullus , lingua 
alba,  anxietas  summa  aegrum  ad  continuam 
jactationem  in  lecto  cogens.  — Debilitas  virium 
summa  , dein  omnium  symptomatum  exacerba- 
tio et  hora  post  mediam  noctem  XII  ipsa  de- 
nique mors. 

Inspectio  cadaveris  instituta  est  Novembris  4 U- 
die  hora  X matutina. 


Habitus  corporis  externus  erat  non  admodum 
robustus  , musculi  extremitatum  inferiorum  ri- 
gidi, bracilia  livebant,  cutis  palmae  manuum 
corrugata,  ad  apices  digitorum  livida,  facies 
non  admodum  collapsa  , albuginea  non  rubebat. 

In  cavo  cranii  : — Dura  meninx  in  statu 
naturali.  Sinus  longitudinalis  multo  sanguine 
turgidus.  Araclinoidea  firmiter  piae  matri  ubi- 
cunque adhaerens,  pluribus  in  locis  pellucidi- 
tatem  suam  amiserat.  Pia  mater  facilis  avulsu  , 
vasa  tamen  ejus  a statu  naturali  non  recede- 
bant. Punctorum  nigricantium  inter  dissecan- 
dum major  copia  apparueiat.  In  ventriculis 
parum  laticis  aderat. 

Aperto  specu  vertebrali : — In  superficie  ex- 
terna durae  matris  nihil  peculiare  , nisi  quod 
ad  caudam  equinam  latice  extenderetur,  ex 
quo  loco  inter  incidendum  laticis  uncia  dimidia 
effluxit.  Dura  mater  in  parte  cervicali  crassior, 
quam  in  statu  naturali,  et  arachnoideae  firmiter 
accreta.  Arachnoidea  ibidem  haud  pellucida  , 
in  reliquo  vero  tractu  medullae  pellucida , et 
facilis  inflatu.  In  facie  postica  vasa  piae  matris 
valde  turgida.  Substantia  medullae  erat  ceterum 

O 

normalis. 

In  cavo  thoracis  : — * In  pariete  postica  laryn- 
gis parva  rubedo.  Pulmones  multo  aere  inflati 

erant , extrinsecus  in  superficie  antica  colore 
ex  griseo-livescente  cum  maculis  livescentibus , 
in  superficie  postica  ex  livido-purpureo  cum 
maculis  lividis.  Incisis  pulmonibus,  colore  fusco- 
purpureo  versus  posticam  partem , quidquam 
pallidiori  versus  anticam  , magna  copia  sangui- 
nis spumosi  nigri  effluxit.  Pericardium  adiposum 
a vasis  injectis  lividum  erat.  Vasa  propria  cor- 
dis maxime  turgida  , cor  ipsum  a sanguine  im- 
plente turgidum  et  lividum  , maculis  albidis  in 
superficie  praeprimis  hinc  et  illinc  ad  tractum 
vasorum  variegatum.  In  atrio  dextro  aderat 
massa  albida  fibrosa  , sanguine  quasi  ad  gelati- 
nam  coagulato  obducta  , usque  ad  apicem  ven- 
triculi descendens  , ubicunque  et  prseprimis  val- 
vulis tricuspidalibus  firmiter  adhaerens , et  ra- 
mum ejusdem  indolis  crassum  et  firmum  ad 
arteriam  pulmonalem  mittens.  In  atrio  sinistro 
massa  nigra  gelatinosa  ex  sanguine  firme  coa- 
gulato conflata  , versus  ventriculum  in  albi- 
dam , fibrosam , mutata , ubique  parietibus  prae- 
primis  valvulis  mitralibus  firmiter  adhaerebat 
et  ramum  vermiformem  ad  arteriam  aortam 
mittebat. 

In  cavo  abdominis  : — Peritonaeum  in  statu 
naturali  ; omenti  lamina  posterior  mesenterio 
firmiter  accreta.  Ventriculus  aere  inflatus  , in 
medio  suo  ad  duos  pollices  coarctatus , erat 
colore  grisescente.  Intestina  in  situ  normali , 

paulisper  aere  impleta,  colore  griseo-viridicante, 
hinc  et  illinc  leviter  rubescente.  Colon  trans- 
versum verum  enimvero  omento  inferius  ( fere 
ad  umbilicum)  deductum  erat,  et  uti  reliquus 
tractus  crassorum,  coeco  excepto,  collapsum 
et  angustum.  Color  crassorum  nonnihil  erat 
pallidior  quam  tenuium.  Interna  superficies  ven- 
triculi duodeni  et  jejuni  a muco  iis  adhaerenti 
coloris  fusco-viridicantis  , quo  ablato  saccus 
coecus  maculis  rubris  compactis  [tectus  appa- 
ruit. Duodenum  et  jejunum  in  statu  naturali. 
Reliquus  tenuium  tractus  leviter  rubebat  a 
distinctis  ramificationibus , versus  finem  autem 
ilei  transversales  maculae  rubrae  compactae  , 
vestigia  valvularum  conniventium  occupantes. 
Coecum  et  colon  ascendens  , praeter  maculas 
intense  rubras , dimidium  vero  coli  transversi , 
praeter  levem  griseum  colorem  , in  statu  natu- 
rali erant ; reliqua  pars  crassorum  , praesertim 
finis  coli  descendentis  , et  rectum  maculis  latis 

i 

ruberrimis  , imo  nigricantibus  ( melanose  ) , 
tectaj  ubi  et  crassities  membranarum  major  ob- 
servabatur. Hepar  colore  ex  livido  rubro  , 
ceterum  in  statu  naturali  , magna  vero  copia 
sanguinis  impletum  erat.  Vesica  fellea  collapsa, 
bilem  atro-viridicantem  continens.  Arteria  aorta 
descendens  sanguinis  atri  coagulati^maxima  copia 
impleta  , eodem  modo  vena  cava.  — Renes  et 
lien  in  statu  naturali.  Vesica  urinaria  summo- 

pere  contracta  , membranae  ejus  crassae,  interna 
erat  livida.  Plexus  coeliacus  in  statu  naturali. 
Nervus  vagus  et  sympathicus  a latere  dextro, 
nec  non  plexus  brachialis  cum  ramis  suis  nihil 
peculiare  ostendebat.  In  nervo  Ischiadico  vasa 
ejus  striarum  ad  instar  lividarum  inter  fibras 
ejus  multis  in  locis  observabantur. 

Jaehnichen.  Markus.  Rinsky.  Kudriawzoff. 

XXXIX. 

Serva  Ju.  Dn.  Sch.  ^5  annos  nata  , consti- 
tutionis  corporis  robustae  , temperamenti  plus 
sanguinei  , quam  cholerici , Nosocomium  Piat- 
nizky  ingressa  est  Novembris  10  die,  ubi  ex- 
amine morbi  instituto  , annotata  sunt : — Vo- 
mitus vehementissimus , diarrhoea  minus  crude- 
lis , extremitates  frigidae  , spasmis  praeprimis  in- 
feriores affectae,  pulsus  fere  nullus.  — Balneo 
vaporario  bis  , et  fluctionibus  spirituosis  saepius 
institutis  , interne  pulvis  aerophorus  erat  pro- 
pinatus alternatim  cum  mixtura  ex  Potione 
Riverii  , aqua  Menthae  p.  et  decocto  Saleb  com- 
posita , omni  hora  cochleatim  sumenda. 
Altera  (11)  die  tempore  vespertino  vomitus 
perfecte  cessavit , diarrhoea  autem  elapso  quo- 
dam spatio  in  dysenteriam  mutata,  spasmi  fere 
nulli , pulsus  vix  sensibilis  erant.  Frictionibus 
repetitis  et  liquore  anodino  miner.  Hoffmani 

mixturae  addito,  clysmus  ex  amylo  cum  aceto 
vini  erat  injectus.  Tertia  (42)  et  quarta  (43) 
die  debilitas  virium  erat  adaucta  , anxietas 
praecordialis  ac  alia  symptomata  in  eodem  gradu 
continuabantur.  Propinatus  erat  pulvis  ex  Moschi 
orientalis  gr.  jj.  et  sacchari  gr.  x.  compositus, 
omni  bihorio  sumendus.  Hora  quarta  pomeri- 
diana  aegrota  vita  defuncta  est. 

Inspectio  cadaveris  nobis  praesentibus  a DD. 
Kudriawzoff,  Bogoliuboff  et  Kykin  Novembris  4 H- 
die  hora  X matutina  instituta  est. 

Habitus  externus  : — color  corporis  naturalis  , 
extremitates  vero  inferiores  fortiter  livebant  , 
livor  hic  reperiebatur  et  ad  volas  manuum  , 
ubi  praeterea  rugositas  satis  magna  observabatur, 
rigiditas  solummodo  in  extremitatibus  inferio- 
ribus aderat  , et  quidem  magna.  Pacies  minime 
collapsa  , Havescens  , oculi  semiaperti  collapsi 
erant. 

Integumentis  capitis  dissectis  atque  separatis  , 
musculi  temporales  coloris  naturalis  non  san- 
guinolenti apparebant  ; aperto  cranio  vasa  durae 
matris  a parte  postica , quae  ad  cerebrum  et 
medullam  oblongatam  pertinet,  plus  quam  par 
est,  sanguine  nigro  injecta  erant  ; exemto  ce- 
rebro una  cum  medulla  spinali  suffusio  san- 
guinis inter  corpora  vertebrarum  cervicalium  , 

et  ligamentum  eorum  posticum  per  totum  colli 
tractum  maxima,  compacta  erat,  ipsa  cWa 
mater  hac  in  parte  ruborem  intensum  , et  ad 
initia  nervorum  cervicalium  compactum,  habe- 
bat ; dissecta  dura  matre  , ad  medullam  spina- 
lem pertinente,  vasa  pise  matris  a parte  postica 
maxime  turgescentia,  sanguine  rubro  repleta 
apparebant  , multis  in  locis  in  tractu  spinali 
confluxum  haec  minima  vascula  compactum 
repraesentabant,  et  ad  caudam  equinam  rete 
vasorum  tam  compactum  et  amplum  aderat, 
ut  propius  ad  ecchymosen  accederet.  Injectio 
vasorum  durae  matris  spinalis  in  toto  ejus  tra- 
ctu ab  interna  parte  , eorumque  ramificalio 
oculis  nudis  luculentissime  apparebat.  Tunica 
araclinoidea  in  cerebro  et  in  medulla  spinali 
a pia  non  secedebat,,  neque  inflabatur,  cete- 
rum in  medulla  oblongata  facile  a postica  parte 
per  se  secedebat  ^ et  opacitatem  exhibebat , in 
cerebello  autem  haec  tunica  facilius  dilacerari , 
quam  separari  sinebat.  Injectio  vasorum  cerebri 
et  cerebelli  superficialium  , sanguine  nigrescenti 
repletorum,  plus,  quam  naturalis  erat.  Ipsa 
eorum  distentio  nonnullis  in  locis  notabilis 
reperiebatur,  ad  processum  vero  longitudinalem 
et  magis  ad  partem  posticam  in  baemispbaerio 
cerebri  sinistro  nigrescens  macula  sat  ampla 
observata  ; in  superiori  adhuc  parte  cerebel- 
li , circa  processum  vermicularem  in  dextro 

ejus  lobo  vera  ecchymosis  magna  reperta  est. 
Substantia  cerebri  et  quoad  colorem  et  quoad 
textum  naturalis  , ipsaque  puncta  supra  cen- 
trum semiovale  Vieussenii,  post  sectionem  ap- 
parentia, neque  suo  numero,  neque  effusione 
sanguinis  statum  naturalem  excedebant.  Denu- 
datis ventriculis , plexus  choroidei  laterales 
sanguine  rubescente  turgebant  ; medius  vero 
nigro  maxime  prseabundabat , ita , ut  vasa 
ejus  evidenter  distenta  essent ; glandula  pinea- 
lis , eminentia  quadrigemina  et  ventriculus 
quartus  in  statu  erant  normali , et  ultimus  erat 
albescens  , nec  minime  sanguine  prseabun- 
dabat. 

Aperto  cavo  pectoris  : — Pulmones  non  col- 
lapsi , ab  antica  parte  coloris  griseo-lividi , a 
postica  rubescentis , inter  lobos  rosei  ; vena 
azygos,  jugulares  externae  et  subclaviae  sanguine 
nigro  turgebant;  arteriae  vero  carotides,  sub- 
claviae vacuae  erant;  arteria  innominata  a parte 
sua  antica  maculam  nigram  habebat,  quae  ta- 
men macula  in  tela  cellulari  erat,  nam  sepa- 
rata hac  , ipsa  macula  una  cum  tela  cellulari 
secessit;  nervi  vagi,  in  superiori  cervicis  parte, 
quoad  colorem  naturales  erant,  sed  unus,  circa 
arteriam  subclaviam  in  dextro  latere  maculam 
fusco-rubram  offerebat,  descendendo  ad  plexum 
pulmonalem  profundum  duse  adhuc  maculae  ap- 


parebant  parum  inter  se  distantes  , colore  eo- 
dem , quae  ad  intimum  stratum  telae  cellulosae 
ipsum  nervum  ambientis  firmiter  adhaerebant, 
et  ecchymoseos  similitudinem  quam  proximam 
exhibebant  ; prima  macula  prope  initium  nervi 
recurrentis  Galeni  sedem  habebat.  Ipse  recur- 
rens aliquantulum  magis  rubescere  videbatur. 
Plexus  brachialis  lateris  siuistri  quoad  eoiorem 
naturaliter  se  habebat.  Arteria  aspera  ab  intus 
levissime  rubebat,  oesophagus  adhuc  levius,  et 
materiam  flavescentem  in  interna  superficie 
continebat  , ceterum  et  ab  externa  oesophagi 
parte  rubedo  quaedam  non  deficiebat.  Cor  a 
parte  antica  satis  adiposum,  a postica  vena 
magna  Galeni  , et  coronaria , aliaeque  parvae 
sanguine  nigro  praeabundabant , et  nonnullis 
in  locis  ecchymoseos  similitudinem  exhibebant. 
— Atrium  cordis  dextrum,  et  ventriculus  dexter 
sanguine  nigro  grummoso  repleti , materia  prae- 
terea gelatinoso-fibrosa  trabeculis  carneis  ad- 
haerens , ex  ventriculo  in  atrium  et  arteriam 
pulmonalem  ramos  flavescentes  emittebat.Atrium 
vero  sinistrum  et  ventriculus  ejusdem  lateris 
non  multum  sanguinis  nigri  grummosi  contine- 
bant, praecipue  ad  valvulas  mitrales. 


In  cavo  abdominis: — Ventriculus  coloris  na- 
turalis , in  media  sua  parte  dextrorsum  potius 
coarctatus  erat  ita  , ut  in  diametro  suo  duos 

pollices  cum  dimidio  non  superaret ; intestina 
tenuia  aere  distenta  , ex  viriclescente-rubra  , 
colon  ascendens  et  transversum  eodem  modo 
aere  inflata  , sed  descendens  una  cum  coeco 
in  diametro  angustata  ; omnia  crassa  coloris 
fusco- viridis.  Ventriculo  et  intestinis  exemtis  , 
lavatis , et  per  longitudinem  dissectis,  interna 
superficies  ventriculi,  ubi  coarctatio  erat,  parum 
rubebat,  continebat  praeterea  materiam  flaves- 
centem. Duodenum  et  jejunum  ab  intus  coloris 
naturalis  ; ileum  colorem  rubrum  j^er  totum 
tractum  exhibebat , rubedo  hinc  inde  compacta 
apparebat,  praecipue  ad  finem,  intestina  crassa 
per  totum  tractum  maculis  sat  magnis  nigris  , 
raris  tamen , praecipue  ad  rectum  et  coecum, 
erant  obsita  ( sicuti  in  Melanosi  esse  sciet.  ) 
Hepar  quoad  substantiam  et  colorem  in  statu 
naturali;  vesica  fellea  bile  nigra,  satis  spissa 
distenta.  Splen  rugosum  , in  superficie  anteri- 
ori et  ad  marginem  inferiorem  maculas  albes- 
centes bine  inde  sparsas  ostendebat.  Renes  in 
statu  naturali  ; vesica  urinaria  coarctata , epioad 
colorem  naturalis.  Uterus  a parte  antica  rubes- 
cens , a postica  ex  fusco-rubescens , ab  interna 
aliquantulum  albescens.  Arteria  aorta  fere 
vacua  , arteria  femoralis  et  poplitea  ejusdem 
qualitatis  sanguinem  ac  vente  , attamen  minori 
copia,  continebant. 

Nervus  ischiaticus  sub  gluteis  albescens  , in 
parte  femorali  vero  rubescebat  ita , ut  rete  va- 
sorum repsaesentaret,  in  ulteriori  suo  tractu  vero 
nil  praeternaturale  exhibebat. 

Jceliuichen.  Markus.  Riusky.  KudriawzofF.  Kikin.  Bogoliuboff. 


XL. 

« 

Rusticus  Pr O Tli.  ....  Ma.  ...  * 

constitutionis  corporis  robustae,  morbo  correptus 
est  in  domo  V.  . . . e sectione  urbana  Novem- 
bris W die  hora  VII  vespertina.  Prima  morbi 
symptomata  erant  vomitus  aquosus  quinquies  , 
et  alvifluxus  similis  multoties  repetiti  , vertigo , 
sensus  pressionis  in  pectore  et  sub  scrobiculo , 
susurrus  aurium  , frigus  totius  corporis , ac  pul- 
sus debilis.  Adiens  illum  Medicus  porrectis 
laudani  liquidi  S.  guttis  xx  et  liquoris  minera- 
lis Hoffmani  gutt.  xjj.  in  Nosocomium  transvehi 
aegrotum  jussit.  Hic  collocatum  obtinebant  sym- 
ptomata : debilitas  totius  corporis  , anxietas  , 
nausea  et  vomitus,  diarrhoea  frequens,  tenes- 
mis concomitata  , pulsus  fere  nullus , respiratio 
non  tam  libera  , extremitates  superiores  et 
inferiores  frigidae  lividaeque  , lingua  crusta  alba 
obtecta  , facies  pallida  , vox  rauca  , oculi  con- 
cavi , absentibus  tamen  spasmis.  — Ordinatum 
erat  infusio  Valerianae  ( unc.  vj.  ) eum  aethere 
sulphurico  et  liquore  cornu  cervi  succin.  ( aa 

dr.  jj.  ) cochleatim  omni  dimidia  hora  sumenda. 
Externe  balneum  vaporarium  per  duas  vices 
adhibitum  erat,  pariter  ac  frictio  spiritu osa , 
nec  non  clysmus  amylaceus  cum  decocto 
Ratanhise.  Horis  tandem  duabus  in  lectulo  No- 
socomii protractis,  aegrotus  sellae  insidens,  secun- 
da hora  post  mediam  noctem  morte  defunctus 
est. 

Inspectio  cadaveris  instituta  est  Novembris 
16  die  hora  decima  matutina. 

Habitus  corporis — medius , facies  non  multum 
collapsa,  albuginea  non  rubebat,  livor  per 
totum  corpus  diffusum , rigiditas  musculorum, 
praeprimis  in  extremitatibus  inferioribus,  magna, 
cutis  in  volis  manuum  , praeprimis  digitis  et 
plantis  pedum,  corrugata;  apices  digitorum  ex- 
tremitatum superiorum  livebant. 

/ 

Aperto  cavo  cranii  : — Durae  matris  vasa  satis 
injecta  apparebant , et  jaarva  ejus  concretio 
cum  arachnoidea  in  antica  parte  haemisphaerii 
sinistri  cerebri  reperiebatur , sinus  ejus  omnes 
multo  sanguine  nigro  et  lluido  turgebant. 
Arachnoidea  multis  in  locis , praesertim  supra 
sulcos  cerebri,  haud  pellucida  et  firmiter  cum 
pia  matre  concreta.  Piae  meningis  vasorum  in- 
jectio in  hacmisphaerio  dextro  statum  normalem 

parum  excedebat  , in  sinistro  autem  major  ob- 
servabatur. Istam  membranam  inter  ac  cerebri 
substantiam  pauca  laticis  collectio  inveniebatur, 
et  ipsa  membrana  a cerebro  facile  trahendo  sece- 
debat. In  antica  parte  lobi  posterioris  haemis- 
phaerii  dextri  macula  rubra  y a sanguine  inter 
jiiam  matrem  et  cerebri  substantiam  effuso  pro- 
ducta , qualis  , sed  minor  , in  postica  extremi- 
tate baemispliaerii  sinistri  observabatur  ; etiam 
levissima  effusio  sanguinis  , in  tota  fere  cere- 
belli superficie  inferiori , inter  piam  matrem 
et  ipsius  substantiam  inveniebatur. 

In  specu  vertebrali : — Dura  mater,  ceterum 
normalis , parvam  laticis  copiam  continebat , 
araclinoidea  in  postica  facie  partis  medullae 
cervicalis  cum  dura  matre  concreta,  levemque 
opacitatem  hic  inde  offerebat  , et  facilis  in- 
flatu erat.  Yasa  piae  matris  in  superficie  postica 
partis  dorsalis  sat  multum  injecta , in  antica 
vero  nihil  praeternaturale  observabatur.  Sub- 
stantia medullae  inter  7 et  8 nervorum  dorsa- 
lium par  emollita,  colore  vero  non  mutato. 

In  ventriculis  cerebri  lateralibus  minima  la- 
ticis copia,  plexus  choroidei  parvas  hydatides 
et  rubedinem  intensam  offerebant,  reliquae  par- 
tes in  cerebro  statum  normalem  servabant. 
Arteria  basilaris  sanguinem  nigrum  continebat. 


/ 

Cavum  thoracis  : — Pulmones  non  ex  toto 
collapsi  , colore  extrinsecus  et  in  antica  parte 
coeruleo-rubescente , in  postica  autem  livido 
purpureo  ; intrinsecus  et  anterius  viridi-purpu- 
reo  , posterius  vero  ex  fusco-purpureo,  et  mul- 
to sanguine  nigro , spumoso  referti  erant.  — 
Pericardium  in  statu  naturali.  Cor  flaccidum , 
vasa  ejus  propria  sanguine  nigro  turgebant  , 
in  superficie  externa  maculoe  et  striae  albae 
( lactei  coloris  ) nonnullis  in  locis  , praesertim 
ad  decursum  vasorum  , observabantur.  Atria 
pariter  ac  ventriculus  dextri  lateris  , sanguinis 
nigri  y congrumati  plena.  In  auricula  dextra 
massa  parva  , fibrosa  y membraniformis , tenuis, 
ex  una  parte  sanguine  eongrumato , firmiter  ei 
adhaerente  , tecta , et  musculis  pectinatis  ad- 
creta,  inveniebatur.  In  ipso  ventriculo  ejusdem 
indolis  massa  membranae  ad  instar  circa  lineam 
crassa  et  sat  lata,  trabeculis  carneis  et  valvulis 
tricuspidalibus  adhaerens  et  ad  arteriam  pulmo- 
nalem protensa.  In  atrio  et  ventriculo  dextro 
magna  sanguinis  nigri  congrumati  copia.  Ex 
auricula  sinistra  incipiebat  tenuis  membrana 
fibrosa  ex  una  parte  sanguine  eongrumato  , 
nigro  (quasi  gelatinoso)  tecta,  a musculis  ejus 
pectinatis  incipiens  , et  versus  ostium  venosum 
ventriculi  ( hujus  lateris ) descendens  , ibique 
valvulis  mitralibus  firmiter  adereta,  ramum  mul- 
to ea  crassiorem,  angustum,  usque  ad  apicem 

■ventriculi  descendentem  et  trabeculis  carneis 
adhaerentem  ; alterumque  priore  angustiorem 
sed  bis  longiorem  in  arteriam  aortam  mittens. 

Cavum  abdominis  : — Peritonaeum  et  omen- 
tum in  statu  naturali.  Situs  omnium  viscerum 
normalis.  Ventriculus  , omniaque  intestina 
non  multo  aere  distenta  , color  eorum  extrin- 
secus normalis  , intrinsecus  ventriculus  mini- 
mam rubedinem  in  fundo  suo  offerebat , versus 
finem  coli  nonnullae  parvae  maculae  compactae 
rosaceae  observabantur  , reliquus  tractus  intesti- 
norum plane  normalem  statum  exhibebat. 
Hepar  in  statu  naturali , vesica  fellea  bile  ex 
atro  flavescente  distenta  ; pancreas  , lien  , ple- 
xus solaris  , prouti  et  vesica  urinaria  in  statu 
normali.  Aorta  sanguine  nigro  , ex  parte]  con* 
grumato , impleta  ; vena,  cava  , perinde  ac  por- 
tarum, sanguine  ejusdem  indolis  distenta  , 
tunicae  istorum  vasorum  normales.  In  arteria 
crurali  sanguis  niger  cum  floccis  fibrosis  albi- 
dis mix  tu  ejusdem  coloris  ac  in  radiali.  — 
Nervus  vagus  , glossopharyngeus  , hypoglossus  , 
sympathicus  magnus  a ganglio  secundo  cervicali 
per  totam  thoracem  et  cruralis  nihil  peculiare 
ostendebant. 


Jaehniclien.  Markus.  Rinsky. 

